title: অ্যানথ্রোপোলজিক্যাল সার্ভে অফ ইন্ডিয়া

text: ভারতের নৃতাত্ত্বিক অধিকরণ বা অ্যান্‌থ্রোপোলজিক্যাল সার্ভে অফ ইন্ডিয়া (এএনএসআই) হল ভারতের নৃতত্ত্ববিদ্যা এবং মানব ও সাংস্কৃতিক ধারা সংক্রান্ত ফিল্ড ডেটা গবেষণার প্রধান সংস্থা। এই সংস্থা প্রধানত জৈবিক নৃতত্ত্ববিদ্যা ও সাংস্কৃতিক নৃতত্ত্ববিদ্যার উপর কাজ করে। ভারতের আদিবাসী জনসংখ্যার উপর অধিকতর গুরুত্ব আরোপ করলেও এই সংস্থা অন্যান্য সম্প্রদায় ও ধর্মীয় গোষ্ঠীগুলির সংস্কৃতি নথিভুক্তিকরণের কাজও করে থাকে।


title: অ্যানথ্রোপোলজিক্যাল সার্ভে অফ ইন্ডিয়া

text: ১৯১৬ সালে সংগ্রহালয়ের প্রাণিবিদ্যা ও নৃতাত্ত্বিক বিভাগদুটিকে নিয়ে জুওলজিক্যাল সার্ভে অব ইন্ডিয়া স্থাপিত হয়েছিল। ১৯৪৫ সালে নৃতাত্ত্বিক বিভাগটি একটি পৃথক সংস্থা রূপে "অ্যানথ্রোপোলজিক্যাল সার্ভে অফ ইন্ডিয়া" নামে আত্মপ্রকাশ করে। এই সংস্থার প্রথম পরিচালক ছিলেন বিরজাশঙ্কর গুহ এবং সহকারী অধিকারিক ছিলেন ভেরিয়ার এলউইন।


title: অ্যানথ্রোপোলজিক্যাল সার্ভে অফ ইন্ডিয়া

text: ১৯৪৫ সালে বারাণসীতে "অ্যান্‌থ্রোপোলজিক্যাল রিসার্চ ইন ইন্ডিয়া" স্থাপিত হয়। ১৯৪৮ সালে তা কলকাতার ভারতীয় সংগ্রহালয়ে স্থানান্তরিত হয়।


title: অ্যানথ্রোপোলজিক্যাল সার্ভে অফ ইন্ডিয়া

text: ভারতের নৃতাত্ত্বিক অধিকরণ ভারত সরকারের সংস্কৃতি মন্ত্রকের অধীনস্থ। এটির প্রধান কার্যালয় কলকাতায় অবস্থিত। এই সংস্থার শাখা রয়েছে পোর্ট ব্লেয়ার, শিলং, দেরাদুন, উদয়পুর, নাগপুর (এখানে সংস্থার কেন্দ্রীয় গ্রন্থাগারটি অবস্থিত) ও মহীশূর (১৯৬০ সালে স্থাপিত) শহরে। সংস্থার কেন্দ্রীয় জাদুঘরটি কলকাতায়। এছাড়া ছয়টি আঞ্চলিক ও উপ-আঞ্চলিক কেন্দ্রে ক্ষেত্রীয় নৃতাত্ত্বিক জাদুঘর রয়েছে।


title: রোহিণী

text: রোহিণী ১৪শ উজ্জ্বল প্রভার নক্ষত্র । ভারতীয় জ্যোতির্বিজ্ঞান অনুসারে ২৮ নক্ষত্রের ৪র্থ এ সদস্যার প্রাচীন তথা ঋগ্বেদের ঋষিদের দেয়া নাম বিধাতা , প্রজাপতি , ব্রহ্মা , স্বপস্যমান বা স্বয়ম্ভূ , সূনুর্দ্দাধার(সূনু=সৃষ্টি+দায়+আধার) ইত্যাদি , সৈন্ধান্তিকরা যাকে রোহিণী নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের নাম Aldebaran () ।


title: রোহিণী

text: কালপুরুষ নক্ষত্রমন্ডলভুক্ত রোহিণী পৃথিবী থেকে উজ্জ্বল দেখালেও দূরত্ব ১৩০ আলোকবর্ষ আর দীপ্তি সূর্যের ৯০ গুণ । আকাশমন্ডলের ৩৬০ অংশের ৪০ থেকে ৫৩ অংশ ২০ কলা(কোণ পরিমাপ একক) পর্যন্ত এর বিস্তৃতি ।


title: রোহিণী

text: গৌতম পুত্র নোধা রোহিণী বন্দনা করেছে এভাবে : ' হে(ষু) চরাচর(র) বিধাতা(উশত) রোহিণী ! (তুমি) সনাতন (সনেমি) সখা (সখ্যং) স্বয়ম্ভূ (স্বপস্যমানঃ) , সৃষ্টির আধার [ সৃষ্ট(সূনু) জীব(দায়)-এর আধার ] , মৃতদেহত্যাগী (শবসা) বিদেহ(আমা) প্রাণ(অসু)কে নবকলেরবস্থ (ও) পূরণান্ত(পক্কমন্ত) জীবন(পয়ঃ) কর্ষিত(কৃষ্ণ) প্রাণে চেতনা(চিৎ) অধিসংস্থিত(অধিষে) কর '। ।


title: রোহিণী

text: নক্ষত্র (চন্দ্রনিবাস)


title: বাউরি ভাষা

text: বাউরি ভাষা বলিভিয়ার মাগদালেনার উত্তর পশ্চিমাংশের বেনি অধিদপ্তর কর্তৃক নিয়ন্ত্রিত বাউরি জনগোষ্ঠীর ভাষা। বাউরি জনগোষ্ঠীর জনসংখ্যা প্রায় এক হাজার হলেও মাত্র ৪০জন এ ভাষায় কথা বলে থাকেন। আরাওয়াকান ভাষার ন্যায় এ ভাষাটিও প্রায় বিলুপ্তির পথে রয়েছে। বাইবেলের কিছু অংশ বাউরি ভাষায় অনূদিত হয়েছে। অধিকাংশ লোকই স্পেনীয় ভাষার দিকে ধাবিত হয়েছে।


title: বাউরি ভাষা

text: মূলতঃ বলিভিয়ার উত্তর পূর্বাংশে ও আমাজনের বলিভীয় অংশের লোকেরা বাউরি ভাষায় কথা বলে থাকেন। ২০০৬ সালে বলিভিয়ায় আনুষ্ঠানিকভাবে ভাষার স্বীকৃতি দেয়া হয়। ক্রেভেলস ও মাইস্কেন এবং ক্রেভেলসের তথ্যমোতাবেক জানা যায়, বাউরি ভাষায় সর্বমোট ৬৭জন কথা বলতে সক্ষম। এছাড়াও এ ভাষাটি অত্যন্ত বিপজ্জ্বনকভাবে বিলুপ্তির পর্যায়ে এসে দাঁড়িয়েছে।


title: বাউরি ভাষা

text: ২০১২ সালের তথ্যমোতাবেক ডানিয়েলসেন বাউরি জাতিগোষ্ঠী সম্পর্কে জানান যে, ৩,০০০ - ৫,০০০ সদস্য রয়েছে যাতে বাউরি ও শহরাঞ্চলমলে বসবাসকারী বাউরিদের ঘিরে বসবাসরত সম্প্রদায়সহ এল কারম্যানের বাউরি অন্তর্ভূক্ত আছে। ৪০ বছরের বেশী প্রায় ৫০০ লোকের বাউরি ভাষায় প্রত্যক্ষ জ্ঞান রয়েছে। কেবলমাত্র স্বল্পকিছুসংখ্যক শিশু ও কিশোর তাদের দাদাদের কাছ থেকে বাউরি ভাষা শিখছেন। সাবলীলভাবে ও দক্ষতার সাথে বাউরি ভাষায় কথা বলার অধিকারীদের অধিকাংশেরই বয়স ৬০ বছরের চেয়ে বেশী।


title: উইচি লামতেস নকতেন

text: উইচি লামতেস নকতেন বা উইনহায়েক হচ্ছে উইচি ভাষা। মূলতঃ বলিভিয়ায় এ ভাষা ব্যবহার করা হয়ে থাকে। ১৯৯৪ সালের হিসেব অণুযায়ী, আনুমানিক ১,৮১০জন উইচি ব্যক্তি এ ভাষায় কথা বলে থাকেন। একই সালে আর্জেন্টিনায়ও অতিরিক্ত আরও একশত ব্যক্তি এ ভাষায় কথা বলতেন। বলিভিয়ায় তারিজা ডিপার্টমেন্ট, পিলকোমাও নদীর দক্ষিণ-পশ্চিমাংস ও করদিলেরা দ্য পিরাপো এলাকায় ভাষাটিতে কথা বলা হয়। আর্জেন্টিনায় উত্তরাঞ্চলীয় সীমানা থেকে সাল্তার তারতাগাল পর্যন্ত ভাষাটির ব্যবহার করা হয়। মাতাকো, বলিভিয়ান, মাতাকো নকতেন, নকতেন, নকতেনেস, ওকতেনাই ও উইনহায়েক নামেও ভাষাটিকে ডাকা হয়। তন্মধ্যে, সর্বশেষের নামটি ২০০৯ সাল থেকে বলিভিয়ার সংবিধানে ব্যবহার করা হচ্ছে।


title: য়্যুরাকারে ভাষা

text: য়্যুরাকারে () হল মধ্য বলিভিয়ার কোচাবাম্বা এবং বেনি অধিদপ্তরের Yuracaréয়্যুরাকারে জাতিগোষ্ঠীর ব্যবহৃত একটি বিপন্ন বিছিন্ন ভাষা।


title: য়্যুরাকারে ভাষা

text: ধারণা করা প্রায় ২৫০০ জন এই ভাষায় কথা বলে। এই সংখ্যা কনিষ্ঠ প্রজন্ম হিসেবে বিবেচিত হয়ে থাকে এবং এই ভাষা বর্তমানে নতুন করে কেউ আর শেখেন না। (দেখুন ভাষার মৃত্যু।)


title: য়্যুরাকারে ভাষা

text: য়্যুরাকারে ডি লা কেভ (অ্যাডাম ১৮৯৩) কর্তৃক পুরাতন ধর্মপ্রচারক পাণ্ডুলিপির উপর ভিত্তি করে একটি ব্যাকরণের সঙ্গে নথিভুক্ত করা হয়। বর্তমানে রিক ভ্যান জিজ্ন কর্তৃক এই ভাষা চর্চা করা হচ্ছে। লুপ্তপ্রায় ভাষাসমূহের জন্য ফাউন্ডেশন অনুদান ২০০৫ সালে একটি য়্যুরাকারে–স্পেনিয় / স্পেনিয়–য়্যুরাকারে অভিধান প্রকল্পের জন্য পুরস্কার প্রদান করা হয়।


title: য়্যুরাকারে ভাষা

text: সুয়ারেজ (১৯৭৭) য়্যুরাকারে এবং মোসতেনান, প্যানো-ট্যাকানান, আরাওয়াকান, এবং চোন পরিবারের মধ্যে একটি সম্পর্ক প্রস্তাব করেন।


title: অলিম্পিকে হংকং

text: হংকং প্রথম অলিম্পিক গেমসে অংশগ্রহণ করে ১৯৫২ সালে যখন ব্রিটিশ উপনিবেশ ছিল। এরপর হংকং ১৪টি গ্রীষ্মকালীন ও ৪টি শীতকালীন অলিম্পিক গেমসে প্রতিনিধিত্ব করেছে, একমাত্র ১৯৮০ গেমস বয়কট করা ছাড়া। হংকং শীতকালীন অলিম্পিক গেমসে প্রথম অংশগ্রহণ করেছিল ২০০২ সালে।


title: অলিম্পিকে হংকং

text: হংকংয়ের ক্রীড়াবিদগণ ১টি স্বর্ণ ১টি রৌপ্য ১টি ব্রোঞ্জ সহ ৩টি পদক জিতেছে। প্রথম পদক জিতে ১৯৯৬ গেমসে সেইলিং -এ। শীতকালীন গেমসে কোন পদক জিততে পারেনি।


title: অলিম্পিকে হংকং

text: হংকংয়ের জাতীয় অলিম্পিক কমিটি ১৯৫১ সালে গঠিত হয়।


title: মাচাদো দে অ্যাসিস

text: জোয়াকুইম মারিয়া মাচাদো দ্য অ্যাসিস (; জন্ম: ২১ জুন, ১৮৩৯-মৃত্যু: ২৯ সেপ্টেম্বর, ১৯০৮) রিও দি জেনেরিওতে জন্মগ্রহণকারী ব্রাজিলের বিখ্যাত ঔপন্যাসিক, কবি, নাট্যকার ও ছোট গল্পকার ছিলেন। প্রায়শঃই তিনি তাঁর গোত্র নাম মাচাদো দ্য অ্যাসিস, মাচাদো কিংবা ব্রুক্সোদো কসমে ভেলো নামে পরিচিত ছিলেন। বৈশ্বিক সাহিত্য অঙ্গনে তাঁকে ব্রাজিলীয় সাহিত্যে সর্বকালের সেরা লেখক হিসেবে বিবেচনা করা হয়ে থাকে। জোয়াও গুইমারায়েস রোজা বৈশ্বিক পরিমণ্ডলে পরিচিতি পেলেও তিনি তাঁর জীবদ্দশায় ব্রাজিলের বাইরে বৈশ্বিক স্বীকৃতি পাননি। তিনি বহুভাষাবিদ ছিলেন। ফরাসি, ইংরেজি, জার্মান ও শেষ জীবনে গ্রীক ভাষা শিখেছিলেন তিনি।


title: মাচাদো দে অ্যাসিস

text: ব্রাজিল সাম্রাজ্যের তৎকালীন রাজধানী রিও ডি জেনেইরোতে জন্মগ্রহণ করেন তিনি। মুক্ত ক্রীতদাসের পুত্র ফ্রান্সিসকো জোস দ্য অ্যাসিস ছিলেন তাঁর বাবা। পেশায় তিনি দেয়াল রঙ করতেন। মা মারিয়া লিওপোল্দিনা দা কামারা মাচাদো অ্যাজোরীয় পর্তুগীজ ধোপানী ছিলেন।


title: মাচাদো দে অ্যাসিস

text: ব্রাজিলীয় সাহিত্যে তিনি ভীষণ প্রভাববিস্তার করে গেছেন। উনবিংশ শতকের শেষদিকে ও বিংশ শতকের শুরুতে বিদ্যালয়ের পুস্তকে তাঁর লেখা পাঠ্য হিসেবে ছিল। ১৯৪১ সালে ব্রাজিলিয়ান একাডেমি অব লেটারস কর্তৃপক্ষ তাঁর সম্মানার্থে প্রিমিও মাচাদো দ্য অ্যাসিস (মাচাদো দ্য অ্যাসিস পুরস্কার) প্রবর্তন করে। এ পুরস্কারটি ব্রাজিলের সর্বাপেক্ষা মর্যাদাজনক সাহিত্য পুরস্কার হিসেবে বিবেচিত। হোসে সারামাগো, কার্লোস ফুয়েন্তেস, টমাস ম্যাকগুয়ান ও সুসান সোন্তাগ তাঁর সাহিত্যে প্রভাবান্বিত হন এবং উডি অ্যালেন একদা মাচাদো'র উপন্যাসে আগ্রহান্বিত হয়েছিলেন।


title: মাচাদো দে অ্যাসিস

text: ১৮৯৬ থেকে ১৯০৮ মেয়াদে ব্রাজিলিয়ান একাডেমি অব লেটারসের সদস্য মনোনীত হন। একই একাডেমিতে ১৮৯৭ থেকে ১৯০৮ মেয়াদে সভাপতি মনোনীত হন। ১৮৬৭ সালে অর্ডার অব দ্য রোজের নাইটহুড এবং ১৮৮৮ সালে অর্ডার অব দ্য রোজের অফিসার পদবীতে ভূষিত হন।• Cheney, et al. (editors) (2014) "Ex Cathedra: Stories by Machado de Assis--Bilingual Edition." Hanover, CT:New London Librarium


title: জুলিয়েতা লান্তেরি

text: জুলি ম্যাডেলিন লান্তেরি (; জন্ম : ২২ মার্চ, ১৮৭৩ - মৃত্যু: ২৫ ফেব্রুয়ারি, ১৯৩২) ইতালীয় বংশোদ্ভূত বিশিষ্ট আর্জেন্টেনীয় প্রমিলা চিকিৎসক ও শীর্ষস্থানীয় মুক্তচিন্তার অধিকারীনি ছিলেন। এছাড়াও, আর্জেন্টিনায় মহিলাদের অধিকারে সোচ্চারের পাশাপাশি সামাজিক পুণর্গঠনে সবিশেষ অবদান রেখে গেছেন জুলিয়েতা লান্তেরি।


title: জুলিয়েতা লান্তেরি

text: ইতালির কানিও প্রদেশের ব্রিগা মারিত্তিমা গ্রাম্য এলাকায় (বর্তমান: লাগ ব্রিগ, ফ্রান্স) তাঁর জন্ম। তাঁর বাবা মাত্তিয়া গুইদো এবং মা পিঁয়েরে-অ্যান্টোইন লান্তেরি দুই কন্যা সহযোগে ১৮৭৯ সালে অভিবাসিত হয়ে আর্জেন্টিনায় চলে যান। বুয়েন্স আয়ার্স ও লা প্লাতায় তিনি তাঁর শৈশবকাল অতিবাহিত করেন।


title: জুলিয়েতা লান্তেরি

text: ১৮৯১ সালে প্রথম মহিলা হিসেবে কলেজিও ন্যাশিওনাল দ্য লা প্লাতায় ভর্তি হন। ১৮৯৮ সালে বুয়েন্স আয়ার্স বিশ্ববিদ্যালয় থেকে ফার্মাকোলজি বিষয়ে স্নাতক ডিগ্রী লাভ করেন। একই বিশ্ববিদ্যালয়ের স্কুল অব মেডিসিনের ডিন ড. লিওপল্দো মন্তেস দ্য ওকা'র কাছ থেকে অনুমতি নিয়ে ভর্তি হন। ছাত্রাবস্থায় ও পেশাদারী দায়িত্বপালনকালে রক্ষণশীলদের কাছ থেকে বেশ বাঁধার সম্মুখীন হন তিনি। ১৯০৪ সালে স্যান রক হাসপাতালের মহিলাদের বিভাগে ইন্টার্নিশীপ পালন করেন। ১৯০৭ সালে আর্জেন্টিনার পঞ্চম মহিলা হিসেবে চিকিৎসা বিজ্ঞানে ডিগ্রী লাভ করেন। এছাড়াও প্রথম ইতালীয়-আর্জেন্টেনীয় মহিলা হিসেবে তাঁর এ অর্জনটি চিহ্নিত হয়ে আছে।


title: জুলিয়েতা লান্তেরি

text: এক দশককাল বুয়েন্স আয়ার্সের জন সহায়তা কেন্দ্রসহ জরুরী হাসপাতাল ও ডিসপেনসারিতে কাজ করেন। দরিদ্রদের সর্বাগ্রে স্বাস্থ্য সেবা প্রদানের নিশ্চয়তাকল্পে সক্রিয়ভাবে প্রচারণা চালান। এ উদ্দেশ্য বাস্তবায়নে 'সেমানা মেডিকা' শীর্ষক সাময়িকী প্রকাশ করেন। ১৯০৫ সালে মুক্তচিন্তার আর্জেন্টেনীয় সংস্থা প্রতিষ্ঠা করেন। ১৯০৬ সালে বুয়েন্স আয়ার্সে মুক্তচিন্তার আন্তর্জাতিক কংগ্রেস আয়োজনকালে গ্রিয়ারসন, অ্যালিসিয়া মরিও দে জাস্তোসহ অন্যান্যদের নিয়ে মহিলাদের অধিকারে সক্রিয় থেকে নারীবাদ কেন্দ্র প্রতিষ্ঠায় অগ্রণী ভূমিকা পালন করেন।


title: জুলিয়েতা লান্তেরি

text: মহিলা মুক্তচিন্তার জাতীয় লীগসহ এ সংক্রান্ত প্রকাশনা লা নুয়েভা মুজের প্রতিষ্ঠা করেন তিনি। ১৯১০ সালে প্রথমবারের মতো মহিলাদের আন্তর্জাতিক কংগ্রেস আয়োজনে প্রভূতঃ সহায়তা করেন। পরবর্তীতে প্রথম জাতীয় শিশু কল্যাণ কংগ্রেস আয়োজনে সর্বাত্মক সহযোগিতা করেন। মেডিক্যাল স্কুলের প্রাক্তন শিক্ষার্থী হিসেবে ফ্যাকাল্টির পদ লাভে আবেদন করলেও তাঁর আবেদন প্রত্যাখ্যাত হয়। ঐ সময় তিনি অস্থায়ী অধিবাসী ছিলেন ও তাঁকে আর্জেন্টেনীয় নাগরিক হবার জন্য উৎসাহিত করা হয়েছিল। একাকী অভিবাসিত মহিলা হবার ফলে সাধারণতঃ আর্জেন্টিনায় নাগরিকত্ব লাভ করা যায় না। ফলশ্রুতিতে ড. আলবার্তো রেনশয়ের সাথে ১৯১০ সালে পরিণয়সূত্রে আবদ্ধ হন তিনি। পরবর্তী আট মাস আইনী ঝামেলা মিটিয়ে ১৯১১ সালে তাঁকে নাগরিকত্ব প্রদান করা হয়।


title: নাইজার নদী

text: নাইজার নদী ( ; , ) পশ্চিম আফ্রিকার প্রধান নদী যা দৈর্ঘ্যে প্রায় । এর অববাহিকার আয়তন । নদীটির উৎস গিনির দক্ষিণ-পূর্বে অবস্থিত গিনি হাইল্যান্ডস। এটি মালি, নাইজারের মধ্য দিয়ে প্রবাহিত হয়ে বেনিনের সীমান্ত ঘেঁসে নাইজেরিয়াতে প্রবেশ করে। এরপর নাইজেরিয়ায় একটি বিশাল ব-দ্বীপের সৃষ্টি করে, যা নাইজার ব-দ্বীপ নামে পরিচিত, নদীটি গিনি উপসাগরের মাধ্যমে আটলান্টিক মহাসাগরে পতিত হয়।


title: এস এজা ভাষা

text: এস এজা (এস’এহা, এস’এক্সা, এস এক্সা) বলিভিয়া ও পেরুর একটি তাকানান ভাষা। এছাড়াও এটি তাতিনাওয়া ভাষা নামে পরিচিত। এস এজা জনগোষ্ঠীর সকল বয়সের লোকেরাই এ ভাষায় কথা বলে থাকেন। গুয়াকানাওয়া (গুয়ারেও/হুয়ারেও), বাগুয়াজা, ইকোজা এবং সম্ভাব্য বিলুপ্ত চামা, চাঞ্চো, হুয়ানেয়ো, কিনাকি ও মোহিনো এ ভাষার উপ-ভাষা।


title: এস এজা ভাষা

text: এস এজা বলিভিয়ার লা পাজ বেনি ও পান্দো এলাকার বেনি এবং মাদ্রে দ্য ডায়োস নদী তীরবর্তী এলাকায় প্রচলিত। এছাড়াও পেরুর মাদ্রে দ্য ডায়োস ও পুনো অঞ্চলে এ ভাষার প্রচলন রয়েছে।


title: এস এজা ভাষা

text: ২০০৯ সালে আলেক্সিয়াদেস এন্ড পেলুসো'র তথ্য মোতাবেক পেরু ও বলিভিয়া বিভিন্ন সম্প্রদায়ের মধ্যে প্রায় ১,৫০০জন এস এজা ভাষা ব্যবহার করে থাকেন। তন্মধ্যে বলিভীয় অংশে ব্যবহৃত এস এজা দুই ধারায় বিভক্ত হয়েছে। রাইবেরাল্তা অঞ্চলে কুইজাতি এবং রুরেনাবাকু অঞ্চলে হেপাহুয়াতাহে ব্যবহার করা হয়। অন্যদিকে ক্রেভেলস এন্ড মাইস্কেন ২০০৯ সালের এক প্রতিবেদনে উল্লেখ করেছে যে, চার বছর বা তদূর্ধ্ব বয়সী এস এজাভাষী লোকদের সংখ্যা ৫১৮জন। তাস্বত্ত্বেও ভাষাটি সমূহ বিলুপ্তির দিকে অগ্রসর হচ্ছে। পেরুতেও ভাষাটি গুরুতর পর্যায়ে রয়েছে যাতে ৮৪০জন লোকের জাতিগোষ্ঠী কথা বলে থাকেন।


title: নবগ্রহ

text: গ্রহ (সংস্কৃত: "ग्रह" "seizing, laying hold of, holding",) বা নবগ্রহ (সংস্কৃত: नवग्रह, lit. "nine planets") হল হিন্দু জ্যোতিষশাস্ত্রের কিছু পরিচিত প্রতীক ৷ এই নয়টি প্রতীক যা , সৌরজগতের গ্রহসমূহের সাথে তুলনীয় ৷ যেমন :সূর্যদেব(সূর্য), চন্দ্রদেব(চন্দ্র), মঙ্গলদেব(মঙ্গল), বুধদেব(বুধ), বৃহস্পতি(বৃহস্পতি গ্রহ), শুক্র(শুক্র গ্রহ), এবং শনিদেব(শনি), রাহু ও কেতু ৷


title: নবগ্রহ

text:
সূর্য (সংস্কৃত: सूर्य, "Sūrya", "সর্বোচ্চ আলোক") নবগ্রহের মধ্যে প্রধান। তিনি ঋষি কশ্যপের পুত্র ৷ তার কেশ এবং বাহু স্বর্ণের ৷ তার রথ সাতটি ঘোড়া দ্বারা চালিত হয় যা সাতটি চক্রকে প্রতিকায়িত করে। তার সম্মানার্থে সপ্তাহের একটি দিন হল রবিবার ৷
এনার সন্তানরা হলেনঃ— কর্ণ, যম, যমুনা, শনি, ভদ্রা, তাপ্তি, সুগ্রীব প্রমুখ।


title: নবগ্রহ

text: "চন্দ্র" (Telugu: Soma, Tamil: "Tiṅkaḷ") একজন দেবতা ৷ তিনি সুদর্শন, সুপুরূষ, দ্বি-বাহুযুক্ত ও তার এক হাতে অস্ত্র ও অন্য হাতে পদ্ম ৷ তিনি তার দশটি ঘোড়ার শ্বেত রথে চড়ে রাত্রে আকাশ উদিত হন ৷ তার সম্মানার্থে সপ্তাহের একটি দিন হল সোমবার ৷


title: নবগ্রহ

text: "মঙ্গল" (সংস্কৃত: मंगल, কন্নড়: ಮಂಗಳ, তেলুগু : మంగళ,(Angaraka), তামিল: செவ்வாய், "cevvāi") হলেন ভূমির পুত্র ৷ তিনি যুদ্ধের দেবতা এবং অবিবাহিত ৷ তাকে পৃথিবী বা ভূমির পুত্র বলা হয়। তার দেহে বিজয় এবং গর্বের চিহ্ন বর্তমান, তার চতুর্বাহু ৷ তার সম্মানার্থে সপ্তাহের একটি দিন হল মঙ্গলবার ৷


title: নবগ্রহ

text:
পরিচিতি
বুধ'কে ভারতীয় গ্রন্থে একজন দেবতা
হিসেবে উল্লেখ করা হয়েছে,
প্রায়শই তাকে চন্দ্র এবং তারার
( বৃহস্পতির পত্নী) পুত্র হিসেবে
উল্লেখ করা হয়। এবং তিনি
বিকল্পভাবে দেবী রোহিণী এবং
চন্দ্রদেবের পুত্র হিসেবে বর্ণিত হন।
[২] তার শরীর কিয়দ পিঙ্গল বর্ণের
কিংবা সবুজাভ, পিঙ্গল পোশাক
পরিহিত। আগুন ও বাতাসের তৈরি
তার রথ টেনে নেয় আটটি
বাতাসের তৈরি ঘোড়া। [১] কিছু
অন্য গ্রন্থানুযায়ী, দেবগুরু বৃহস্পতির বহু
শিষ্য ছিল। চন্দ্রও ছিলেন ওনার এক
শিষ্য। চন্দ্রকে তো সুন্দর মানা হতই
বরং সৌন্দর্যের অপর নাম চন্দ্র ছিল।
এদিকে দেবাচার্য বৃহস্পতির স্ত্রী
তারা ছিলেন পরম সৌন্দর্যের
অধিকারিণী। এই দেখে
তারাদেবী চন্দ্রের প্রতি
মোহিতা হন এবং ওনার স্ত্রী হয়ে
যান। বৃহস্পতির বহু বোঝানোর
সত্ত্বেও তিনি তার কথা শুনতে
রাজি হননা। এই দেখে বৃহস্পতি ও
চন্দ্রের মধ্যে মহামারি যুদ্ধের সূচনা
ঘটে যাকে তারকাম্যং যুদ্ধও বলে।
এবার শত্রুর শত্রুকে মিত্র ভেবে
অসুরগুরু শুক্রাচার্য চন্দ্রের পক্ষে হয়ে
যান। যেহেতু বৃহস্পতি ছিলেন
দেবগুরু, তাই সমগ্র দেবতা ওনারই পক্ষই
স্বীকার করলেন। যুদ্ধটির ফলে
নেমে আসে প্রলয়। এবার সৃষ্টির
রচয়িতা ব্রহ্মা আর চুপ থাকতে
পারলেন না। উনি হস্তক্ষেপ করে
তারাকে জিজ্ঞাসা করলেন যে
যেই শিশুটির তারা জন্ম দিয়েছেন,
সে কার পুত্র — চন্দ্রের না বৃহস্পতির ?
বহু জিজ্ঞাসা করার পর তারাদেবী
স্বীকার করলেন যে এই শিশুটি
চন্দ্রের পুত্র। চন্দ্র প্রসন্ন হয়ে শিশুটির
নাম রাখলেন বুধ। বুধের গাম্ভীর্যপূর্ণ
বুদ্ধির জন্য এনার এই নাম।
পরবর্তীকালে চন্দ্রদেব বুধের
দায়িত্ব সঁপে দেন ওনার প্রিয় পত্নী
রোহিণীকে। তাই বুধদেবকে
রৌহিণেয়ও বলা হয়।


title: নবগ্রহ

text: শনি (, , , , ) নবগ্রহের একটি অন্যতম গ্রহ, শনি গ্রহকে "গ্রহরাজ-ও" "মহাগ্রহ" বলা হয়ে থাকে। শনিদেব হিন্দুধর্ম মতে একজন দেবতা। শনি উগ্র দেবতা বলে কুখ্যাত। জ্যোতিষীদের মতে শনির কুদৃষ্টি অশুভ ফল নিয়ে আসে। সৌরজগতের শনি গ্রহ ও সপ্তাহের শনিবার দিনটি শনিদেবের নামে নামকরণ করা হয়। শনিদেব কে শনিশ্চর বা শনৈশ্চর নামেও ডাকা হয়।


title: নবগ্রহ

text: শুক্র (সংস্কৃত: शुक्र, উচ্চারণ: Śukra) যে শব্দের অর্থ "নির্মল, স্বচ্ছ, উজ্জ্বল," একজন প্রাচীন ঋষি ও দেবতা যিনি বৈদিক পুরাণ অনুসারে অসুর বা দৈত্যদের গুরু। তার সম্মানার্থে সপ্তাহের একটি দিন হল শুক্রবার।


title: নবগ্রহ

text: রাহু(), হিন্দু জ্যোতিষ অনুসারে,স্বরভানু নামে এক অসুরের কর্তিত মুন্ড, যে গ্রহণের সময় সূর্য বা চন্দ্রকে গ্রাস করে। একে আটটি শ্যামবর্ণ ঘোড়ায় টানা রথে আরূঢ় স্কন্ধহীন সর্পরূপে চিত্রিত করা হয়। বৈদিক জ্যোতিষশাস্ত্রে, একে নবগ্রহের মধ্যে একটি স্থান দেওয়া হয়েছে। দিবাভাগে রাহুকাল নামক মুহূর্তকে (২৪ মিনিট) অশুভ বলে গণ্য করা হয়।


title: নবগ্রহ

text: কেতু(), হিন্দু জ্যোতিষ অনুসারে, এটি একটি অবরোহী লুনার নোড। পুরাণ অনুসারে, ইহা স্বরভানু নামক এক অসুরের কর্তিত ধড়(দেহ); সমুদ্র মন্থনের সময় ভগবান বিষ্ণু আপন সুদর্শন চক্রের মাধ্যমে এর মুন্ড ছিন্ন করে দেন। বৈদিক জ্যোতিষশাস্ত্রে, একে নবগ্রহের মধ্যে একটি স্থান দেওয়া হয়েছে। এটি একটি ছায়া গ্রহ।


title: বানোস দে আগুয়া সান্তা

text: বানোস দে আগুয়া সান্তা () মধ্য ইকুয়েডরের পূর্বাংশে অবস্থিত টাঙ্গুরাহুয়া প্রদেশের একটি শহর। রাজধানী আমাবাতো শহরের পর বানোস টাঙ্গুরাহুয়ার দ্বিতীয় বৃহত্তম জনবহুল শহরের মর্যাদা লাভ করছে ও প্রধান পর্যটন কেন্দ্র হিসেবে পরিচিত। আমাজনের প্রবেশদ্বার হিসেবেও এর সম্যক পরিচিতি রয়েছে। আমাজন নদী উপকূলভূমিতে অবস্থিত জঙ্গল ও অন্যান্য শহরে প্রবেশের পূর্বে সর্বশেষ বড় শহররূপে অদ্যাবধি টিকে রয়েছে তার স্ব-মহিমায়।


title: বানোস দে আগুয়া সান্তা

text: টাঙ্গুরাহুয়া আগ্নেয়গিরির উত্তরাংশে বানোসের অবস্থান। সক্রিয় এ আগ্নেয়গিরিটি ১৮২০ মিটর উঁচুতে অবস্থিত। বানোস থেকে এর শক্তিশালী ছাঁই অবলোকন করা যায়। ইপিএনে অবস্থিত ভূপদার্থবিজ্ঞান প্রতিষ্ঠান থেকে এ আগ্নেয়গিরিকে নিয়মিতভাবে পর্যবেক্ষণ করে থাকে। শহরের চতুর্দিকে ছড়িয়ে-ছিটিয়ে থাকা উষ্ণপ্রস্রবণগুলো বানোস দে আগুয়া সান্তা নামে পরিচিত। এগুলোয় বিভিন্ন খনিজ উপাদানে ভরপুর।


title: বানোস দে আগুয়া সান্তা

text: শহরটি রোমান ক্যাথলিকদের পবিত্র তীর্থভূমিরূপে পরিচিত। কিছু ক্যাথলিক ধর্মাবলম্বী বিশ্বাস করেন যে, কুমারীমাতা মেরি জলপ্রপাতের কাছাকাছি এলাকায় দৃশ্যমান হয়েছিলেন। তাই, ক্যাথেড্রালে কুমারীমাতার একটি ভাস্কর্য তৈরি করা হয়েছে যা 'ভার্জেন দে আগুয়া সান্তা' নামে পরিচিত। শহরের ইতিহাসের সাথে তাঙ্গুরাহুয়া আগ্নেয়গিরির নিবিড় সম্পর্ক রয়েছে।


title: বানোস দে আগুয়া সান্তা

text: অক্টোবর, ১৯৯৯ সালে শহরের ১৭,০০০+ অধিবাসীর সবাইকে জোরপূর্বক কয়েক সপ্তাহের জন্য বাইরে অবস্থান করতে হয়েছিল।


title: বানোস দে আগুয়া সান্তা

text: পিলারোর ন্যায় বানোস থেকেও দূরবর্তী লাঙ্গানাতেস জাতীয় উদ্যান ও সিরো হারমোজোতে যাবার সূত্রপাত ঘটানো যায়। ক্যাথেড্রাল থেকে প্রধান উদ্যানে যাবার রাস্তাটির সৌন্দর্য্য বর্ধনের কারণে শহরটি নিজেই সৌন্দর্য্যমণ্ডিত হয়েছে। কাছাকাছি থাকা জলপ্রপাতগুলোর মধ্যে ভার্জেন দে আগুয়া সান্তা, আইনেস মারিয়া, আগুয়েয়ান, এল মান্তো দে লা নোভিয়া, পাইলোন দেল ডায়াবলো ও মাঞ্চি অন্যতম।


title: বানোস দে আগুয়া সান্তা

text: বানোস তার বিষ্ময়কর প্রাকৃতিক সৌন্দর্য্যের কারণে ইকুয়েডরের জনপ্রিয় পর্যটন আকর্ষণ কেন্দ্রের অন্যতম হিসেবে বিবেচিত হয়ে আসছে। এছাড়াও কেবলমাত্র এখানেই ৬০-এরও অধিক জলপ্রপাত রয়েছে। দুঃসাহসিক ক্রীড়াও এখানে সহজলভ্য। স্থানীয় অধিবাসীসহ পর্যটকেরা নৌকাচালনা, ঘোড়দৌড়ে অংশ নিয়ে থাকেন। উৎপাদিত কাণ্ডজাত চিনি দিয়ে টাফি (; ) প্রস্তুতেও বানোসের সবিশেষ পরিচিতি ঘটেছে।


title: বানোস দে আগুয়া সান্তা

text: Guia de Banos Ecuador


title: বানোস দে আগুয়া সান্তা

text: Blah Blah Eco Aventura Travel Agency


title: বানোস দে আগুয়া সান্তা

text: Ruta del Spondylus


title: বানোস দে আগুয়া সান্তা

text: Turisteando Ecuador Informacion Turistica


title: তাতার জাতি

text: তাতার তুর্কি জাতিগোষ্ঠির অন্তর্ভূক্ত একটি উপজাতি। যারা ইউরোপ ও এশিয়ায় বসবাস করে। তাতাররা ১২০০ সালে মঙ্গোলীয় মালভূমির পাঁচটি প্রধান উপজাতির মধ্যে অন্যতম। "তাতার" বলতে বুঝায় যে জনগোষ্ঠী তুর্কি ভাষায় কথা বলে। চেঙ্গিস খান ১২০৬ সালে মঙ্গোল সাম্রাজ্যের প্রতিষ্ঠা করে তাতারদের বশ করেন। চেঙ্গিস খানের নেতৃত্বে তার পৌত্র বাটু খান (১২০৭ থেকে ১২৫৫ সাল) তাতারদের আরো পশ্চিমের রাশিয়ার সমভূমির দিকে সরে যেতে বাধ্য করেন। মঙ্গোল ও হাজারাদের মধ্যে এখনও তাতার জনগোষ্ঠী অধ্যুষিত অনেক গোত্রের দেখা পাওয়া যায়। রুশ ও ইউরোপীয়রা এখনও মঙ্গোল ও তাদের শাসনভুক্ত তুর্কি জনগোষ্ঠীকে বুঝাতে ‘তাতার’ শব্দটি ব্যবহার করে। পরবর্তীতে শব্দটি মোঙ্গল বা তুর্কি ভাষাভাষি জনগোষ্ঠীকে তারা তাতার বলে অভিহিত করত। ক্রমেই তাতার বলতে ইউক্রেনীয়, তুর্কি ও বুলগার মুসলিমদের উত্তরসূরীদের বুঝাতে ব্যবহৃত হত। তাতাররা টারটারির তুর্কিভাষী জনগোষ্ঠীর প্রতিষ্ঠা করে। টারটার ১৮০০ ও ১৯০০ শতকে রাশিয়ান সম্রাজ্য কর্তৃক অধিকৃত হবার পূর্ব পর্য়ন্ত এই অঞ্চলটি মঙ্গোল অভিজাতদের দ্বারা শাসিত হত। ভোল্গা তাতাররা তাতার সম্প্রদায়ের মধ্যে সবচেয়ে বড় জনগোষ্ঠী। ২০০২ সালের সমীক্ষা অনুযায়ী তাদের মোট জনসংখ্য ৬০ লক্ষ।


title: পদ্মপুরাণ

text:
পদ্মপুরাণ (সংস্কৃত: पद्म पुराण) হল হিন্দু ধর্মের আঠারোটি পুরণের মধ্যে অন্যতম। এটি একটি সর্বব্যাপী গ্রন্থ যার নাম রাখা হয় পদ্ম ফুলের নামে। এই পদ্মফুলেই ভগবান ব্রহ্মা আবির্ভূত হয়েছিলেন। বর্তমানে পদ্মপুরানের আধুনিক সংস্করনসমূহের যে সকল পান্ডুলিপি পাওয়া যায় সেগুলো একে অন্যের সাথে সাদৃশ্যপূর্ণ নয়। এদের মধ্যে সবচেয়ে বেশী বৈসাদৃশ্য লক্ষ করা যায় পূর্ব ভারত ও পশ্চিম ভারতে প্রাপ্ত পান্ডুলিপিগুলোতে। এই দুই প্রকার গ্রন্থের বিষয়বস্তু সম্পূর্ণ আলাদা। পদ্মপুরাণ একটি বৃহদায়তন পুস্তক। দাবী করা হয় যে এতে সর্বমোট ৫৫,০০০ টি শ্লোক আছে। তবে প্রকৃতপক্ষে এর শ্লোকের সংখ্যা ৫০,০০০।
রচনা শৈলী ও বর্ণনার বিন্যাস বিবেচনায় ধারনা করা হয় পদ্মপুরাণ বিভিন্ন সময়ে বিভিন্ন লেখকদের লেখার একটি সংকলন। এই পুরাণে বিশ্বতত্ত্ব, পুরাণ, বংশতালিকা, ভূগোল, নদী ও ঋতু, মন্দির ও তীর্থযাত্রা ইত্যাদি বিভিন্ন বিষয় স্থান পেয়েছে। বিশেষ করে ভারতের উল্লেখযোগ্য তীর্থস্থান, পুস্করের ব্রহ্মা মন্দিরের বিষয় বিশেষভাবে উল্লেখিত হয়েছে। পদ্মপুরাণে রাম ও সীতার কাহিনী বর্ননা করা হয়েছে যা বাল্মীকি প্রণিত মূল রামায়নের চেয়ে ভিন্ন। এছাড়াও পদ্মপুরানে আছে ধর্মীয় উৎসব, নীতিকথা ও অতিথীসেবার উপর আলোচনা, যোগ ব্যায়াম, আত্মার উপর ধর্মতাত্বিক আলোচনা, একেশ্বরবাদ, মুক্তি ও একই রকম আরো অনেক বিষয়।


title: পদ্মপুরাণ

text: জৈন ধর্মের অনুসারীরা সম্পূর্ণ ভিন্ন একটি পদ্মপুরাণ ব্যবহার করেন। এই গ্রন্থটি মূলত রামায়নের জৈন সংস্করন।


title: পদ্মপুরাণ

text: অন্যান্য পুরাণের মতো পদ্ম পুরাণের অনেক গুলো সংস্করন আছে। এদের ভিতর মূল পার্থক্যটি হচ্ছে, বাংলা ভাষায় যে সংস্করনটি পাওয়া যায় সেগুলো পাঁচটি খন্ড ও একটি পরিশিষ্টে বিভক্ত। যেগুলো কখনও প্রকাশিত হয়নি বা অন্য ভাষায় অনুদিত হয়নি। দ্বিতীয় প্রধান পার্থক্যটি হল, পশ্চিম ভারতে যে পদ্মপুরাণ পাওয়া যায় তাতে ছয়টি খন্ড আছে। এ সংস্করনটি ব্রিটিশ ঔপনিবেশিক আমল থেকে ভারতে বহুল পঠিত একটি সংস্করন। তবে বাংলা সংস্করনটি অধিক পুরাতন। বাংলা সংস্করনে ৩৯ তম অধ্যায়, ধর্ম-শাস্ত্র সংস্কৃত সংস্করনে অনুপস্থিত।


title: পদ্মপুরাণ

text: পদ্মপুরাণ কবে লেখ হয়েছিল তা জানা জায়নি। অনুমান করা হয় যে চতুর্থ থেকে পঞ্চদশ শতাব্দীর মধ্যে শ্লোকগুলো লেখা হয়েছিল। কিছু অংশ লেখা হয় ৭৫০ থেকে ১০০০ সালের মধ্যে।


title: অলিম্পিকে মাদাগাস্কার

text: মাদাগাস্কার প্রথম অলিম্পিক গেমসে অংশগ্রহণ ১৯৬৪ সালে। তারপর থেকে মাদাগাস্কার ১৯৭৬ ও ১৯৮৮ গ্রীষ্মকালীন গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। তবে এখনো কোন পদক জিততে পারেনি। শীতকালীন অলিম্পিক গেমসের মধ্যে প্রথম ২০০৬ শীতকালীন অলিম্পিকে অংশগ্রহণ করলেও আর কোন শীতকালীন গেমসে অংশগ্রহণ করেনি।


title: অলিম্পিকে মাদাগাস্কার

text: মাদাগাস্কারের বিখ্যাত অলিম্পিয়ান হলেন জেন লুইস, যিনি ১৯৬৮ গ্রীষ্মকালীন গেমসে পুরুষদের ১০০ মিটার দৌড়ে ৮ম স্থান অর্জন করেছিলেন।


title: প্রবীর মিত্র

text:
প্রবীর মিত্র (জন্ম: ১৮ই আগস্ট , ১৯৪০) হলেন একজন বাংলাদেশী চলচ্চিত্র অভিনেতা৷
তিনি ৭ম জাতীয় চলচ্চিত্র পুরস্কার অনুষ্ঠানে "বড় ভাল লোক ছিল" চলচ্চিত্রের জন্য শ্রেষ্ঠ পার্শ্বচরিত্রে অভিনেতার পুরস্কারে ভূষিত হন ৷


title: প্রবীর মিত্র

text:
প্রবীর মিত্র চাঁদপুর শহরে এক কায়স্থ পরিবারে জন্ম গ্রহণ করেন।
বংশপরম্পরায় পুরনো ঢাকার স্থায়ী বাসিন্দা প্রবীর মিত্র। তিনি ঢাকা শহরেই বেড়ে উঠেন৷ তিনি প্রথম জীবনে সেন্ট গ্রেগরি থেকে পোগজ স্কুলের গন্ডি পেরিয়ে জগন্নাথ কলেজ (বর্তমানে জগন্নাথ বিশ্ববিদ্যালয়) থেকে স্নাতক সম্পন্ন করেন। প্রবীর মিত্রের স্ত্রী অজন্তা মিত্র ২০০০ সালে মারা গেছেন। তার এক মেয়ে তিন ছেলে। ছোট ছেলে ২০১২ সালে ৭ই মে মারা গেছেন।


title: প্রবীর মিত্র

text: প্রবীর "লালকুটি" থিয়েটার গ্রুপে অভিনয়ের মাধ্যমে তার কর্মজীবন শুরু করেন ৷ কর্মজীবনে তিনি সর্বক্ষেত্রে সফলতা অর্জন করেছেন ৷ তিনি বহু চলচ্চিত্রে অভিনয় করেছেন ৷


title: প্রবীর মিত্র

text:
স্কুলে পড়া অবস্থায় জীবনে প্রথমবারের মতো নাটকে অভিনয় করেছিলেন তিনি। এটি ছিল রবীন্দ্রনাথের ‘ডাকঘর’। চরিত্র ছিল প্রহরী। এরপর পুরনো ঢাকার লালকুঠিতে শুরু হয় তার নাট্যচর্চা। পরিচালক এইচ
আকবরের হাত ধরে "জলছবি" চলচ্চিত্রে তিনি প্রথম অভিনয় করেন। ছবির গল্প ও সংলাপ লিখেছিলেন তারই স্কুল জীবনের বন্ধু এটিএম শামসুজ্জামান। প্রথমদিকে নায়কের চরিত্রে অভিনয় করতেন। "তিতাস একটি নদীর নাম", "চাবুক"সহ বেশ কিছু ছবিতে নায়কের ভূমিকায় অভিনয় করেছিলেন। সর্বশেষ প্রধান চরিত্রে অভিনয় করেছিলেন "রঙিন নবাব সিরাজউদ্দৌলা" ছবিতে। পরবর্তী সময় নায়ক না হয়ে চরিত্রাভিনেতার দিকে মনোযোগী হয়ে ওঠেন তিনি।


title: প্রবীর মিত্র

text: প্রবীর মিত্র ষাটের দশকে ঢাকা ফার্স্ট ডিভিশন ক্রিকেট খেলেছেন, ছিলেন ক্যাপ্টেইন, একই সময় তিনি ফার্স্ট ডিভিশন হকি খেলেছেন ফায়ার সার্ভিসের হয়ে। এছাড়া কামাল স্পোর্টিংয়ের হয়ে সেকেন্ড ডিভিশন ফুটবল খেলেছেন।


title: প্রবীর মিত্র

text: প্রবীর মিত্রের উল্লেখযোগ্য ছবিগুলোর মধ্যে রয়েছে, ঋত্বিক ঘটকের 'তিতাস একটি নদীর নাম', 'জীবন তৃষ্ণা', 'চাবুক', 'সীমার', 'তীর ভাঙা ঢেউ', 'শেয়ানা', 'রঙ্গীন নবাব সিরাজউদ্দৌলা', 'মিন্টু আমার নাম', 'প্রতিজ্ঞা', 'অঙ্গার', 'পুত্রবধূ', 'নয়নের আলো', 'জয় পরাজয়', 'চাষীর মেয়ে', 'দুই পয়সার আলতা', 'আবদার' ইত্যাদি। 'নেকাব্বরের মহাপ্রয়াণ' ছাড়া এ মুহূর্তে প্রবীর মিত্র ইফতেখার চৌধুরী পরিচালিত 'দেহরক্ষী' ছবিতে অভিনয় করছেন।


title: মারিয়া তেরেসা ক্যাস্তিলো

text: মারিয়া তেরেসা ক্যাস্তিলো () অক্টোবর ১৫, ১৯০৮ – জুন ২২, ২০১২) ছিলেন একজন ভেনেজুয়েলীয় সাংবাদিক, রাজনীতিবিদ, রাজনৈতিক কর্মী, মানবাধিকার কর্মী, এবং সাংস্কৃতিক উদ্যোক্তা। তিনি কারাকাস বিজ্ঞানভবনের প্রতিষ্ঠাতা ছিলেন, একটি নেতৃস্থানীয় সাংস্কৃতিক প্রতিষ্ঠান যা কারাকাসের কলা প্রচার করে থাকে। এছাড়াও তিনি ১৯৫৮ সাল থেকে ২০১২ সালে তার মৃত্যুর পূর্ব পর্যন্ত কারাকাস বিজ্ঞানভবনের সভাপতি হিসেবে দায়িত্ব পালন করেন। ক্যাস্টিলো, মানবাধিকারের একজন প্রবক্তা, এছাড়াও ১৯৭৮ সালে ভেনিজুয়েলার অ্যামনেস্টি ইন্টারন্যাশনালের চ্যাপ্টার গঠনে প্রধান ভূমিকা পালন করেন।


title: মারিয়া তেরেসা ক্যাস্তিলো

text: মারিয়া তেরেসা ক্যাস্তিলো অক্টোবর ১৫, ১৯০৮ সালে ভেনিজুয়েলার মিরান্দা রাজ্যের চুয়া এস্টেটে, "বার্গে" বলা হয়, জন্ম নেন। তিনি ভেনেজুয়েলা কেন্দ্রীয় বিশ্ববিদ্যালয়ের সামাজিক যোগাযোগ স্কুল থেকে স্নাতক সম্পন্ন করেন। ক্যাস্টিলো, ১৯৪৬ সালে, ভেনেজুয়েলার সাংবাদিক, মিগুয়েল ওতেরো সিলভাকে বিয়ে করেন। তাদের দুইটি সন্তান, মিগুয়েল হেনরিক ওতেরো, যিনি "এল নাসিওনাল" পত্রিকার বর্তমান সম্পাদক, এবং মারিয়ানা।


title: মারিয়া তেরেসা ক্যাস্তিলো

text: ১৯৮৯ সালে, তিনি জাতীয় আইনসভার সাবেক নিম্নকক্ষ ভেনিজুয়েলার ডেপুটি চেম্বার নির্বাচিত হন। একজন ডেপুটি হিসেবে, ক্যাস্টিলো সংস্কৃতি চেম্বার স্থায়ী কমিশনের প্রথম রাষ্ট্রপতি হিসেবে দায়িত্ব পালন করেন। এছাড়াও তিনি সে আমলে আঞ্চলিক উন্নয়ন চেম্বার কমিটির একজন সদস্য ছিলেন।


title: মারিয়া তেরেসা ক্যাস্তিলো

text: মারিয়া তেরেসা ক্যাস্তিলো জুন ২২, ২০১২ সালে ১০৩ বছর বয়সে কারাকাসে মৃত্যু বরণ করেন।


title: রোসারিও ক্যাস্তেলানোস

text: রোসারিও ক্যাস্তেলানোস ফিগেরোয়া ( (; মে ২৫, ১৯২৫ – আগস্ট ৭, ১৯৭৪) ছিলেন একজন মেক্সিক্যান কবি এবং লেখক। ১৯৫০-এর প্রজন্মের অন্যান্য সদস্যদের মতোন (দ্বিতীয় বিশ্বযুদ্ধের পরবর্তীকালে লিখছিলেন, যিনি সেজার ভাইহো এবং অন্যদের দ্বারা প্রভাবিত হয়েছিলেন), তিনি মেক্সিকোর বিংশ শতাব্দীর সবচেয়ে গুরুত্বপূর্ণ সাহিত্যক।


title: ১৯৬৪ সালের পূর্ব-পাকিস্তানের দাঙ্গা

text: ১৯৬৪ সালের পূর্ব-পাকিস্তানের দাঙ্গা তৎকালীন পূর্ব পাকিস্তান (বর্তমান বাংলাদেশ) বাঙ্গালী হিন্দুদেরকে জাতিগতভাবে নির্মূল করার জন্য তাদের উপর চালানো এক নিষ্ঠুর অমানবিক গণহত্যার নাম। ভারতের জম্মু ও কাশ্মীরে অবস্থিত হজরতবাল নামক তীর্থক্ষেত্রে হজরত মুহাম্মদের(সঃ) সংরক্ষিত মাথার চুল চুরি করা হয়েছে-এই সংবাদ ছড়ানোর মাধ্যমে পূর্ব-বাংলায় বাঙ্গালীহিন্দু হত্যার সূচনা করা হয়। এই গণহত্যার একটি বিশেষ লক্ষণীয় দিক হল-ঢাকার ও পূর্ব-বাংলার অন্যান্য শহরাঞ্চলের যে সব নির্দিষ্ট এলাকাতে হিন্দু জনগোষ্ঠী বসবাস করে সেখানে হত্যাযজ্ঞ চালানো এবং হিন্দু মালিকানাধীন কলকারখানা ও ব্যবসাপ্রতিষ্ঠানে হামলা করা। ফলশ্রুতিতে আরও একবার বাঙ্গালীহিন্দু শরণার্থীদের ঢেউ আছড়ে পড়ে ভারতের পশ্চিমবঙ্গের উপর। এই আশ্রয়প্রার্থী পীড়িত-নির্যাতিত হিন্দু শরণার্থীরা ভারতের জাতীয় সমস্যা হিসেবে আবির্ভূত হয়। ভারত সরকার পূর্ববাংলার এই নিপীড়িত হিন্দুদেরকে মধ্যপ্রদেশের দণ্ডকারণ্যে পুনর্বাসনের ব্যবস্থা করে।


title: ১৯৬৪ সালের পূর্ব-পাকিস্তানের দাঙ্গা

text: ১৯৬৩ সালের ২৭ ডিসেম্বরে ভারতের শ্রীনগরে অবস্থিত হজরতবাল দরগাশরীফে সংরক্ষিত হজরত মুহাম্মদ (সঃ)-এর সংরক্ষিত মাথার চুল চুরি হয়ে যায়। এজন্য ভারতের জম্মু ও কাশ্মীরে ব্যাপক বিক্ষোভ সংগঠিত হয়। আব্দুল হাই নামে ইসলামিক বোর্ডের উপদেষ্টা কমিটির একজন সদস্য পূর্ব-পাকিস্তানের সকল হিন্দু এবং অমুসলিমদের বিরুদ্ধে জিহাদের ডাক দেয়। ইসলামাবাদে ফেরার প্রাক্বালে ঢাকা বিমানবন্দরে পাকিস্তানের রাষ্ট্রপতি আইয়ুব খান ঘোষণা করেন যে, হজরতবাল ঘটনার কারণে পাকিস্তানের মুসলিমরা কোন ধরনের প্রতিক্রিয়া দেখালে তার কোন দায় নেই। পাকিস্তান কনভেনশন মুসলিম লীগ ১৯৬৪ সালের ৩ জানুয়ারী কে ‘কাশ্মীর দিবস’ হিসেবে ঘোষণা করে। ১৯৬৪ সালের ৪ জানুয়ারিতে হারিয়ে যাওয়া চুল খুঁজে পাওয়া গেলেও পরেরদিনই পাকিস্তান রেডিও থেকে ওই ঘটনাকে মিথ্যা বলে প্রচার করা হয়।


title: ১৯৬৪ সালের পূর্ব-পাকিস্তানের দাঙ্গা

text: পাকিস্তানের তৎকালীন কেন্দ্রীয় যোগাযোগমন্ত্রী আব্দুস সবুর খান ১৯৬০ সালে খুলনা জেলার মাটিখালীর একজন সম্ভ্রান্ত হিন্দু ভূমিধ্যিকারী রূপচাঁদ বিশ্বাসের ৩০ বিঘা জমি জোরপূর্বক দখল করে নেয় এবং সেখানে একটি তিনতলা ভবন নির্মাণ করে। রূপচাঁদ বিশ্বাস সাহসের সাথে আব্দুস সবুর খানের বিরুদ্ধে একটি মামলা দায়ের করেন। মামলায় সবুর খান পরাজিত হয় এবং আদালত তাকে ১,৩৫,০০০ রুপি পরিশোধের নির্দেশ দেয়। কিন্তু সবুর খান বিচারালয়ের বাইরে এই দখলবাজির মীমাংসা করতে চাইলেও রূপচাঁদ তা দৃঢ় ভাবে প্রত্যাখান করেন। এর মাঝেই মজিদ মিয়াঁ নামে সবুর খানের মনোনীত প্রার্থী জেলা পরিষদ নির্বাচনে শোচনীয় ভাবে পরাজিত হয়। সবুর খান ও চামকুরি ইউনিয়ন পরিষদের চেয়ারম্যান সহ তাদের দলের অন্যান্য সদস্যরা এই পরাজয়ের কারণ হিসেবে হিন্দুদেরকে দায়ী করে এবং হিন্দুদের প্রতি হুমকি,ভয়-ভীতি প্রদর্শন করতে শুরু করে। এই নাজুক অবস্থার মধ্যেই হজরতবাল ঘটনার গুজব ছড়ানো হয়। সবুর খান খুলনায় হিন্দু নিকেশের জন্য এই সুযোগটি দ্রুত লুফে নেয়।


title: ১৯৬৪ সালের পূর্ব-পাকিস্তানের দাঙ্গা

text: ১৯৬৪ সালের ২ জানুয়ারি তারিখে হজরতবাল ঘটনার প্রেক্ষিতে মুসলিমরা হিন্দুদেরকে পায়ে জুতো পরতে, মাথায় ছাতা ব্যবহার করতে কিংবা রিকশায় চড়তে বাধা দেয়। মধ্যাহ্নে মুসলিমরা সমগ্র খুলনাব্যাপী মিছিল বের করে এবং মিছিল থেকে হুঙ্কার আসতে থাকে, ‘হিন্দুদেরকে হত্যা কর’। বিকাল চারটার দিকে খুলনায় হিন্দু নিধন শুরু হয়। টানা চার ঘণ্টা এই বীভৎস ভয়ঙ্কর পরিস্থিতির পর রাত আটটায় সান্ধ্য আইন জারি করা হয়। এই তীব্র উত্তেজনাকর পরিস্থিতির মাঝেই পাকিস্তান প্রাদেশিক মুসলিমলীগ ৩ জানুয়ারিকে ‘কাশ্মীর দিবস’ হিসেবে ঘোষণা করে। খুলনায় সাধারণ ধর্মঘট আহ্বান করে পরিস্থিতিকে আরও বিভীষিকাময় ও সন্ত্রস্ত করে তোলার প্রয়াস চালানো হয়। খুলনার এক প্রান্তে দৌলতপুর শিল্প এলাকায় এক বিশাল জনসভায় আব্দুস সবুর খান বক্তব্য প্রদান করে। হাজার হাজার উগ্র মুসলিম বিশেষ করে বিহারীরা ভয়ঙ্কর সব মারণাস্ত্র হাতে নিয়ে এই উস্কানিমূলক বক্তব্য শ্রবণ করে। সবুর খান এই সুযোগে হিন্দু বিদ্বেষী এবং ভারত বিরোধী জ্বালাময়ী ভাষণ প্রদান করে।তৎক্ষণাৎ সেই সমাবেশ থেকে প্রায় ২০,০০০ মুসলিম জনতা সেনহাটি (দিঘলিয়া উপজেলা), মহেশ্বরপাশা, পাবলা,চন্দনীমহল, দৌলতপুরসহ আশেপাশের হিন্দুপ্রধান জনবসতি গুলোর উপর তীব্র আক্রোশে আক্রমণ শুরু করে।সেখানকার হিন্দুদের বাড়ি-ঘর, ব্যবসাপ্রতিষ্ঠান, ধর্মস্থান লুট ও অগ্নিসংযোগ শুরু করে তারা।অনেক হিন্দুকে নির্মম ভাবে হত্যা করে মুসলিমরা।এদের মধ্যে একটি দল সড়ক ও রেলপথ ধ্বংস করতে করতে সন্ধ্যায় খুলনা শহরে উপস্থিত হয়।পরবর্তী চার দিন খুলনার হিন্দু সম্প্রদায়ের উপর লাগামহীন হত্যা,ধর্ষণ,অপহরণ, লুণ্ঠন, ধ্বংসের এক বন্য বীভৎসতা চলে।খুলনা শিপইয়ার্ড, দাদা কোম্পানি,ইস্পাহানী কোম্পানি,কাটা কোম্পানি,সোলম্যান কোম্পানিসহ বিভিন্ন প্রতিষ্ঠানের হাজার হাজার মুসলিম শ্রমিকরা হিন্দুদের উপর এই জঘন্য,অমানবিক জিঘাংসাবৃত্তি চরিতার্থ করে।লোপপুর ইউনিয়নের চেয়ারম্যান এদেরকে মারণাস্ত্র সরবারহ করে এই পাশবিক হিন্দু নিধনকে উৎসাহিত করে।খুলনা লঞ্চঘাটে কমপক্ষে ২০০-৩০০ হিন্দুকে নির্মমভাবে হত্যা করে মুসলিম হত্যাকারীরা। খুলনা থেকে চালনা পর্যন্ত রাস্তার দু’দিকে থাকা প্রতিটি হিন্দু জনপদ,গ্রাম ধ্বংস করে দেয় মুসলিমরা। ৪ জানুয়ারি মোংলায় হিন্দু হত্যাযজ্ঞের বিস্তার লাভ করে। মোংলা বন্দরে ৩০০ হিন্দুকে নির্মমভাবে হত্যা করা হয়।


title: ১৯৬৪ সালের পূর্ব-পাকিস্তানের দাঙ্গা

text: বাগেরহাটের রামপালে আব্দুস সবুর খান আরও তিনটি জনসভা করে। সেখানে পূর্ব-পাকিস্তানে চলমান প্রলয়ঙ্কারী হিন্দু নিধনের বিশদ বর্ণনা সম্বলিত প্রচারপত্র বিলি করতে শুরু করে মুসলিমরা। বাঙ্গালী হিন্দুদেরকে অবিলম্বে পাকিস্তান ত্যাগের জন্য হুমকি প্রদান করে তারা। লোপপুর বাজারে আব্দুস সবুর খান অন্য একটি জনসভায় সদর্পে ঘোষণা করে, সে হিন্দুদের পৃষ্ঠদেশ থেকে চামড়া তুলে পায়ের জুতো তৈরি করবে। হিন্দুদের উপর মাত্রা ছাড়া গণহত্যার ভিত রচনা করে সবুর খান তার ভ্রাতুষ্পুত্রীর বিয়ের জন্য এক রাজকীয় অনুষ্ঠান আয়োজন করে। ফলে একদিকে দিন দিন গণহত্যার তীব্রতা বাড়তে থাকে অন্যদিকে বিয়ের অনুষ্ঠানে নিমন্ত্রিত অতিথি হিসেবে উপস্থিত হয় পূর্ব-পাকিস্তানের কুখ্যাত গভর্নর আব্দুল মোনায়েম খান, ভূতপূর্ব পূর্ব-পাকিস্তান আইনপরিষদের সদস্য এবং তৎকালীন পাকিস্তান জাতীয় পরিষদের সদস্য কাজী আব্দুল কাদের। খুলনার বিখ্যাত আইনজীবী অরবিন্দ ভট্টাচার্য এই নৃশংস হিন্দু হত্যাবন্ধের জন্য দ্রুত পদক্ষেপ গ্রহণের জন্য তাকে অনুরোধ করেন। কিন্তু সবুর খান তার ভ্রাতুষ্পুত্রীর বিয়ের অনুষ্ঠান আয়োজনের ব্যস্ততা দেখিয়ে কোনরূপ ব্যবস্থা অপারগতা প্রকাশ করে।


title: ১৯৬৪ সালের পূর্ব-পাকিস্তানের দাঙ্গা

text: জানুয়ারি মাসের ১৩ তারিখে ঢাকা স্টেডিয়ামে হজরতবাল ঘটনার প্রেক্ষিতে মুসলিমরা একটি জনসভা আয়োজন করে। জানুয়ারির ১৪ ও ১৫ তারিখে চট্টগ্রাম ও সিরাজগঞ্জ থেকে আগত ঢাকাগামী ট্রেনের হিন্দু যাত্রীদেরকে টঙ্গী ও তেজগাঁও নেমে যেতে বলে মুসলিম গুণ্ডারা।যে সকল হিন্দু ট্রেন থেকে নামতে অস্বীকৃতি জানায় তাদেরকে সেখানেই গলা কেটে হত্যা করে তারা। জানুয়ারির ১৫ তারিখে একদল হিংস্র মুসলিম জনতা ২০, নবাবপুর রোডের পুরোহিতের বাড়িতে ঢুকে রাধা-কৃষ্ণ মন্দির ধ্বংস করে এবং পুরোহিতের গলা কেটে মুণ্ডচ্ছেদ করে। বাড়ির আরও চারজন পুরুষ সদস্যকেও একইভাবে হত্যা করে উল্লাস করে তারা। নবাবপুরের বিখ্যাত দাস স্টুডিও লুটপাট করে তারা এবং আগুনে পুড়িয়ে সম্পূর্ণ ভস্মে পরিণত করে। ১৫ জানুয়ারি রাতে নগরখানপুরের প্রত্যেকটি হিন্দু বাড়িতে একই ভাবে আক্রমণ করে মুসলিমরা এবং লুটপাট-রাহাজানি শেষে ধ্বংস করে দেয় সেগুলো। ১৫ জানুয়ারি প্রকাশ্য দিবালোকে টিকাটুলির রামকৃষ্ণ মিশন আক্রমণ করে মুসলিমরা। পূর্ববঙ্গের রামকৃষ্ণ মিশনের প্রধান কার্যালয় এই মঠের তিনটি ভবন, সাতটি আধাপাকা বাড়ি, একটি মন্দির, একটি দাতব্য চিকিৎসালয়, একটি সমৃদ্ধ পাঠাগার, একটি সুখ্যাত ছাত্রাবাস সম্পূর্ণ রূপে ধুলিস্যাত হয় সহিংস মুসলিম জনতার হিংস্রতায়। সেখানে দু’জনকে হত্যা করে তারা।


title: ১৯৬৪ সালের পূর্ব-পাকিস্তানের দাঙ্গা

text: হজরতবাল ঘটনার গুজব ছড়ানোর পর থেকেই পূর্ব-পাকিস্তান প্রকৌশল ও প্রযুক্তি বিশ্ববিদ্যালয়ের হিন্দু ছাত্রাবাসের উপর পাথর নিক্ষেপ করে মুসলিমরা তাদের প্রচণ্ড আক্রোশের প্রকাশ করত। জামাত-ই-ইসলামের অনুগত মুসলিম শিক্ষার্থীরা প্রকাশ্যে হিন্দু শিক্ষার্থীদেরকে ভারতীয় অনুচর আখ্যা দিয়ে সাধারণ মুসলিমদের মাঝে ঘৃণার চাষ শুরু করে। জানুয়ারির ১৬ তারিখে সেন্ট্রাল ব্যাংকে কর্মরত কৃষ্ণ দে, ইউনাইটেড ইন্ডাস্ট্রিয়াল ব্যাংকে কর্মরত প্রাণ কুমার দে, বরদা ব্যাংকে কর্মরত আরও একজন হিন্দু কর্মকর্তা ব্যাংক চত্বরে দুই দিন লুকিয়ে থাকার পর গাড়িতে করে পালানোর সময় মুসলিমরা তাদের গাড়ি থামিয়ে নির্মম ভাবে হত্যা করে। এফ.এম.ই. স্কুল, পাবলিক লাইব্রেরী,বিবেকানন্দ ফিজিক্যাল ক্লাব,হিরালাল লহিয়া চ্যারিটেবল হসপিটাল সহ আরও অনেক প্রতিষ্ঠান মুসলিমরা আগুনে পুড়িয়ে ছাই বানিয়ে দেয়। সেনাবাহিনীর তত্ত্বাবধানে ট্রাকে ভরে ভরে মৃতদেহগুলো হাসপাতালে নিয়ে আসে তারা এবং সেগুলো সেখান থেকেই সরাসরি নিয়ে মাটি চাপা দেয়া হয়।এভাবে শতশত হিন্দুর মৃতদেহ সেনাবাহিনী গুম করে ফেলে।এমনকি যে সকল মৃতদেহ শনাক্ত করা হয়েছিল সেগুলোকেও তাদের পরিবারের কাছে হস্তান্তর না করে গুম করে ফেলে তারা।


title: ১৯৬৪ সালের পূর্ব-পাকিস্তানের দাঙ্গা

text: রায়েরবাজারের হিন্দু মৃৎশিল্পীদের উপর হামলে পড়ে হাজারীবাগ চামড়া কারখানার নোয়াখালীর মুসলিম শ্রমিকরা এবং মুহাম্মদপুরের বিহারী মুসলিমরা। রায়েরবাজারের প্রতিটি বাড়ি আগুনে পুড়িয়ে দেয় উন্মত্ত মুসলিমরা।কমপক্ষে ৯৬ জন হিন্দুকে সে সময়ে পাশবিক উপায়ে হত্যা করে তারা। অনেক হিন্দু মহিলাকে নিষ্ঠুরভাবে ধর্ষণ করে এবং অসহায় হিন্দু বালিকাদের অপহরণ করে মুসলিমরা। সমগ্র জনপদের বাঙ্গালী হিন্দু সম্প্রদায়ের উপর জাতিগত নির্মূলীকরণ অভিযান চালানোর পরে ঐ এলাকার নাম পরিবর্তন করে জাফরাবাদ রাখা হয়। ঈশ্বর দাস লেনের নামকরা হিন্দু ছাত্রাবাস ‘বাণী ভবন’ লুটপাটের পর সম্পূর্ণরূপে ধ্বংস করে ফেলা হয়।আবাসিক ছাত্ররা নিকটস্থ আশ্রয়কেন্দ্রে পালিয়ে জীবন রক্ষা করে। মেয়েদের বিখ্যাত একটি শিক্ষাঙ্গন 'নারী শিক্ষা মন্দির' আক্রমণ করে মুসলিমরা।বিদ্যালয়ের প্রধান কেরানী অবনী গুহরায়কে হত্যা করা হয় এবং জ্যেষ্ঠ শিক্ষক যোগজীবন বসুকে কুপিয়ে হত্যা করার চেষ্টা করা হয়। বিভিন্ন এলাকা যেমন টিকাটুলি, ওয়ারীর দেয়াল গুলোতে মুসলিমরা বিভিন্ন হিন্দু বিদ্বেষপূর্ণ স্লোগান যেমন ‘হিন্দুদেরকে হত্যা কর, হিন্দু মারোয়াড়ীদের হত্যা কর’ লিখে রাখত। ১৮ জানুয়ারি পূর্ব-পাকিস্তান সরকার রাত ৮ টা পর্যন্ত সান্ধ্য আইন জারি করে। ১৯ জানুয়ারি থেকে সেটি বাড়িয়ে ২৪ ঘণ্টা করা হয়।


title: ১৯৬৪ সালের পূর্ব-পাকিস্তানের দাঙ্গা

text: ঢাকার চারপাশের শতশত হিন্দু বসতির গ্রাম আগুনে জ্বালিয়ে ভস্মে পরিণত করে দেয় মুসলিমরা। ১৮ জানুয়ারি দৈনিক ইত্তেফাক প্রতিবেদন করে, পুরনো ঢাকার হিন্দু সম্প্রদায়ের ৯৫ শতাংশ বাড়ি-ঘর ধ্বংস করে দিয়েছে মুসলিমরা। শুধুমাত্র ঢাকা শহরেই ১,০০,০০০ হিন্দু আশ্রয়স্থল হারিয়ে খোলা আকাশের নিচে ঠাই নিয়েছে।২৩ জানুয়ারি দ্য হিন্দু প্রতিবেদন করে,পাকিস্তানের সরকারী হিসেবেই ঢাকা শহরে ১০০০ এর উপর হিন্দুকে হত্যা করা হয়েছে গত এক সপ্তাহে। যদিও একজন অ্যামেরিকান শান্তিরক্ষী সেনাবাহিনীর নার্স বিবৃতি দেন,শুধুমাত্র ২১ জানুয়ারিতেই তিনি ঢাকা মেডিক্যাল কলেজ হাসপাতালে কমপক্ষে ৬০০ মৃতদেহ দেখতে পান।


title: ১৯৬৪ সালের পূর্ব-পাকিস্তানের দাঙ্গা

text: আদমজী গ্রুপের ব্যবস্থাপক জনাব করিম ১৩ এবং ১৪ জানুয়ারি আদমজী পাট কলে সাধারণ ছুটি ঘোষণা করে এবং পরিকল্পিত ভাবে গুজব ছড়িয়ে দেয় যে, কোলকাতায় তার ভাইকে হত্যা করা হয়েছে। ১৩ জানুয়ারি রাতে আদমজী পাট কলের মুসলিম শ্রমিকরা আশেপাশের যে কোয়ার্টার গুলোতে হিন্দুরা বসবাস করত সেগুলোতে আক্রমণ করে।বিশেষ করে দুই নং ঢাকেশ্বরী কটন মিলের হিন্দু শ্রমকিদের বাসস্থান গুলো এই ঘৃণ্য আক্রমণের শিকার হয় এবং সে গুলোকে পুড়িয়ে ছাই করে ফেলা হয়।দুই নং ঢাকেশ্বরী কটন মিলে উন্মত্ত মুসলিমদের সৃষ্ট অগ্নিকান্ড সম্পর্কে মিলের ব্যবস্থাপক সত্যেন রায় ব্যবস্থাপনা পরিচালক সুনীল বসুকে রাত তিনটার সময় অবগত করেন এবং অনতিবিলম্বে পুলিশ ও সেনাবাহিনীর প্রয়োজনীয়তা সম্পর্কে বলেন। ভোর পাঁচটার দিকে আদমজী পাট কলের ২০,০০০ অস্ত্রধারী উন্মত্ত মুসলিম শ্রমিক ২নং ঢাকেশ্বরী কটন মিলে হামলে পড়ে এবং সেখানে হিন্দুদের উপর বিরামহীন হত্যা,লুটপাট,অপহরণ,ধর্ষণ চালায় । ৭০০এরও বেশি হিন্দু হতভাগ্য আবালাবৃদ্ধবণিতাকে নির্মম ভাবে হত্যা করে।শতশত হিন্দু মহিলাকে নিষ্ঠুর উপায়ে ধর্ষণ করে বিজয়োল্লাস করে। সকাল সাতটার দিকে প্রায় ২,০০০-৩,০০০ হিন্দু নর-নারী লক্ষ্মীনারায়ণ কটন মিল চত্বরে এসে জড় হয়। মিলের সকল কার্যক্রম বন্ধ ছিল এবং আশ্রয়প্রার্থীরা মিলের গেটের বাইরে জড় হতে থাকে।সকাল ৯টায় মিলের গেট উন্মুক্ত হলে কমপক্ষে ১০,০০০ হিন্দু মিল চত্বরের মধ্যে আশ্রয় পায়।কিছুক্ষনের মাঝেই মারাত্মক প্রাণঘাতী অস্ত্র হাতে ২,০০০ উন্মত্ত মুসলিম ঝাঁপিয়ে পড়ে নিরস্ত্র অসহায় হিন্দুদের উপরে।সেখানে ৩ জন ভাগ্যহত হিন্দু নির্মম ভাবে নিহত হয় এবং আর ১২ জনের বেশি আহত হয়। মিলের অভ্যন্তরে আশ্রয় নেয়া কেদারনাথ ঘোষ নামে এক ব্যক্তির বাড়িঘর লুটপাট করে মুসলিমরা। বিকেল চারটার দিকে মাত্র ২০ জন পুলিশ এসে সেখানে উপস্থিত হয়।আধা ঘণ্টার মধ্যে পুলিশের সামনেই আবার মুসলিমরা হামলে পরে অসহায় হিন্দুদের উপর।সেখানে একজন হিন্দুকে আবারো হত্যা করা হয়।সন্ধ্যার মধ্যেই ২৫,০০০ এরও বেশি হিন্দু লক্ষ্মীনারায়ণ কটন মিল চত্বরে জীবন বাঁচাতে জমায়েত হয়।এ সকল আর্ত হিন্দু ২০ জানুয়ারি পর্যন্ত টানা চারদিন একবিন্দু জলও কোন জায়গা থেকে সাহায্য পায়নি।ফলে চার দিন তাদেরকে খাদ্য-পানীয় বিহীন অবস্থায় কাটাতে হয় । নারায়ণগঞ্জের হিন্দুদের উপর মুসলিমদের চালানো নারকীয় বীভৎস গণহত্যা, ধর্ষণ,অপহরণ,নির্যাতন,লুটপাটের আলোকচিত্র সংগ্রহের জন্য নটরডেম কলেজের অধ্যাপক রিচার্ড নোভাক আসেন।কিন্তু তাঁকে আদর্শ কটন মিলের নিকটে নির্মমভাবে কুপিয়ে হত্যা করে মুসলিমরা।


title: ১৯৬৪ সালের পূর্ব-পাকিস্তানের দাঙ্গা

text: ১৪ জানুয়ারি নারায়ণগঞ্জের নামকরা ব্যবসায়ী গোষ্ঠবিহারী সাহাকে নির্মমভাবে হত্যা করার পর তার বিখ্যাত ‘সত্যসাধন ছাপাখানা’ লুটপাট করে আগুনে পুড়িয়ে দেয় মুসলিমরা। পঞ্চসার গ্রামের (বর্তমান মুন্সিগঞ্জ জেলায়) দুটি দুগ্ধপোশ্য শিশু সন্তান সহ রেনুবালা পাইন নামক এক গৃহবধূকে নিষ্ঠুর উপায়ে হত্যা করে তারা। একই গ্রামের শোভারানী বসু ও তার দু’কন্যাকে পৈশাচিক নির্যাতন করে হত্যা করা হয়। নরসিংদীর (তৎকালীন নারায়ণগঞ্জের অন্তর্গত) গ্রামে গ্রামে হত্যা,ধর্ষণ,লুটপাট আর অগ্নিসংযোগ করে মুসলিমরা।কমপক্ষে ৩৫০ টি হিন্দু বাড়ি পুড়িয়ে দেয় তারা।বিমলা সুন্দরী পাল নামের এক মহিলাকে ধরে নিয়ে নির্মম ভাবে হত্যা করে তারা। মইমান ইউনিয়ন পরিষদের সভাপতি বরদা প্রসাদ রায় এবং তার পরিবারের ১৬ জন সদস্যকে নির্মম ভাবে হত্যা করে উন্মত্ত মুসলিমরা। মুরাপাড়ার প্রত্যেকটি হিন্দু বাড়ি আগুনে পুড়িয়ে ছাই বানানো হয়।১৭ জন হিন্দু মহিলাকে জ্বলন্ত অগ্নিকুণ্ডে ফেলে বীভৎসভাবে জীবন্ত পুড়িয়ে হত্যা করে তারা। ভুতলা গ্রামে ২৫০ জন হিন্দু নরনারীকে হত্যা করা হয় এবং অনেককে জীবন্ত আগুনে পুড়িয়ে নিষ্ঠুর উপায়ে হত্যা করা হয়।


title: ১৯৬৪ সালের পূর্ব-পাকিস্তানের দাঙ্গা

text: ১৭ ফেব্রুয়ারি,নারায়ণগঞ্জের রূপগঞ্জের গোলাকান্দাইল ইউনিয়নের ৬২৩ জন হিন্দুকে নির্মমভাবে হত্যা করে মুসলিমরা।নরসিংদীর(তৎকালীন নারায়ণগঞ্জের অন্তর্গত) ঘোষপাড়ার হারান ঘোষের বাড়িটি লুটপাট করে পুড়িয়ে দেয় মুসলিম গুন্ডারা।তারা ঘোষপাড়া,মুদকপাড়া(কুরিপাড়া), বাউলপাড়া, পাইত্তালপাড়ার প্রত্যেকটি হিন্দু বাড়িতে আক্রমণ ও লুটপাট করে আগুনে জ্বালিয়ে দেয়।এই সকল আক্রান্ত হাজার হাজার হিন্দু নরসিংদী কলেজ ভবনে আশ্রয় গ্রহণ করে। শুধুমাত্র নারায়ণগঞ্জ সাব-ডিভিশনে ৩,৫০০ এরও বেশি হিন্দুকে হত্যা করে মুসলিমরা। কমপক্ষে ৩০০ হিন্দু নারীকে নির্মমভাবে ধর্ষণ করে তারা।এছাড়া ৩১,০০০ বাড়ি-ঘর লুটপাট ও ভাংচুর করে পুড়িয়ে ছাই করে দেয়।ফলশ্রুতিতে ১৫১ টি গ্রামের ৮০,০০০ হিন্দু আশ্রয়হীন হয়ে পড়ে।


title: ১৯৬৪ সালের পূর্ব-পাকিস্তানের দাঙ্গা

text: তৎকালীন রাজশাহী জেলার নওগাঁর নিকটে অবস্থিত মইনাম গ্রামের সকল হিন্দু গ্রামবাসীকে নিষ্ঠুর ভাবে হত্যা করা হয়;শুধুমাত্র দুটি নাবালিকাকে বাঁচিয়ে রাখা হয়। দুরুশা নামক স্থানের সাঁওতাল আদিবাসী সম্প্রদায়ও হিন্দু বিরোধী এই পাশবিক হত্যাযজ্ঞের শিকার হয়।


title: ১৯৬৪ সালের পূর্ব-পাকিস্তানের দাঙ্গা

text: সিলেটে রমযান মাসে হিন্দুসম্প্রদায়ের সকল দোকান ও ব্যবসা প্রতিষ্ঠান বন্ধ রাখতে বাধ্য করা হয়।কীর্তনসহ অন্যান্য ধর্মানুষ্ঠান নিশিদ্ধ করে দেয় বিরামহীন হিংসার প্রকাশ ঘটায় মুসলিমরা। সিলেটের ৩৫ টি চা বাগানের সকল হিন্দু শ্রমিকদেরকে ইসলাম গ্রহণের জন্য হুমকি দেয়া হয়।তাদেরকে গো-মাংস ভক্ষনে বাধ্য করা হয়।বাসুদেব শর্মা নামে একজন অত্যন্ত সজ্জন হিন্দু গুরু ছিলেন,যিনি সেখানকার হাজার হাজার হিন্দু শ্রমিকদের নিকট অত্যন্ত শ্রদ্ধার পাত্র ছিলেন।ঈদ-উল-ফিতরের দিনে নিরীহ এই মানুষটিকে মুসলিমরা জোর করে গো-মাংস ভক্ষণে বাধ্য করে।


title: ১৯৬৪ সালের পূর্ব-পাকিস্তানের দাঙ্গা

text: তৎকালীন বৃহত্তর ময়মনসিংহ জেলার নালিতাবাড়ী, কলমাকান্দা, দুর্গাপুর, হালুয়াঘাট, শ্রীবরদী এলাকায় বসবাসকারী আদিবাসী গারো এবং হাজং জনগোষ্ঠীকে উচ্ছেদ করা হয়।ফলে তাদের অনেকেই হাজার হাজার বছর ধরে আঁকড়ে থাকা স্বভূমি ত্যাগ করে ভারতে আশ্রয় নিতে বাধ্য হয়।


title: ১৯৬৪ সালের পূর্ব-পাকিস্তানের দাঙ্গা

text: পাকিস্তানে গণমাধ্যমের উপর সর্বোচ্চ বিধিনিষেধ আরোপ করে সম্পূর্ণভাবে কণ্ঠরোধ করা হয়।আলোকচিত্র ধারণ করাও নিষিদ্ধ করা হয়। দৈনিক ইত্তেফাক ও পাকিস্তান অবজারভার পত্রিকায় কিছু সত্য ঘটনা প্রকাশের জন্য সেগুলোর উপর বিধিনিষেধ আরোপ করা হয়।এর প্রতিবাদে পূর্ব পাকিস্তানের পাঁচটি দৈনিক পত্রিকা তাদের ছাপানো বন্ধ করে দেয়। আন্তর্জাতিক সংবাদ সংস্থা রয়টার্স একটি প্রতিবেদনে উল্লেখ করে যে,শুধুমাত্র ঢাকা শহরেই ১,০০০ এর উপর নিরীহ হিন্দুকে হত্যা করা হয়েছে। এ রিপোর্ট প্রকাশের পরে পাকিস্তান সরকার তীব্র প্রতিক্রিয়া প্রদর্শন করে।


title: ১৯৬৪ সালের পূর্ব-পাকিস্তানের দাঙ্গা

text: হাজার হাজার হতভাগ্য অসহায় শরণার্থীর ঢেউ আছড়ে পরে প্রতিবেশী ভারতের উপরে।প্রতিদিনই ৫,০০০ থেকে ৬,০০০ আর্ত হিন্দু সর্বস্ব ত্যাগ করে প্রাণ বাঁচানোর জন্য দেশান্তরী হবার উদ্দ্যেশ্যে ভারতীয় দূতাবাসের সামনে জড় হত।কিন্তু মাত্র ৩০০-৪০০ ভাগ্যবান হিন্দুই ভারতে প্রবেশের অনুমতি লাভে সমর্থ হত। অন্তহীন দেশান্তরের কারণে পূর্ব-পাকিস্তানের একমাত্র হিন্দু গরিষ্ঠ জেলা খুলনাও মুসলিম গরিষ্ঠ জেলাতে রূপান্তরিত হয়। পূর্ব-পাকিস্তানের অভ্যন্তরে থাকা ভারতীয় ছিটমহল গুলোতে পাকিস্তান রাইফেলস বাহিনীর অকথ্য নির্যাতনের ফলে বিশাল পরিমানে হিন্দু শরণার্থী ভারতের জলপাইগুড়িতে প্রবেশ করতে বাধ্য হয়। ২মার্চ 'দ্যা গ্লোব এ্যান্ড মেইল'(The Globe and Mail) তাদের প্রতিবেদনে উল্লেখ করে,ঢাকার হাজার হাজার নিরুপায় হিন্দু ভারতে যাবার জন্য তীর্থের কাকের মত অপেক্ষা করছে। ভারতীয় কর্তৃপক্ষের এক হিসাব থেকে জানা যায়,শুধুমাত্র পশ্চিমবঙ্গেই কমপক্ষে ১,৩৫,০০০ হিন্দু শরণার্থী প্রবেশ করেছে। এই জীবন-মৃত্যুর সন্ধিক্ষণে নারায়ণগঞ্জের পানাম নগরের সকল হিন্দু পালিয়ে ভারতে চলে যায়।


title: ১৯৬৪ সালের পূর্ব-পাকিস্তানের দাঙ্গা

text: গণহত্যা শুরুর দেড় মাসের মধ্যে পূর্ববঙ্গ থেকে ৭৫,০০০এর বেশি পীড়িত সর্বহারা শরণার্থী ভারতের আসামে জীবন বাঁচানোর তাগিদে আশ্রয় নেয় যাদের মধ্যে ৩৫,০০০ বেশি ছিল খৃস্টান ধর্মাবলম্বী।ময়মনসিংহের গারো, হাজং, ডালুস সহ অন্যান্য ক্ষুদ্র নৃগোষ্ঠী জাতি সমূহ সম্পূর্ণ অসহায় অবস্থায় আসামের গারো পাহাড়ে (বর্তমানে মেঘালয়ে) আশ্রয় নিয়ে জীবন রক্ষা করে। দি অবজার্ভারের প্রতিবেদন অনুসারে গারো পাহাড়ের তুরা নামক স্থানে ৫০,০০০ হাজার আর্ত শরণার্থীকে ঠাই দেবার লক্ষ্যে আসাম সরকার ১২ টি শিবির স্থাপন করে। ভারতের উপপররাষ্ট্র মন্ত্রী লক্ষ্মী মেনন লোকসভায় একটি বিবৃতিতে বলেন,ময়মনসিংহ থেকে প্রায় ১,০০০ শরণার্থীর একটি দল সীমান্ত অতিক্রম করার সময় পাকিস্তান রাইফেলস তাদের উপর অমানবিক ঘৃণ্য উপায়ে নির্বিচারে গুলি করে। ২৮ মার্চের মধ্যেই শুধুমাত্র ময়মনসিংহ থেকে ৭৮,০০০ আর্ত ক্ষুদ্র নৃগোষ্ঠী সম্প্রদায় বর্তমান ভারতের মেঘালয়ে আশ্রয় গ্রহণ করতে বাধ্য হয়।


title: ১৯৬৪ সালের পূর্ব-পাকিস্তানের দাঙ্গা

text: পীড়িত ক্ষুদ্র খৃস্টান নৃতাত্ত্বিক গোষ্ঠীর দেশত্যাগে বাধ্য হয়ে ভারতে গমন সে সময়ে বৈশ্বিক রাজনীতিতে একটি আলোড়ন সৃষ্টিকারী ঘটনা ছিল। খৃস্টান আদিবাসী জনগোষ্ঠীর উপর মুসলিমদের অমানবিক নিষ্ঠুর অত্যাচারের বৈশ্বিক ফলাফল অনুধাবন করতে পেরেছিল পাকিস্তান সরকার। এজন্য পাকিস্তান সরকার আদিবাসীদেরকে স্বভূমিতে ফিরে আসতে অনুরোধ জানায়। ময়মনসিংহ জেলা প্রশাসন তাদেরকে ফিরিয়ে আনতে চেষ্টা করে। ঢাকার আর্চবিশপ রাষ্ট্রপতি আইয়ুব খানের সাথে সাক্ষাৎ করেন এবং খ্রৃস্টান আদিবাসী শরণার্থীদেরকে দেশে ফিরিয়ে আনতে অনুরোধ করেন। ভারতীয় কর্তৃপক্ষ পাকিস্তান সরকার ও ঢাকার আর্চবিশপের এই আবেদন খৃস্টান শরণার্থীদের কাছে পৌঁছে দেয় এবং তাদেরকে বিনা খরচে সীমান্ত পর্যন্ত পৌঁছে দেয়ার ঘোষণা দেয়। কিন্তু খৃস্টান আদিবাসী সম্প্রদায় পাকিস্তান সরকার ও আর্চবিশপের অনুরোধ ঘৃণাভরে প্রত্যাখ্যান করে এবং পূর্ব-পাকিস্তানে ফিরতে অস্বীকৃতি জানায়।


title: ১৯৬৪ সালের পূর্ব-পাকিস্তানের দাঙ্গা

text: হতভাগ্য, অসহায়, বাস্তুচ্যুত আশ্রয়প্রার্থীদেরকে ভারতের পশ্চিমবঙ্গ, আসাম ও ত্রিপুরাতে স্থাপন করা অস্থায়ী শিবিরে ত্রান সাহায্য দেয়া হয়। পরবর্তীতে রিফিউজিদেরকে ভারতের বিভিন্ন অঞ্চলে পুনর্বাসিত করা হয়। শিলচরে প্রায় ৬,০০০ চাকমা সম্প্রদায়ের মানুষকে আশ্রয় দেয়া হয়। গারোপাহাড়ি অঞ্চলের তুরা নামক স্থানে স্থাপিত ১২ টি অস্থায়ী শিবিরে ৫০,০০০ গারো ও অন্যান্য আদিবাসী জনগোষ্ঠীর মাথা গোজার ঠাঁই মেলে।


title: ১৯৬৪ সালের পূর্ব-পাকিস্তানের দাঙ্গা

text: ১৫ জানুয়ারি, ১৯৬৪ তারিখে ঢাকার সূত্রাপুরের হেমন্দ্র দাস রোডের স্বদেশ নাগের বাড়িতে আশেপাশের ৩০০ জন উদ্বাস্তু হিন্দু তাদের স্ত্রী, পুত্র, কন্যাসহ আশ্রয়ের জন্য হাজির হয়। স্বদেশ নাগ তাদের জন্য ডাল-ভাতের ব্যবস্থা করেছিলেন। পরেরদিন পূর্ব-পাকিস্তান সরকার ঢাকার বিভিন্ন গোলযোগপূর্ণ এলাকা থেকে অসহায় হিন্দুদেরকে ট্রাকে করে ঢাকা কোর্ট চত্বরে নিয়ে আসতে শুরু করে। অল্প সময়ের মধ্যেই কোর্ট প্রাঙ্গনে আর তিল ধারনেও ঠাই ছিল না। ১৭ জানুয়ারিতে কর্তৃপক্ষ সর্বহারা উদ্বাস্তু রিফুউজি হিন্দুদেরকে জগন্নাথ কলেজ চত্বরে অপসারিত করতে শুরু করে। জগন্নাথ কলেজ প্রাঙ্গনে প্রায় ৭,০০০ থেকে ১০,০০০ হিন্দু তাদের আবাস ছেড়ে আশ্রয় নিয়েছিল। কিন্তু কর্তৃপক্ষ সেখানে শৌচাগারের ব্যবস্থা করতে ব্যর্থ হয়। ফলে কয়েক দিনের মধ্যেই আশ্রয়কেন্দ্রটি রীতিমত অস্বাস্থ্যকর একটি নরকতুল্য স্থানে পরিণত হয়েছিল। নিকটস্থ তাঁতিবাজার ও শাঁখারীবাজারের হিন্দুরা এই সব নিদারুন বিপর্যয়ে বিপর্যস্ত রিফিউজিদেরকে দু’দিন খিচুড়ি খেতে দেয়ার ব্যবস্থা করেছিল। ঢাকাতে ২৫ টি আশ্রয়কেন্দ্র খোলা হয়েছিল যার মাঝে একটি মাত্র কেন্দ্র পরিচালিত হত সরকারের সহায়তায়। বাকি একটিরও দায়িত্ব নিতে পূর্ব-পাকিস্তান সরকার অস্বীকার করে এবং সেগুলো বিভিন্ন হিন্দু সংগঠন ও হিন্দু ব্যক্তির সাহায্যে পরিচালিত হত। ঢাকা বিশ্ববিদ্যালয়ের জগন্নাথ হলের আশ্রয়কেন্দ্রে প্রায় ৮০০ সম্বলহীন হতভাগ্য হিন্দু রিফিউজির সাথে দুই জন হিন্দু আইনপ্রনেতা জনপ্রতিনিধিও আশ্রয় নিয়েছিলেন। বিভিন্ন সংবাদপত্রের প্রতিবেদন অনুসারে জানুয়ারি মাসের শেষ সপ্তাহে ঢাকার ২০টি আশ্রয়কেন্দ্রে ৫০,০০০-৮০,০০০ বাস্তুচ্যুত হিন্দু ঠাঁই পেয়েছিল।


title: ১৯৬৪ সালের পূর্ব-পাকিস্তানের দাঙ্গা

text: হিন্দুদের উপর মুসলিমদের বর্বর নির্যাতন সেখানকার প্রকৃত শিক্ষিত মুসলিমদের মনে সীমাহীন লজ্জা ও গ্লানির সূত্রপাত করেছিল। এসময়ে সেখানকার কয়েকজন রাজনৈতিক ব্যক্তিত্ব যেমন আতাউর রহমান খান, শেখ মুজিবুর রহমান, মামুদ আলী, জিল্লুর হোসেন, তোফাজ্জল হোসেন কয়েকটি আশ্রয়কেন্দ্র পরিদর্শন করেন।


title: ১৯৬৪ সালের পূর্ব-পাকিস্তানের দাঙ্গা

text: ১৯৮৮ সালে বিখ্যাত লেখক অমিতাভ ঘোষের লেখা সাহিত্য অকাদেমি পুরস্কার প্রাপ্ত ইংরেজি উপন্যাস 'দ্যা শ্যাডো লাইন্স' (The Shadow Lines)'র অন্তর্নিহিত বিষয় ছিল ১৯৬৪ সালের গণহত্যা। এরকম আরেকটি বই শুভশ্রী ঘোষের লেখা 'এ্যাক্রস বর্ডারস'(Across Borders)। ১৯৬৪ সালের গণহত্যায় হিন্দুদের পাশাপাশি পূর্ববঙ্গের অনেক নৃতাত্ত্বিক জনগোষ্ঠী অত্যাচারের শিকার হয়ে দেশ ছাড়তে বাধ্য হয়। এমনই এক আদিবাসী সম্প্রদায় ছিল গারো জনগোষ্ঠী। এই ঘটনাকে উপজীব্য করে উমাকান্ত শর্মা ১৯৬৫ সালে অহমিয়া ভাষায় 'ছিমছাঙ্গার দুটো পাড়' নামে একটি উপন্যাস লেখেন। এই গন্যহত্যার ফলে সৃষ্ট হিন্দুদের দেশত্যাগের বিষয়বস্তু নিয়ে বিখ্যাত বাংলাদেশি চলচ্চিত্রকার তানভীর মোকাম্মেল 'চিত্রা নদীর পারে' নামে একটি বিখ্যাত চলচ্চিত্র নির্মাণ করেন ১৯৯৯ সালে।


title: সেসিলিয়া হিদাল্গো তাপিয়া

text: মারিয়া সেসিলিয়া তাপিয়া হিদাল্গো () বিখ্যাত চিলীয় প্রমিলা প্রাণরসায়নবিদ হিসেবে কাজ করছেন। এছাড়াও, চিলি বিশ্ববিদ্যালয়ের অনুষদ সদস্য তিনি। ২০০৬ সালে প্রাকৃতিক বিজ্ঞানে চিলির জাতীয় পুরস্কার লাভ করেছেন। এরফলে চিলির প্রথম মহিলা হিসেবে তিনি এ পুরস্কারে ভূষিত হয়েছেন।


title: সেসিলিয়া হিদাল্গো তাপিয়া

text: ২০০৪ সালে চিলি বিশ্ববিদ্যালয় কর্তৃক মেরিট আমান্ডা লাবার্কা পদক পান। তাঁর গবেষণার অন্যতম ক্ষেত্রস্থল হচ্ছে কোষে ক্যালসিয়ামের গঠন।


title: সেসিলিয়া হিদাল্গো তাপিয়া

text: হিদাল্গো তাঁর স্নাতক-পূর্ব শিক্ষা চিলি বিশ্ববিদ্যালয় থেকে সম্পন্ন করেন। একই বিশ্ববিদ্যালয়ে ১৯৬৫ সালে জৈবরসায়নে স্নাতক ডিগ্রী লাভ করেন। চার বছর পর তিনি ডক্টর অব সায়েন্স অর্জন করেন। পরবর্তীতে মার্কিন যুক্তরাষ্ট্রের ন্যাশনাল ইনস্টিটিউট অব হেলথ থেকে স্নাতকোত্তর ডক্টরাল বিষয়ে অধ্যয়ন করেন। ১৯৯২ থেকে ১৯৯৩ মেয়াদে গাগেনহেইম ফেলোশীপ লাভ করেন।


title: সেসিলিয়া হিদাল্গো তাপিয়া

text: ১৯৮৪ থেকে ২০০২ সময়কালে সায়েন্টিফিক স্টাডিজ সেন্টারে শিক্ষা প্রদান করেন। ১৯৮৪ সাল থেকে চিলি বিশ্ববিদ্যালয় থেকে ফ্যাকাল্টি অব মেডিসিনে শিক্ষকতা করেন। ২০০১ থেকে ২০০৩ মেয়াদে সেল বায়োলজি এন্ড মোলকুলার বায়োমেডিক্যাল সায়েন্সেস ইনস্টিটিউটের প্রোগ্রাম ডাইরেক্টরের দায়িত্ব পালন করেন। সেন্টার ফনডাপ ফর মোলকুলার স্টাডিজ অব দ্য সেলের পরিচালক ও চিলি বিশ্ববিদ্যালয়ের মেডিসিন ফ্যাকাল্টির অন্যতম সদস্য ছিলেন। এছাড়াও তরুণ বিজ্ঞানীদের সংগঠনের উপদেষ্টামণ্ডলীর সহ-সভাপতিত্ব করেন।


title: ফ্রান্সিস্কো দে মিরান্ডা

text: সেবাস্তিয়ান ফ্রান্সিস্কো দে মিরান্ডা ওয়াই রড্রিগুয়েজ দ্য এস্পিনোজা (; জন্ম: ২৮ মার্চ, ১৭৫০ - মৃত্যু: ১৪ জুলাই, ১৮১৬) ভেনেজুয়েলীয় প্রদেশের কারাকাসে জন্মগ্রহণকারী বিখ্যাত ভেনেজুয়েলীয় বিপ্লবী ছিলেন। সচরাচর তিনি ফ্রান্সিস্কো দে মিরান্ডা () নামে পরিচিতি পেয়ে আসছেন। যদিও তাঁর নিজস্ব পরিকল্পনায় স্পেনীয় আমেরিকান উপনিবেশের স্বাধীনতা ব্যর্থতায় পর্যবসিত হয়েছিল, তবুও তিনি স্পেনীয় আমেরিকান যুদ্ধে দক্ষিণ আমেরিকার বিস্তৃত অঞ্চল অধিকারে সফলকাম সিমন বলিভারের সহযোদ্ধা হিসেবে পরিচিত হয়ে আছেন।


title: ফ্রান্সিস্কো দে মিরান্ডা

text: মিরান্ডা আবেগঘন ও রোমাঞ্চকর জীবনযাপনে অভ্যস্ত ছিলেন। আদর্শবাদী হিসেবে তিনি সকল স্পেনীয় আমেরিকাকে স্বাধীন ও একীভূত করতে চেয়েছিলেন। কিন্তু তাঁর নিজস্ব সেনাবাহিনী বিশ্বাসঘাতকতা করলে ১৮১২ সালে স্বাধীন স্পেনীয় আমেরিকান রাষ্ট্র গঠনের স্বপ্ন ভেঙ্গে যায়। তিনি তাঁর শত্রুদের কাছে ধৃত হন। চার বছর পর ১৮১৬ সালে স্পেনের কারাগারে তাঁর দেহাবসান ঘটে। স্মরণীয় যে, তাঁর মৃত্যুর চৌদ্দ বছরের মধ্যে অধিকাংশ স্পেনীয় আমেরিকান উপনিবেশ স্বাধীনতা লাভ করেছিল।


title: ফ্রান্সিস্কো দে মিরান্ডা

text:
৫ এপ্রিল, ১৭৫০ তারিখে তাঁর বাপ্তিস্মা ঘটে। বাবা সেবাস্তিয়ান দ্য মিরান্ডা রাভেলো কানারি দ্বীপপুঞ্জ থেকে অভিবাসিত হয়ে এখানে নিবাস গড়ে সফলকাম হন ও ধনী ব্যবসায়ীতে পরিণত হন। এছাড়াও তাঁর মা ফ্রান্সিস্কা অ্যান্টোনিয়া রড্রিগুয়েজ দে এস্পিনোজা সম্পদশালীনী ভেনেজুয়েলীয় ছিলেন।
প্রাচুর্যময় পরিবেশে শৈশবকাল অতিবাহিত করেন ও সর্বাপেক্ষা সেরা ব্যক্তিমালিকানাধীন বিদ্যালয়গুলোয় অধ্যয়ন করেন। তাস্বত্ত্বেও মিরান্ডা অভিজাত সমাজের সদস্য হতে পারেননি। কানারীয় বংশোদ্ভূত হবার ফলে তিনি বেশ বর্ণবৈষম্যের শিকার হন। বংশধারা নিয়ে ক্রাইলিও অভিজাত সমাজে তাঁর অন্তর্ভূক্তি ক্রমাগত প্রশ্নের মুখোমুখি হতে হয়েছিল। মিরান্ডার বাবা সেবাস্তিয়ান সর্বদাই পরিবারের উন্নয়নে কাজ করে যাচ্ছিলেন। পাশাপাশি সম্পদসহ বিভিন্ন গুরুত্বপূর্ণ পদে অধিষ্ঠিত ছিলেন।


title: ফ্রান্সিস্কো দে মিরান্ডা

text: জেসুইটস, জর্জ লিন্দো ও জুয়ান সান্তায়েলার কাছ থেকে শিক্ষালাভ করেন। পরবর্তীতে সান্তা রোজা একাডেমিতে ভর্তি হন। ১০ জানুয়ারি, ১৭৬২ তারিখে কারাকাসের রয়্যাল এন্ড পন্টিফিকাল বিশ্ববিদ্যালয়ে পড়তে শুরু করেন। সেখানে তিনি লাতিন, নেব্রিজার প্রারম্ভিক ব্যাকরণ ও রিপাল্দার কেটিবাদ বিষয়ে দুই বছর অধ্যয়ন করেন। সেপ্টেম্বর, ১৭৬৪ সালে মিরান্ডা তাঁর প্রিলিমিনারী কোর্স সম্পন্ন করেন ও উপরের শ্রেণীতে অধ্যয়নের সুযোগ লাভে সক্ষম হন। ১৭৬৪ থেকে ১৭৬৬ পর্যন্ত মিরান্ডা পড়াশোনা চালিয়ে যান। সিসারো ও ভার্জিলের লেখার ধরণ, ব্যাকরণ, ইতিহাস, ধর্ম, ভূগোল এবং গণিত বিষয়ে অধ্যয়ন করেন তিনি।


title: ফ্রান্সিস্কো দে মিরান্ডা

text: জুন, ১৭৬৭ সালে মিরান্ডা মানবিক বিভাগে ব্যাকালরেট ডিগ্রী লাভ করেন। এটি অজানাই রয়েছে যে, যদি মিরান্ডা ডক্টর উপাধি পান তাহলে এর স্বপক্ষে একমাত্র প্রামাণ্য দলিল হচ্ছে তাঁর ব্যক্তিগত সনদ যা তিনি ১৭৬৭ সালে লাভ করেছিলেন। সে হিসেবে তাঁর বয়স ছিল ১৭ বছর।


title: ফ্রান্সিস্কো দে মিরান্ডা

text: ১৭৬৭ সালের শুরুতে কারাকাস সমাজে পিতার প্রাধান্যতার কারণে মিরান্ডার পড়াশোনায় ব্যাঘাতের সৃষ্টি করে। ১৭৬৪ সালে সেবাস্তিয়ান দ্য মিরান্ডা গভর্নর হোস দ্য সোলানো ওয়াই বোতে কর্তৃক স্থানীয় আধা-সামরিক বাহিনী হিসেবে পরিচিত হোয়াইট ক্যানারি কোম্পানির ক্যাপ্টেন মনোনীত হন।


title: ফ্রান্সিস্কো দে মিরান্ডা

text: ১৭৭০ সালে সেবাস্তিয়ানের পদবী ও সামাজিক মর্যাদা তৃতীয় চার্লস কর্তৃক আনুষ্ঠানিকভাবে স্বাক্ষরিত হয়। পিতার আইনি বিজয়ে র পর স্পেনে নতুন জীবন আস্বাদনকল্পে মিরান্ডা কারাকাস ত্যাগ করেন। ২৫ জানুয়ারি, ১৭৭১ তারিখে লা গুয়াইরা বন্দর থেকে সুইডীয় ফ্রিগেট প্রিন্স ফ্রেদেরিকে চড়ে স্পেনের কাদিজের উদ্দেশ্যে রওয়ানা দেন।


title: ফ্রান্সিস্কো দে মিরান্ডা

text:
১৭৭১ সালে মিরান্ডা বৈশ্বিক ভ্রমণে বের হন যা তাঁর জীবনের অধিকাংশ সময়েই জড়িত ছিল। তাঁর অভিজ্ঞতালব্ধ ঐ সময়কার জ্ঞান নিজ সংবাদপত্রে তুলে ধরতেন যা ৬৩ খণ্ডে বিভক্ত ছিল। আমেরিকান, ফরাসি বিপ্লব ও স্পেনীয় আমেরিকান - এ তিনটি বৃহৎ, ঐতিহাসিক ও রাজনৈতিক আন্দোলনের সাথে নিজেকে জড়িয়ে রাখেন।
১ মার্চ, ১৭৭১ তারিখে কাদিজ বন্দরে অবতরণ করেন ও দূর সম্পর্কের আত্মীয় হোস ডআনিনোর কাছে অল্পকিছু দিন অতিবাহিত করেন। দুই সপ্তাহ পরই কাদিজ ছেড়ে মাদ্রিদের উদ্দেশ্যে পাড়ি জমান মিরান্ডা। মাদ্রিদে মিরান্ডা তাঁর অর্জিত শিক্ষাকে কাজে লাগান বিশেষ করে আধুনিক ভাষাকে। ফলশ্রুতিতে কর্তৃপক্ষ তাঁকে ইউরোপের সর্বত্র ভ্রমণের অনুমতি প্রদান করে। লাতিন আমেরিকানদের একতা ধারণা পোষন করে ভ্রমণ করতে থাকেন। আমেরিকা, ইউরোপ ও আফ্রিকায় সাহসের সাথে যুদ্ধ করেন। এ সময়ে তিনি বিশ্বের অনেক গুরুত্বপূর্ণ ব্যক্তিত্বের সাথে পরিচিত হন।


title: বদলগাছী ইউনিয়ন

text: বদলগাছী ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার একটি ঐতিহ্যবাহী অঞ্চল হল বদলগাছী ইউনিয়ন। নওগাঁ শহর থেকে ১৮কিঃমিঃ দূরত্বে এই ইউনিয়ন অবস্থিত। নওগাঁ শহর থেকে বাস/সিএনজি/অটোরিক্সা দিয়ে যাতায়াত করা হয়।


title: বদলগাছী ইউনিয়ন

text:
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০০১ অনুযায়ী,বদলগাছী ইউনিয়ন মোট জনসংখ্যা ২৬,৩৯৫ জন ।
বদলগাছী ইউনিয়নের গড় স্বাক্ষরতার হার শতকরা ৪৮.৬৪ ভাগ (পুরুষ ৫৩.০১% মহিলা ৪৩.৯৭%)। এই ইউনিয়ন পরিষদে ২৩টি সরকারী প্রাথমিক বিদ্যালয়,০৮টি বে-সরকারী রেজিঃ প্রাঃ বিদ্যালয়,০৬টি উচ্চ বিদ্যালয়,৩টি কলেজ এবং ১০টি মাদ্রাসা রয়েছে।


title: বদলগাছী ইউনিয়ন

text:
এখানে মোট ৩৬টি গ্রাম আছে।
এগুলো হলোঃ
১) চাকরাইল ২) গোল্লা ৩) ভাতশাইল ৪) আবাদপুর ৫) সাতগাছী ৬) মাধব পাড়া ৭) পয়নারী ৮) দাউদপুর ৯) চমচমপুর ১০) রাজপুর ১১) কামারবাড়ী ১২) পারসিন্দুরপুর ১৩) জিধিরপুর ১৪) কাদিবাড়ী ১৫) তেজাপাড়া ১৬) চাংলা ১৭) বদলগাছী ১৮) জিয়ল ১৯) ডাংগীসারা ২০) হাপানিয়া ২১)সোহাসা ২২) জিলাহার ২৩) পিন্ডিরা ২৪) শেরপুর ২৫) সাদলা ২৬) ভূবন ২৭) ধলাহার ২৮) গাবনা ২৯) বড়কাবলা ৩০) ছোট কাবলা ৩১) পূর্ব খাপর ৩২) গোরশাহী ৩৩) জাইজাতা ৩৪) আইনারা ৩৫) আঁখিট্টি ৩৬)গুনাগাড়ী


title: বদলগাছী ইউনিয়ন

text:
নীলা দিঘী বদলগাছী উপজেলার বদলগাছী ইউনিয়নের একটি গুরুত্বপূর্ন দর্শনীয় স্থান।
বদলগাছী উপজেলা থেকে ভ্যান,রিক্সা, ভুটভুটি ও সিএনজি যোগে যাতায়াত করা যায়।
নীলা দিঘী আয়তনে অনেক বড় এবং দিঘীর চারপাশে প্রাকৃতিক সৌন্দর্য়ে ভরা।


title: সিলভিও রড্রিগুয়েজ

text: সিলভিও রড্রিগুয়েজ ডমিঙ্গুয়েজ (; জন্ম: ২৯ নভেম্বর, ১৯৪৬) হাভানা প্রদেশের স্যান অ্যান্টোনিও দ্য লস বানোস এলাকায় জন্মগ্রহণকারী বিশিষ্ট কিউবান গীতিকার, গিটারবাদক ও কবি। নুয়েভা ত্রোভা কিউবানা আন্দোলন নামে পরিচিত কিউবার বিপ্লবের সাথে একীভূত করে তিনি তাঁর দেশের সঙ্গীতে একচ্ছত্র আধিপত্য বিস্তার করে আছেন। কেবলমাত্র পাবলো মিলানেস, নোয়েল নিকোলা ও ভিসেন্তে ফেলিও'র সাথে তিনিও সম্যক পরিচিতি পেয়েছেন। তাঁকে কিউবার জন লেনন নামে আখ্যায়িত করা হয়ে থাকে।


title: সিলভিও রড্রিগুয়েজ

text: এক দরিদ্র কৃষক পরিবারে জন্ম তাঁর। বাবা ভিক্টর দাগোবার্তো রড্রিগুয়েজ ওর্তেগা চাষী ছিলেন, যিনি তাঁর যুবাবস্থায় মিস্ত্রী হিসেবে কাজ করেছেন। তাঁর মা আলজেরিয়া ডমিঙ্গুয়েজ লিওন বাড়ীর কাজের পাশাপাশি তাঁকেসহ বোন অর্কিড ডমিঙ্গুয়েজকে গান শেখাতেন। এরপর তিনি রেডিও ও সাংস্কৃতিক অনুষ্ঠানে গান পরিবেশনে অংশ নেন। তাঁর মায়ের কাছ থেকে হামিংবার্ড গানটি প্রথম শুনেছিলেন যা তিনি নিয়মিতভাবে গাইতেন ও বিভিন্ন আন্তর্জাতিক সফরে তুলে ধরতেন। তাঁর এক কাকা রামিরো ডমিঙ্গুয়েজও পেশায় সঙ্গীতজ্ঞ ছিলেন ও জাজ ব্যান্ড মাম্বি গ্রুপে অংশ নিতেন। এরকম সঙ্গীত পরিবেশে তাঁর দিদিমা মারিয়া লিওন ও তদ্বীয় স্বামী ফেলিক্স ডমিঙ্গুয়েজ শৈশবেই তাঁকে গানে উৎসাহিত করতেন।


title: সিলভিও রড্রিগুয়েজ

text: দুই বছর বয়সে বাবার বন্ধুদেরকে গান শোনাতেন। কয়েক বছর পর বর্তমানে বিলুপ্ত কিউবান রেডিও স্টেশন সিএমকিউ কর্তৃক লুকিং ফর এ স্টার শিরোনামে সঙ্গীত প্রতিযোগিতায় অংশ নেন। ঐ প্রতিযোগিতায় সিলভিও ট্রাভেলিং শিরোনামে গান পরিবেশন করে শিরোপা জয় করেন।


title: সিলভিও রড্রিগুয়েজ

text:
বাতিস্তা সরকার ও কিউবার বিপ্লবের সন্ধিক্ষণে তাঁর শৈশবকাল অতিবাহিত হয়। পরবর্তীতে কিউবার বিপ্লবের স্বপক্ষে কাজ করেন। শিক্ষাবিদ, শিল্পকলাবিদ, লেখক, সুরকার, সামরিক ও রাজনৈতিক অঙ্গনে নিজেকে জড়িয়ে রাখেন। তাঁর সঙ্গীত জীবন গড়ে উঠে টেলিভিশনের উপস্থাপনার কাজে অংশগ্রহণের মাধ্যমে। তারপর তিনি লিও ব্রুয়ারের পরিচালনায় সাউন্ড এক্সপেরিমেন্টেশন গ্রুপে যোগ দেন ও অবশেষে নিজেই একক কণ্ঠশিল্পী হিসেবে প্রতিষ্ঠিত হন।
চার দশকেরও অধিককাল স্থায়ী সঙ্গীতজীবনে তিনি কমপক্ষে পাঁচশত আটচল্লিশটি গান লিখেছেন ও বিশটি গানে অ্যালবাম প্রকাশ করেছেন। অন্যতম সুরকার হিসেবে আন্তর্জাতিক অঙ্গনে বিরাট ভূমিকা রাখছেন। স্পেনীয়ভাষী তিনি।


title: সিলভিও রড্রিগুয়েজ

text: বিংশ শতকে আর্নস্তেও লেকুনা’র সাথে তাঁকে শতাব্দীর সেরা কিউবান সুরকার হিসেবে নির্বাচিত করা হয়। আন্তর্জাতিক অঙ্গনে জোয়ান ম্যানুয়েল সেরাতের সাথে তাঁকেও শতাব্দীর দ্বিতীয়ার্ধে সেরা লাতিন আমেরিকার গায়করূপে চিহ্নিত করা হয়েছে। ১৯৯৭ সালে তাঁকে শিল্পী হিসেবে ইউনেস্কো কর্তৃক শান্তিদূত মনোনীত করা হয়। এছাড়াও, ২০১০ সালে আলবা পুরস্কার লাভ করেন। পেরুর মেয়র দ্য স্যান মার্কোস জাতীয় বিশ্ববিদ্যালয়, আর্জেন্টিনার কর্ডোবা জাতীয় বিশ্ববিদ্যালয় ও মেক্সিকোর ইউনিভার্সিডাড ভেরাক্রুজানা থেকে ডক্টর হনরিস কস প্রদান করা হয়।


title: ক্লারা ক্যাম্পোয়ামর

text: ক্লারা ক্যাম্পোয়ামর (জন্ম: ১২ ফেব্রুয়ারি, ১৮৮৮ - মৃত্যু: ৩০ এপ্রিল, ১৯৭২) মাদ্রিদে জন্মগ্রহণকারী বিশিষ্ট স্পেনীয় প্রমিলা রাজনীতিবিদ ও নারীবাদী ছিলেন। মহিলাদের অধিকার সংরক্ষণে সহায়তাকল্পে ১৯৩১ সালে লিখিত সংবিধানে তিনি তাঁর অসামান্য অবদানের জন্য স্মরণীয় হয়ে আছেন।


title: ক্লারা ক্যাম্পোয়ামর

text: কর্মজীবী পরিবারের সন্তান তিনি। ১৩ বছর বয়সে ক্যাম্পোয়ামর সীমস্ট্রেস হিসেবে কাজ করেন। মাদ্রিদ বিশ্ববিদ্যালয়ের অধীনে আইন বিদ্যালয়ে অধ্যয়ন করেন। এরপর বিভিন্ন সময়ে সরকারের বিভিন্ন পদে কাজ করেন তিনি। মহিলাদের বিভিন্ন সংগঠনের সাথেও সক্রিয় ছিলেন তিনি।


title: ক্লারা ক্যাম্পোয়ামর

text: খণ্ডকালীন কাজ করে পড়াশোনার খরচ চালিয়ে যান। পরীক্ষায় অংশ নিয়ে আইন বিদ্যালয়ে ভর্তি হবার নিশ্চয়তা লাভে সক্ষমতা দেখান। ১৯০৯ সালে স্যান সেবাস্তিয়ানের ডাকঘরে প্রথম সরকারী চাকুরী লাভ করেন। এরপর ১৯১৪ সালে টাইপিং শিক্ষক হিসেবে মাদ্রিদে চলে যান। এ সময়েই রাজনৈতিক কর্মকাণ্ডের সাথে নিজেকে সম্পৃক্ত করেন ও স্বাধীন সংবাদপত্রে যোগ দেন তিনি।


title: ক্লারা ক্যাম্পোয়ামর

text: ডিগ্রী লাভের পাশাপাশি ক্যাম্পোয়ামর শিক্ষকতা, সংবাদপত্রের সচিব ও সরকারের টাইপিস্ট ইত্যাদি বহু কাজের সাথে জড়িয়ে পড়েন। এছাড়াও তিনি রাজনৈতিক ধারাভাষ্য লিখতে শুরু করেন ও মহিলাদের সংগঠনগুলোয় যোগ দেন। ১৯২৪ সালে ৩৬ বছর বয়সে ডিগ্রী লাভ করে আইন পেশায় যোগ দেন তিনি। মাদ্রিদের বিতর্ক সভা ও বুদ্ধিজীবী সমাজেও নিজেকে তুলে ধরেন ক্যাম্পোয়ামর।


title: ক্লারা ক্যাম্পোয়ামর

text: আইন পেশায় মূলতঃ তিনি বৈষম্যের শিকার মহিলা, পিতৃত্বজনিত সমস্যাসহ বৈবাহিক সম্পর্কযুক্ত বিষয়গুলোতে অংশ নিতেন। ঐসকল বিষয়ে তিনি অপ্রতিদ্বন্দ্বী ছিলেন। এরফলে বিভিন্ন পেশাদারী সংগঠন তাঁর দিকে ঝুঁকে পড়ে। ১৯২৮ সালে আন্তর্জাতিক মহিলা আইনজীবী সংগঠন প্রতিষ্ঠায় গুরুত্বপূর্ণ ভূমিকা পালন করেছিলেন তিনি।


title: ক্লারা ক্যাম্পোয়ামর

text: ১৯৩১ সালে কনস্টিটিউয়েন্ট আইনসভায় সদস্য হবার জন্যে নির্বাচনে প্রতিদ্বন্দ্বিতা করেন। ঐ সময়ে স্পেনীয় মহিলাদের ভোটাধিকারের অধিকার না থাকা স্বত্ত্বেও তিনিসহ আরও দুইজন মহিলা নির্বাচিত হয়েছিলেন। তাঁর প্রচেষ্টার ফলেই ১৯৩১ সালের সংবিধানে পরিবর্তন আনা হয় ও নারী এবং পুরুষের মধ্যে সমতা বিধান নিশ্চিত করা হয়। পরবর্তীকালে অবশ্য তিনি তাঁর সংসদীয় আসনে পরাজিত হয়েছিলেন। এরপর সংক্ষিপ্তকালের জন্যে সরকারের মন্ত্রীপরিষদে ঠাঁই পেয়েছিলেন।


title: ক্লারা ক্যাম্পোয়ামর

text: স্পেনীয় গৃহযুদ্ধ চলাকালীন দেশের বাইরে অবস্থান করতে বাধ্য হন। নির্বাসনে থাকাকালে নারীবাদ ও রাজনৈতিক অভিজ্ঞতালব্ধ জ্ঞান লিখতে থাকেন। নির্বাসিত থাকাকালীন সুইজারল্যান্ডের লোজান এলাকায় তাঁর দেহাবসান ঘটে। পরবর্তীতে তাঁর দেহাবশেষ স্যান সেবাস্তিয়ানে সমাহিত করা হয়েছিল।


title: চার্চগেট

text: চার্চগেট হচ্ছে মহারাষ্ট্রের রাজধানী মুম্বাইয়ের দক্ষিণাংশে অবস্থিত একটি উপনগর এলাকা। আঠারো শতক থেকে উনিশ শতকে মাঝ পর্যন্ত মুম্বাই প্রাচীরে ঘেরা শহর ছিল। তখন মুম্বাইতে তিনটি ফটক ছিল চার্চগেট তারই একটি, যেটি সেন্ট টমাস ক্যাথিড্রালের নামানুসারে নামাঙ্কিত করা হহয়। ফটকটি বর্তমান শহরের ফ্লোরা ফাউন্টেনের কাছে অবস্থিত ছিল।


title: চার্চগেট

text: চার্চগেট উপনগর এলাকায় মুম্বাই উপনগরীয় রেলের অন্তিম স্টেশন চার্চগেট স্টেশন অবস্থিত, যেটি মুম্বাই উপনগরীয় রেলের স্টেশনগুলির প্রধানতম স্টেশন। পশ্চিম রেলের সদরদপ্তরও এই এলাকাতেই, চার্চগেট স্টেশনের পার্শে অবস্থিত।


title: শিবসেনা (দ্ব্যর্থতা নিরসন)

text: শিবসেনা শব্দটির দ্বারা বোঝানো যেতে পারেঃ


title: অশ্লীলতা

text: অশ্লীলতা () হল একটি পরিভাষা, যা এমন সব শব্দ, চিত্র ও কার্যক্রমকে বোঝাতে ব্যবহৃত হয় যেগুলো সমসাময়িক অধিকাংশ মানুষের যৌন নৈতিকতার দৃষ্টিতে অপরাধ বা দোষ হিসেবে বিবেচিত। উক্ত শব্দটি প্রায়শই আইনগত দৃষ্টিকোণ হতে ব্যবহৃত হয়। এর মূল ইংরেজি শব্দ অবসিনিটি এসেছে ল্যাটিন শব্দ "অবসেনাস" থেকে, যার অর্থ "দোষ্ট, ঘৃণিত, রুচিহীন"।


title: অশ্লীলতা

text: এমনকি যদিও উক্ত শব্দটি দীর্ঘ সময় ব্যাপী যৌনতা-বিষয়ক সংজ্ঞা হিসেবে ব্যবহৃত হয়ে এসেছে, তবু বর্তমান সময়ে "উস্কামিমুলক ঘৃণ্য কাজ" অর্থেও (যেমন obscene profit বা নোংরা মুনাফা, obscenity of war বা যুদ্ধের নোংরামি ইত্যাদি) শব্দটির ব্যবহার দেখা যায়। সাধারণভাবে এটি অভিশাপ অর্থে ব্যবহৃত হতে পারে, অথবা এমন যে কোন কিছুকে বোঝাতে ব্যবহৃত হতে পারে যা নিষিদ্ধ, অশালীন, ঘৃনিত বা বিরক্তিকর।


title: অশ্লীলতা

text: অশ্লীল হিসেবে বিবেচিত বিষয়াদির সংজ্ঞা নির্ভর করে উক্ত পরিভাষাটি যে সংস্কৃতিতে ব্যবহৃত হচ্ছে তার উপর। বিভিন্ন সম্প্রদায় ও ব্যক্তির কাছে "কোনটি অশ্লীল এবং কোনটি শালীন" তার ধারণা ভিন্ন হয়ে থাকে। তাছাড়া সময়ের সাথে সাথে অশ্লীল হিসেবে বিবেচিত বস্তুর সংজ্ঞাও পরিবর্তিত হয়। একটি সময়ে অশ্লীল হিসেবে বিবেচিত বিষয় অপর এক সময়ে আর অশ্লীল বলে গণ্য হয় না।


title: অশ্লীলতা

text: বহু সংস্কৃতিতে অশ্লীল বিষয়কে সংজ্ঞায়িত করে আইন প্রস্তুত করা হয়েছে। উক্ত সংজ্ঞানুযায়ী অশ্লীলতা সংবলিত বিষয়বস্তু বা উপাদানকে বাধাদান বা নিয়ন্ত্রণ করার জন্য প্রায়শই সেন্সরশিপ দপ্তরকে ব্যবহার করা হয়ঃ এই সকল বাধাদানকৃত বিষয়বস্তুতে সাধারণত পর্নোগ্রাফিক উপাদান অন্তর্ভুক্ত থাকে।


title: চার্চগেট স্টেশন

text: চার্চগেট মুম্বাই উপনগরীয় রেলের সর্বদক্ষিণ থেকে প্রথম ও উত্তর থেকে অন্তিম স্টেশন। এই স্টেশনটি মুম্বাইয়ের উপনগর এলাকা চার্চগেটে অবস্থিত।


title: চার্চগেট স্টেশন

text: চার্চগেট নামটি স্টেশনের ঠিক পর্শের রোড চার্চ গেট স্ট্রিটের নামানুসারে রখা হয়েছে। এই স্টেশনটি পশ্চিম রেল তথা মুম্বাই উপনগরীয় রেলের প্রথম স্টেশন।


title: চার্চগেট স্টেশন

text:
ভারতে প্রথম রেল ১৮৫৩ সালে চালু হয় এবং তার দুইবছর পরে ১৮৫৫ সালে বোম্বাই বড়োদা রেল চালু করা হয়। প্রথমত চার্চগেট থেকে অঙ্কলেশ্বর ও উত্তরণ পর্যন্ত ২৯ মাইল রেল পথ শুরু করা হয়।
বর্তমানে এটি মুম্বাইয়ের ব্যস্ততম স্টেশনগুলির একটি যেখানে প্রতি মিনিটে ট্রেন আসাযাওয়া করে। পশ্চিম রেলের সদরদপ্তর এখানেই অবস্থিত।


title: চার্চগেট স্টেশন

text: মুম্বাইতে স্থানীয় ট্রেনের বগি সংখ্যা ১২ থেকে বাড়িয়ে ১৫ করার জন্য স্টেশনের প্লাটফর্মগুলির দৈর্ঘ্য বৃদ্ধি করা হয়েছে ২০১০ সালে।


title: চার্চগেট স্টেশন

text: ২৮ জুন ২০১৫ সালে চয়র্চগেট স্টেশনে একটি ট্রেন প্লাটফর্মের শেষে এসে ধাক্কা দেই; এই দুর্ঘটনায় ৫ জন যাত্রি জখম হন।


title: সাগর দিঘী

text: সাগর দিঘী বিরামপুর উপজেলার একটি অতি প্রাচীন দিঘী হিসেবে পরিচিত। এটি বিরামপুর উপজেলার অন্যতম একটি দর্শনীয় স্থান।


title: সাগর দিঘী

text: বিরামপুর উপজেলা সদর হতে ১২.০০ কি.মি. দূরে জোতবানী ইউ,পি অফিস হতে ৬ কিলোমিটার দক্ষিণে পাটনচড়া বাজার সংলগ্ন কসবা সাগরপুর গ্রামে এই দিঘীটি অবস্থিত।


title: সাগর দিঘী

text: বড় ও স্বচ্ছ পানির দিঘী হওয়ার কারনেই সাগর দিঘী নামকরণ করা হয়েছিল। কথিত আছে- ১৫০০ শতাব্দীর প্রথমাংশে তৎকালীন জমিদারগণ এই সাগর দিঘীতে গোসল করতো সম্ববত সেই সকল জমিদার কর্তৃকই খনন কৃত অপার সৌন্দর্যে ভরপুর এই দিঘী। সে সময়কার হিন্দু সম্প্রদায়ের অধিকাংশ লোক সাগর দিঘীতে তাদের বিভিন্ন পূজা দিয়ে থাকতো।


title: সাগর দিঘী

text: এই সাগর দিঘী সংলগ্ন দক্ষিণে একটি স্লুইচগেট, কাঠুরিয়ার বিল সহ আরও একটি ঐতিহ্যবাহী দিঘী রয়েছে যা ভাঙ্গা দিঘী নামে পরিচিত।


title: হাইমে গারসোন

text: হাইমে এর্নান্দো গারসোন ফোরেরো (; জন্ম: ২৪ অক্টোবর, ১৯৬০ - মৃত্যু: ১৩ আগস্ট, ১৯৯৯) বোগোতায় জন্মগ্রহণকারী বিশিষ্ট কলম্বীয় সাংবাদিক, কমেডিয়ান, আইনজীবী, শান্তিবাদী ও রাজনৈতিক বিদ্রুপাত্মক ছিলেন। ১৯৯০-এর দশকে রাজনৈতিক বিদ্রুপাত্মকধর্মী অনুষ্ঠান কলম্বীয় টেলিভিশনে প্রচার করে অত্যন্ত জনপ্রিয়তা পেয়েছিলেন।


title: হাইমে গারসোন

text: হাইমে গারসোন ইউনিভারসিডাড ন্যাশিওন্যাল দ্য কলম্বিয়ায় আইন ও রাষ্ট্রবিজ্ঞান বিষয়ে অধ্যয়ন করেন। কিন্তু রাজনৈতিক আন্দোলন ও টেলিভিশনের কর্মকাণ্ডে সক্রিয় থাকায় তাঁর পড়াশোনা শেষ হয়নি। বোগোতার মেয়র প্রার্থী আন্দ্রেজ পাস্তরানা আরাঞ্জো'র রাজনৈতিক প্রচারণায় গারসোন যোগদান করেন। নির্বাচনে জয়ী হবার পর ১৯৮৮ সালে পাস্তরানা তাঁকে অনুন্নত গ্রাম্য এলাকা হিসেবে পরিচিত সুমাপাজের মেয়র হিসেবে মনোনয়ন দেন। গারসোন সুমাপাজের জীবনযাত্রার মান উন্নয়নের লক্ষ্যে কাজ করেন। এক বছরের মধ্যেই স্বাস্থ্যকেন্দ্র নির্মাণ করেন ও বিদ্যালয়ের অবকাঠামোগত উন্নয়নে সচেষ্ট হন।


title: হাইমে গারসোন

text: ১৯৮৭ সালে নোটিসাইরো দ্য লাস সেভেনের পরিচালক অ্যান্টোনিও মোরালেস রিভেইরা সুমাপাজের মেয়রের খ্যাতি সম্পর্কে জানতেন। তিনি সংবাদপাঠক হিসেবে দায়িত্ব নেয়ার জন্য গারসোনকে নিয়ে আসেন। এটি তাঁর টেলিভিশনে প্রথমবারের মতো অংশগ্রহণ।


title: হাইমে গারসোন

text: টেলিভিশনের কাজের পাশাপাশি শান্তি আলোচক হিসেবে ফার্ক গেরিলাদের হাতে বন্দীদের মুক্তির বিষয়েও কাজ করেছেন। ২৩ মার্চ, ১৯৯৮ তারিখে ২০০ ফার্ক গেরিলা ভিলাভাইসেন্সিও বোগোতা রোড থেকে ৩২জনকে অপহরণ করে। তন্মধ্যে, চারজন মার্কিন ও ইতালীয় নাগরিক ছিলেন। ২৭ মার্চ হোস আলফ্রেদো এস্কোবারের নিয়ন্ত্রণাধীন অপরাধ বিরোধী অভিযানে গারসোনকে প্রধান করে একটি কমিশন গঠন করা হয়। নয়জন বন্দীকে তাঁরা মুক্ত করতে সক্ষম হন।


title: হাইমে গারসোন

text: ১৯৯৯ সালে ডানপন্থী উগ্রবাদী সংগঠনের হাতে তিনি নিহত হয়েছেন বলে ধারণা করা হয়। তাঁর মৃত্যুর ১৬ বছর পর সাবেক উগ্রবাদীদের একজন আদালতে বলেছেন যে, সাবেক পুলিশ মেয়ার মুরিসিও সান্তোয়ো, ন্যাশনাল আর্মি জেনারেল হ্যারল্ড বেদোয়া ও সাবেক জেনারেল জর্জ এনরিক মোরা র‌্যাঞ্জেলের চক্রান্তে সংঘটিত হয়েছে। মেদেয়িনের মাদক চোরাকারবারীদের এলাকা হিসেবে খ্যাত লা তেরাজায় এ হত্যাকাণ্ড পরিচালিত হয়েছিল। অদ্যাবধি এ মামলাটি চলমান রয়েছে ও নিষ্পত্তি ঘটেনি।


title: হাইমে গারসোন

text: ১৩ আগস্ট, ১৯৯৯, শুক্রবার স্থানীয় সময় ৫:৪৫ ঘটিকায় রেডিওনেট স্টেশনের উদ্দেশ্যে ধূসর জীপ চেরোকি নিয়ে বের হন। পথিমধ্যে প্লেটবিহীন সাদা মোটর সাইকেল নিয়ে দুই আরোহী তাঁকে পাঁচটি গুলি করে। ঘটনাস্থলেই তিনি নিহত হন।


title: মায়োর গ্র্যান্ডমাদার্স অব দ্য প্লাজা

text: দ্য গ্র্যান্ডমাদার্স অব দ্য প্লাজা দ্য মেয়ো () বুয়েন্স আয়ার্সে অবস্থিত একটি বেসরকারী মানবাধিকার সংগঠন। এ সংগঠনের প্রধান উদ্দেশ্য হচ্ছে আর্জেন্টিনার নোংরা যুদ্ধ চলাকালীন চুরি হওয়া ও অবৈধভাবে দত্তক হিসেবে গ্রহণকৃত শিশুদেরকে খুঁজে বের করা। এস্তেলা বার্নেস দ্য কারলত্তো সংগঠনের বর্তমান সভাপতির দায়িত্ব পালন করছেন।


title: মায়োর গ্র্যান্ডমাদার্স অব দ্য প্লাজা

text: ১৯৭৭ সংগঠনটি গঠিত হয়। রাজনৈতিক অস্থিরতা চলাকালীন শিশুদেরকে অপহরণ করা হয়েছিল। তাদের কেউ কেউ কারাগারে জন্মগ্রহণ করলেও পরবর্তীতে অদৃশ্য হয়ে যায়। তাদেরকে পরবর্তীকালে ক্ষতিগ্রস্ত পরিবারে ফেরৎ দেয়া হয়। গ্র্যান্ডমাদার্সের এ কার্যক্রমকে মার্কিন যুক্তরাষ্ট্রের জেনেটিক্স বিজ্ঞানী মেরি ক্লেয়ার কিং সহায়তা করেন। সামরিক শাসনামলে অপহৃত বা কারাগারে জন্মগ্রহণকারী প্রায় ৫০০ শিশুর ১০ শতাংশকে খুঁজে বের করা সম্ভব হয়েছে। বাদ-বাকীদেরকে পরিচয় গোপন রেখে অবৈধভাবে দত্তক হিসেবে রাখা হয়।


title: মায়োর গ্র্যান্ডমাদার্স অব দ্য প্লাজা

text: ১৯৯৮ সালের মধ্যে ২৫৬ শিশুর হারিয়ে যাওয়া সম্পর্কে তালিকাভুক্ত করা হয়। তন্মধ্যে ৫৬ শিশুর সন্ধান পাওয়া যায় ও অন্য সাত শিশু মৃত্যুবরণ করেছিল। গ্র্যান্ডমাদার্সের এ কার্যক্রমের ফলে আর্জেন্টাইন ফরেনসিক অ্যানথ্রপলজি টিমের সূচনা ঘটে ও ন্যাশনাল জেনেটিক ডাটা ব্যাংক প্রতিষ্ঠিত হয়। সাম্প্রতিককালে জেনেটিক পরীক্ষার যুগান্তকারী উন্নয়নের ফলে আরও ৩১ শিশুকে তাদের প্রকৃত পরিবারে হস্তান্তর করা সম্ভবপর হয়েছে। অন্য ১৩টি ঘটনায় শিশুদের পরিচয় উদঘাটনের পর দত্তক ও প্রকৃত পরিবার যৌথভাবে সন্তানদেরকে লালন-পালন করার জন্য পারস্পরিক সম্মতি প্রকাশ করে। অন্যান্য ঘটনাগুলো বিবদমান পরিবারের মধ্যে আদালতে গড়ায়। ২০০৮ সাল পর্যন্ত ৯৭জন নাতির সন্ধান পাওয়া যায়।


title: মায়োর গ্র্যান্ডমাদার্স অব দ্য প্লাজা

text: নোংরা যুদ্ধকালীন শিশুদেরকে অপহরণের বিষয়টি সুপরিকল্পিতভাবে পরিচালনা করেছিল। সামরিক পরিবার ও মিত্রদের কাছে শিশুদেরকে পাঠিয়ে দেয়া হয় যাতে তারা অন্য প্রজন্মের বিকাশ ঘটাতে না পারে। মানবাধিকার সম্পর্কীয় আন্তঃআমেরিকান কমিশনের মতে, সামরিক সরকার বাদ-বাকী ক্ষতিগ্রস্ত পরিবারের মধ্যে ভীতিকর পরিবেশ সৃষ্টির ঘৃণ্য খেলায় মেতে উঠে। কয়েক বছর বাদে এ সকল শিশু গুরুত্বপূর্ণ উপাদানে পরিণত হবে। ফলশ্রুতিতে নোংরা যুদ্ধের কার্যকারিতা শেষ হবে না।


title: মায়োর গ্র্যান্ডমাদার্স অব দ্য প্লাজা

text: সিলভিয়া কুইন্টেলা ঘটনায় সাবেক স্বৈরশাসক জর্জ ভাইদেলাকে শিশু অপহরণের অনেকগুলো অভিযোগে ২০১০ সালে গৃহে অন্তরীণ রাখা হয়েছিল। পরবর্তীতে জুলাই, ২০১২ সালে পরিকল্পিত পন্থায় শিশুদের চুরি করার সাথে জড়িত থাকার অপরাধে তাঁকে পঞ্চাশ বছরের কারাদণ্ড প্রদান করা হয়।


title: মায়োর গ্র্যান্ডমাদার্স অব দ্য প্লাজা

text: ১৪ সেপ্টেম্বর, ২০১১ তারিখে গ্র্যান্ডমাদার্সকে ফেলিক্স হুফুয়েত বইগনি শান্তি পুরস্কার প্রদান করা হয়। প্যারিসভিত্তিক এ পুরস্কারে মানবাধিকার রক্ষার্থে তাদের কাজের প্রশংসাজ্ঞাপন করা হয় যা অনুকরণীয়।


title: এল সিদ

text: রড্রিগো ডায়াজ দ্য বিবর (; জন্ম: ১০৪৩ - মৃত্যু: ১০ জুলাই, ১০৯৯) মধ্যযুগীয় স্পেনের বিবরে জন্মগ্রহণকারী বিখ্যাত স্পেনীয় জেনারেল ছিলেন। আদালত থেকে নির্বাসন দণ্ড পেয়ে এল সিদ () ক্যাম্পিয়াদোর মুরিস বাহিনী পরিচালনা করেন। খ্রিস্টানদেরকে পরাজিত করে তিনি পুণরায় স্বীয় দায়িত্বে ফিরে আসেন। খ্রিস্টান ও মুরিস সেনাবাহিনীর যৌথ দলের নেতৃত্বভার গ্রহণ করেন তিনি। অসম সাহসী এ জেনারেলের গুরুত্বপূর্ণ ভূমিকার ফলে তাঁর দেশ জয়লাভ করে।


title: এল সিদ

text: কাস্তিলোনা দ্য বিবর নামেও পরিচিত ছিলেন এল সিদ। মুসলিম অধিবাসীরা তাঁকে আদর করে এল সিদ ডাকনাম প্রদান করেন। স্পেনীয় আরবি শব্দ এল সিদের অর্থ হচ্ছে প্রভু। তাঁর মৃত্যুর পর কাস্তাইলে তাঁকে জাতীয় বীর হিসেবে আখ্যায়িত করে। এছাড়াও, মধ্যযুগীয় স্পেনীয় কবিতা এল কান্টর দ্য মাইও সিদের প্রধান চরিত্রে ছিলেন।


title: এল সিদ

text: ১০৫৮ সালে তাঁর বাবা দিয়াগো লাইনেজ নিহত হলে তিনি অনাথ হন। এরফলে তাঁকে কাস্তিলের রাজা প্রথম ফার্দিনান্দের আদালতে হাজির করা হলে রাজার পুত্র দ্বিতীয় সাঞ্চোজের তত্ত্বাবধানে দায়িত্ব দেয়া হয়। দ্বিতীয় সাঞ্চোজের পুত্র তৃতীয় সাঞ্চোজের সাথে এল সিদও পড়াশোনা করতে থাকেন। এরফলে তাঁরা খুব দ্রুত একে-অপরের বন্ধু হন। তারপর এল সিদ নিজেকে পরীক্ষিত যোদ্ধা হিসেবে প্রমাণ করেন।


title: এল সিদ

text: ১০৬৫ সালে ক্যাসেলের রাজা ফার্দিনান্দের (স্পেনের ষষ্ঠ ফার্দিনান্দ) দেহাবসান ঘটে। ফলে, রাজ্যটি সাঞ্চোর ক্যাসল, আলফন্সোর লিওন এবং গার্সিয়ার গ্যালিসিয়া - এ তিন অংশে বিভক্ত হয়ে যায়। এল সিদ আলফন্সোর আদর্শ বাহক হন। এছাড়াও, তাঁর সেনাবাহিনীর জেনারেল মনোনীত হন।


title: এল সিদ

text: কিন্তু রাজা সাঞ্চো তাঁর লোকান্তরিত বাবার তিন অংশে বিভক্ত হয়ে যাওয়া অংশগুলোকে পুণরায় একত্রিত করে রাজত্বকে শক্তিশালী করতে চাচ্ছিলেন। ফলশ্রুতিতে ১০৬৮ সালে লান্তাদায় তিনি তাঁর বড় ভাই আলফন্সো ও তাঁর সেনাবাহিনীর উপর আক্রমণ করে পরাজিত করেন। ১০৭২ সালে গলপেজারায় এল সিডের সহায়তা নিয়ে সাঞ্চো পুণরায় আলফন্সোকে পরাজিত করেছিলেন। রাজা আলফন্সোকে তাঁর ভাই নির্বাসন দণ্ড প্রদান করেন। অক্টোবরে সাঞ্চো জামোরা নাইট উপাধিপ্রাপ্ত হন।


title: এল সিদ

text: ভাইয়ের মৃত্যুর পর আলফন্সো নির্বাসন থেকে ফিরে আসেন ও মৃত ভাইয়ের সিংহাসন দাবী করেন। এল সিদ আলফন্সোকে মুকুট পড়ান ও তাঁকে রাজা ঘোষণা করেন। তাস্বত্ত্বেও আলফন্সো ভীত ছিলেন। এল সিদের কাছ থেকে বিশ্বস্ততার কোন প্রমাণ পাননি।


title: এল সিদ

text: ১০৭৪ সালে আলফন্সোর ভাতিজি জিমেনাকে বিয়ে করেন এল সিদ। কেউ কেউ মনে করেন যে, আলফন্সো নিজেই এ বিয়ে পরিচালনা করেছেন। এরফলে এল সিদ তাঁর নজরদারীতে থাকতে পারবেন। আলফন্সো কখনো এল সিদকে সেনাবাহিনীতে ভালো অবস্থানে নিয়ে যাননি ও তাঁকে জনপ্রিয় হতে বাঁধার কারণ হয়ে দাঁড়িয়েছিলেন।


title: এল সিদ

text: এল সিদ খুব শীঘ্রই অসহিষ্ণু হয়ে পড়েন। আলফন্সোর অনুমতি ব্যাতিরেকেই তোলেদো শহর দখল করে বসেন। এরফলে আলফন্সো অত্যন্ত উন্মাদের ন্যায় আচরণ করতে থাকেন। তাঁর মন্ত্রণাদাতারা বলতে থাকেন যে, তাঁর অনুমতি ছাড়াই শহর আক্রমণ করে এল সিদ বিশ্বাসঘাতকতা করেছেন ও ভুল তথ্য পরিবেশন করেছেন। তারপর ১০৮১ সালে আলফন্সো কাস্তিলো শহর থেকে তাঁকে বিতাড়িত করেন।


title: এল সিদ

text: বেতনভূক্ত ও পেশাদার সৈনিক হিসেবে মুসলিম বাদশাহ সারাগোসার অধীনে কাজ করেন। এ সময়ে এল সিদ খ্রিস্টানদের আক্রমণ প্রতিহত করে পরাজিত করেন ও নিজেকে আরও দক্ষ এবং জেনারেল হিসেবে নিজেকে তুলে ধরেন। এরফলে অন্যান্য রাজা ও জেনারেলগণ ভীতসন্ত্রস্ত হন এই ভেবে যে, এল সিদ তাঁদেরকে অতিক্রম করে হয়তোবা ক্ষমতায় আরোহণ করে ফেলবেন।


title: এল সিদ

text: ১০ জুলাই, ১০৯৯ সালে ভ্যালেন্সিয়ায় তাঁর দেহাবসান ঘটে। মৃত্যুর পূর্বে তিনি অনেকগুলো শহর দখল করেন। তাঁর মৃত্যুর পর জিমেনা ডায়াজ উত্তরাধিকারী হিসেবে ভ্যালেন্সিয়ার শাসক মনোনীত হন। কিন্তু, ১১০২ সালে তিনিও আলমোরাভিদের কাছে আত্মসমর্পণ করেন।


title: এল সিদ

text: এল সিদের জীবনী অনেক নাট্যকার ও কবি হৃদয়কে উৎসাহিত করছে।


title: শাটার আইল্যান্ড (চলচ্চিত্র)

text: শাটার আইল্যান্ড ("") রহস্য ও থ্রিলারধর্মী চলচ্চিত্র। এটি ২০১০ সালে মুক্তি পায়। চলচ্চিত্রটি পরিচালনা করেন মার্টিন স্কোরসেসে।


title: শাটার আইল্যান্ড (চলচ্চিত্র)

text: রহস্য ও থ্রিলারধর্মী এই মুভিতে ইউ এস মার্শাল টেডি ডেনিয়েলের (লিউনার্দো ডি ক্রেপিও) মানুষিক হাসপাতাল থেকে লাপাওা হওয়া এক খুনির খোঁজে শাটার আইল্যান্ডের আগমন। অতঃপর হাসপাতালে সেবার আড়ালে ভয়াবহ কার্যক্রমের রহস্য উদঘাটনের নিমিওে প্রমাণ খো্ঁজার ব্যর্থ প্রচেষ্টা । অবশেষে নিজেই হাসপাতালটির হারিয়ে যাওয়া মোষ্ট-ওয়ান্টেড রোগী হয়ে যাওয়া নিয়ে এ মুভির কৌতুহলউদ্দীপ্ত কাহিনী।


title: শাটার আইল্যান্ড (চলচ্চিত্র)

text: ১৯৫৪ সাল। একজন ইউ.এস.মার্শাল টেডি ড্যানিয়েলস বোস্টন হার্বার এর শাটার আইল্যান্ডের অ্যাশক্লিফ হাসপাতালে যায়। তার সঙ্গী চাককে নিয়ে। তার এই সঙ্গী সদ্যপরিচিত। হাসপাতালটিতে সব মানসিক রোগী এবং ভয়ংকর ক্রিমিনালদের চিকিৎসা করা হয়,যারা মানসিকভাবে অসুস্থ হলেও অনেক সময় ক্ষতিকর হিসেবে প্রমাণিত হতে পারে।সেই হাসপাতালের ৬৭ নং রোগী পলাতক। তাকে খুঁজে বের করতেই তাদের এই যাত্রা। এছাড়াও টেডির আরেকটি উদ্দেশ্য হল তার স্ত্রীর খুনিকে খুঁজে বের করা , যে ঐ হাসপাতালে ভর্তি। খুনির নাম অ্যান্ড্রু লেডিস।হাসপাতালের সাথে বাইরের দুনিয়ার কোন সংযোগ নেই, যেহেতু দ্বীপে তা অবস্থিত।সেখান থেকে পালানোর কোন উপায় নেই। জাহাজ যায় দ্বীপটিতে, তাও নিয়ন্ত্রণ করা হয় দ্বীপ থেকে। দ্বীপ থেকে পালানো প্রায় অসম্ভব। টেডি তার তদন্ত শুরু করে।কিন্তু কোথায় যেন কি মিল নেই!! সে ঠিক বুঝে উঠতে পারে না। সে ঘন ঘন অসুস্থ হয়ে পরে, মাথাব্যথায় কাতরায়। ধীরে ধীরে বুঝতে পারে চমৎকার এক ষড়যন্ত্র চলছে তাকে নিয়ে। সে নিজ ইচ্ছায় তার বউয়ের খুনিকে ধরতে আসেনি, বরং যেন তাকে নিয়ে আসা হয়েছে প্লান করে। সে বিশ্বাস হারাতে শুরু করে হাসপাতালের প্রধানদের উপর। সাহায্যকারী কেউ নেই। নিজের জীবন নিজেকেই বাঁচাতে হবে! এক সময় সে বিশ্বাস হারিয়ে ফেলে নিজের অস্তিত্বের উপর, নিজের পরিচয়ের উপর।


title: মৃগশিরা

text: পরস্পর একান্ত কাছাকাছি ক্ষীণপ্রভ ৩টি তারকা মিলে গঠন করেছে ভারতীয় জ্যোতির্বিজ্ঞানএর ২৮ নক্ষত্রের ৫ম এ সদস্যাকে । ঋগ্বেদের ঋষিদের দেয়া নাম যজ্ঞসোম , সৈন্ধান্তিকরা যাকে মৃগশিরা নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের প্রধান তারার নাম Meisah বা Heka () , সঙ্গীরা হলো ফাই ১ ও ২ ।


title: মৃগশিরা

text: মৃগশিরা কালপুরুষ নক্ষত্রমন্ডলভুক্ত । আকাশমন্ডলের ৩৬০ অংশের ৫৩ অংশ ২০ কলা(কোণ পরিমাপ একক)]] থেকে ৬৬ অংশ ৪০ কলা পর্যন্ত এর বিস্তৃতি ।


title: মৃগশিরা

text: ঋগ্বেদীয় ঋষিরা এ নক্ষত্রকে অগ্রহায়ণীও বলতো কেননা যজ্ঞকারী ঋষিদের বৎসর শুরু ও সমাপ্তিসূচক ছিল এ ক্ষীণজ্যোতির্ময়ী নক্ষত্রটি । অঙ্গিরাপুত্র কুৎসবর্ণিত এ ঋকটিতে তাই বলা হচ্ছে : ' দ্যুতির্ময়ী বক্রসংস্থিত রুদ্রনক্ষত্রের ( অর্থাৎ সৈদ্ধান্তিক আর্দ্রা বা আধুনিক Betelgeuse এর) ক্রান্তদর্শী (অর্থাৎ ক্ষীণপ্রভ ) তারাদি (মৃগশিরাপুঞ্জ) যজ্ঞসাধনের কাল পালনের নিমিত্তে আহ্বাত হয়েছে । সূর্যসরণীর বিক্ষেপসঞ্জাত সুমতিপথের (অর্থাৎ বসুমতী পৃথিবীর পথের) সম্পাতদ্বয়ের (শারদ ও বাসন্তী-বিষুবদ্বয়ের চলনগতি বা Precession) একতম সুদূর কালের জন্য এ দিব্যতারাদি কর্তৃক বরণীয় রয়েছে '। ।


title: দেবু ভট্টাচার্য

text: দেবু ভট্টাচার্য (জন্ম: ১ আগস্ট, ১৯৩০ - মৃত্যু: ১৯৯৪) একজন বাংলাদেশী সঙ্গীতজ্ঞ। তিনি গীতিকার হিসেবে সঙ্গীতাঙ্গনে প্রবেশ করলেও পরবর্তীতে একজন নামকরা সুরকার ও সঙ্গীত পরিচালক হিসেব উপমহাদেশে সমাদৃত হন। তিনি মরণোত্তর বাংলাদেশ সরকার কতৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। এছাড়াও লোকমান হোসেন ফকির-এর সাথে যৌথভাবে শ্রেষ্ঠ সঙ্গীত পরিচালক বিভাগে প্রথমবারের মত প্রদত্ত জাতীয় চলচ্চিত্র পুরস্কার অর্জন করেন।


title: দেবু ভট্টাচার্য

text: দেবু ভট্টাচার্য ১৯৩০ সালের ১ আগস্ট বাংলাদেশের ব্রাহ্মণবাড়িয়া জেলায় জন্মগ্রহণ করেন। তার জন্মের আগে তার পরিবার থাকতেন বাগেরহাট জেলার ফকিরপুরে। দেবুর বাবার দেওয়া নাম ছিল প্রাণকুমার ভট্টাচার্য। স্কুলে দেবদাস ভট্টাচার্য নামে তার নাম নিবন্ধিত হয়। ১৯৫০ সালে তিনি কলকাতার আর্ট স্কুল থেকে চিত্রকলা বিষয়ে পড়াশুনা শেষ করেন। সেখানে তার শিক্ষক ছিলেন বাংলাদেশের প্রখ্যাত চিত্রকর জয়নুল আবেদীন। পরবর্তীতে তিনি সাহচর্য লাভ করেন আরও দুই স্বনামধন্য চিত্রশিল্পী পটুয়া কামরুল হাসান ও এস এম সুলতান-এর।


title: দেবু ভট্টাচার্য

text: দেবু ভট্টাচার্য ১৯৪৫ সালে কর্মজীবন শুরু করেন তিমিরবরণ পরিচালিত একটি অর্কেস্ট্রা গ্রুপে একজন সঙ্গীতজ্ঞ হিসেবে। সেখানেই তিনি গীতিকার ও সঙ্গীত পরিচালক হিসেবে আত্মপ্রকাশ করেন। নাচ ও নাটকেও তার প্রবল আগ্রহ ছিল। খুব অল্প বয়স থেকেই তিনি বাঁশি বাজানোর পারদর্শী ছিলেন। ১৯৫০ সালে ভারতীয় ধ্রুপদী রাগে বাজানো তার কয়েকটি বাঁশি সঙ্গীতের রেকর্ড বাজারে আসে। ১৯৫০ থেকে ১৯৭০-এর দশকে তিনি ধ্রুপদী, লোকসঙ্গীত ও আধুনিক ধারার সঙ্গীত রচনা করেছেন। এই গানগুলোতে তিনি স্থানীয় ও পাশ্চাত্য ধ্রুপদী ঘরানার সমন্বয় ঘটিয়েছেন। এছাড়াও তিনি বাংলাদেশের প্রখ্যাত অনেক কবির দেশপ্রেমমূলক কবিতার আলোকে সঙ্গীত রচনা ও সুর করেছেন। রুনা লায়লার কণ্ঠে দেশপ্রেমমূলক "প্রতিদিন তোমায় দেখি সূর্যের আগে" গানটি তার এক আসাধারন সৃষ্টি।


title: দেবু ভট্টাচার্য

text:
দেবু ভট্টাচার্যের পৃষ্ঠপোষকতায় বাংলাদেশী ও পাকিস্তানী অনেক সঙ্গীত শিল্পী প্রতিষ্ঠা অর্জন করেছেন। ১৯৬০-এর দশকে তিনি পাকিস্তানের কণ্ঠশিল্পী গজল সম্রাট মেহেদী হাসান, সুরাইয়া মুলতানীকর, ও আহমদ রুশদী ও বাঙালি সঙ্গীতশিল্পীদের মধ্যে বশির আহমেদ, শাহনাজ রহমতুল্লাহ, ফেরদৌসী রহমান, রুনা লায়লা প্রমুখের মাধ্যমে তিনি উপমহাদেশে বাংলা সঙ্গীত ও সংস্কৃতিকে জনপ্রিয় করে তোলেন। তার অনুপ্রেরণাতেই আলতাফ মাহমুদ বড় মাপের কণ্ঠশিল্পী ও সঙ্গীত পরিচালক হিসেবে গড়ে ওঠেন।
টেলিভিশন ও মঞ্চে তার জীবনের সর্বশেষ পরিবেশনা ছিল জ্যাজ শিল্পী চিকো হেরম্যান-এর সঙ্গে একটি যৌথ ফ্ল্যুট-সিম্ফনি।
দেবু ভট্টাচার্য ১৯৯৪ সালে মৃত্যুবরণ করেন।


title: প্রেস ট্রাস্ট অব ইণ্ডিয়া

text: প্রেস ট্রাস্ট অব ইণ্ডিয়া বা পিটিআই ভারতের সবচেয়ে বড় সংবাদ সংস্থা।


title: কোলা ইউনিয়ন

text: কোলা ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার একটি ঐতিহ্যবাহী অঞ্চল হল কোলা ইউনিয়ন। বদলগাছী সদর থেকে ৭ কিলোমিটার পূর্ব দিকে ভান্ডারপুর বাজারে অবস্থিত।


title: কোলা ইউনিয়ন

text:
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,কোলা ইউনিয়ন মোট জনসংখ্যা ২৫,৪৮৭ জন (প্রায়) ।
কোলা ইউনিয়নের গড় স্বাক্ষরতার হার শতকরা ৫২.৬৪ ভাগ (পুরুষ ৫৪.০২%,মহিলা ৪৮.৯৫%)। এই ইউনিয়ন পরিষদে ০৯টি সরকারী প্রাথমিক বিদ্যালয়,০৮টি বে-সরকারী রেজিঃ প্রাঃ বিদ্যালয়,০২টি উচ্চ বিদ্যালয়,০১টি কলেজ এবং ০৪টি মাদ্রাসা রয়েছে।


title: কোলা ইউনিয়ন

text:
এই ইউনিয়ন পরিষদে মোট ৩৬টি গ্রাম আছে।
এগুলো হলোঃ
১) চকতাহের ২) ঝাড়ঘরিয়া ৩) কেশাইল ৪) চকরুকুনপুর ৫) ভান্ডারপুর ৬) আদিত্যপুর ৭) পারআধাইপুর ৮) লালুহার ৯) আক্কেলপুর ১০) ভোলারপালশা ১১) কোলারপালশা ১২) নিরলী ১৩) চকবোয়ালী ১৪) খামারআক্কেলপুর ১৫) কোলা ১৬) পুখুরিয়া ১৭) কয়াভবানীপুর ১৮) তেঘরিয়া ১৯) গয়রা ২০) তেতুলিয়া ২১) হুদ্রাকুড়ি ২২) বনগ্রাম ২৩) নিমুরিয়া ২৪) সেমাহার ২৫) শালুককুড়ি ২৬) নন্দাহার


title: ভারতের দ্রুতগতির রেল

text: ভারতের রেল ব্যাবস্থা বিশ্বের চতুর্থ বৃহত্তম রেল ব্যাবস্থা হলেও ২০১৫ সাল পর্যন্ত ভারতবর্ষে কোনো উচ্চগতির রেল পথ গড়ে ওঠেনি। বর্তমানে গতিমান এক্সপ্রেস হল ভারতের সবচেয়ে দ্রুত রেল যার সর্বোচ্চ গতি ১৬০ কিমি/ঘন্টা। বর্তমান সরকার হীরক চতুর্ভুজ নামে উচ্চগতির রেল প্রকল্প হাতে নিয়েছে। এই রেল এর সর্বোচ্চ গতি হবে ৩৫০ কিমি/ঘন্টা। এক কিমি উচ্চগতির রেল পথ তৈরিতে খরচ হয় ১০০-১৪০ কোটি টাকা(₹) যা সাধারণ রেল পথ নির্মাণের ১০ থেকে ১৪ গুন বেশি। ফলে এটি একটি খরচ সাপেক্ষ প্রকল্প। প্রকল্পটি রূপায়নে জাপান অর্থ সাহায্য দেবে সল্প সুদে।


title: ভারতের দ্রুতগতির রেল

text: ভারতীয় রেলের লক্ষ্য হচ্ছে যাত্রী ট্রেনের গতিটি ১৬০-২০০ কিলোমিটার/ঘণ্টা (৯৯-১২৪ মেগাবাইট) উন্নীত করা। তারা উন্নত প্রযুক্তির সাথে নতুন ট্র্যাকের ২০০ কিলোমিটার/ঘণ্টা (১২০ মাইল) গতির সাথে ১৬০ কিলোমিটার/ঘণ্টা (99 মাইল) গতির সামঞ্জস্যের জন্য বিদ্যমান প্রচলিত লাইনগুলিকে উন্নত করার চেষ্টা করছে। [15]


title: ভারতের দ্রুতগতির রেল

text: প্রাথমিকভাবে ট্রেনগুলি ১৬০ কিলোমিটার / ঘণ্টা (৯৯ মাইল) গতির সর্বোচ্চ গতিবেগে থাকবে। রেলওয়ে কোচ ফ্যাক্টরি থেকে তৈরি কোচগুলি ২০০ কিলোমিটার / ঘণ্টা (১২০ মাইল) গতিতে চালানো যাবে ২০১৫ সালে। [16] ইন্ডিয়ান রেলওয়ে কোচ কারখানাগুলি আধা-উচ্চ গতির কোচ তৈরি করছে, কিন্তু ট্র্যাকগুলি এই কোচের গতি সমর্থন করতে সক্ষম নয়।


title: ভারতের দ্রুতগতির রেল

text: ভারত ডেডিকেটেড মালবাহী করিডোরের মাধ্যমে বেশিরভাগ যাত্রী রেলওয়ে ট্র্যাক থেকে পণ্যবাহী ট্রেন সরান হবে এবং যাত্রী ট্রেনের গতি ২০০ কিলোমিটার / ঘণ্টা বাড়ানোর জন্য ভারতের রেলওয়ে প্রচেষ্টাকে সমর্থন করবে।


title: ভারতের দ্রুতগতির রেল

text:
বর্তমানে ভারতে মধ্যম গতির রেল বা "সেমি হাই-স্পিড রেল" চালু হয়েছে। এই রেলের সর্বোচ্চ গতি ১৬০ কিমি/ঘন্টা এবং গড়গতি ১১৩ কিমি/ঘন্টা। দিল্লী থেকে আগরা পর্যন্ত রেল ব্যবস্থটি চালু হয়েছে। এছাড়া আরও কিছু মধ্যগতির রেল চলু করা হবে। সেগুলির বিবরন নীচে দেওয়া হল-
ভারতের মুম্বাই থেকে আহমেদাবাদ পর্যন্ত "হাই-স্পিড" বা উচ্চগতির রেল নির্মাণ শুরু হবে ২০১৭ সালে ও শেষ হবে ২০২২ সালে । পড়ে রেলপথটি ব্যাঙ্গালোর ও দিল্লি পর্যন্ত নির্মাণ করা হবে । এছাড়া উচ্চগতির রেল দ্বারা ভারতের চার মেট্রো শহর কলকাতা,দিল্লী,মুম্বাই ও চেন্নাইকে যুক্ত করার জন্য সরকার হীরক চতুর্ভূজ প্রকল্প ঘোষনা করেছে।


title: আধাইপুর ইউনিয়ন

text: আধাইপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার ৭নং আধাইপুর ইউনিয়ন পরিষদ। এই দক্ষিণে নওগাঁ জেলা সদর ও পূর্বে আক্কেলপুর অবস্থিত। উপজেলা সদর থেকে বাস/সিএনজি/অটোরিক্সা/ভুটভুটি/ভ্যান হল যোগাযোগ মাধ্যম।


title: আধাইপুর ইউনিয়ন

text: বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অণুযায়ী,আধাইপুর ইউনিয়ন মোট জনসংখ্যা ২৩,৬১৬ জন। ( পুরুষ-১২,২৩০ জন, মহিলা-১১,৩৮৫ জন) ।


title: আধাইপুর ইউনিয়ন

text:
২০০১ এর শিক্ষা জরীপ অণুযায়ী, আধাইপুর ইউনিয়নের গড় স্বাক্ষরতার হার শতকরা ৪৩.৩৫ ভাগ। এই ইউনিয়ন পরিষদে ০৯টি সরকারী প্রাথমিক বিদ্যালয়,০৭টি বে-সরকারী রেজিঃ প্রাঃ বিদ্যালয়,০৩টি উচ্চ বিদ্যালয়,০১টি কারিগরী কলেজ এবং ০৩টি মাদ্রাসা রয়েছে।
একটি এতিমখানাও রয়েছে।
এগুলো হলোঃ
১) বিষ্ণুপুর ২) রসূলপুর ৩) পারিচা ৪) চরুইহাসা ৫) জিয়াশিমুলিয়া ৬) লক্ষ্মীকোল ৭) ব্যাশপুর ৮) আধাইপুর ৯) হসিমপুর ১০) মাঝুরা ১১) উত্রাশন ১২) ওকরবাড়ী ১৩) শ্রীপুর ১৪) সেনপাড়া ১৫) শ্রীকৃষ্ণপুর ১৬) উত্তরমির্জাপুর ১৭) কামালপুর ১৮) চকআলম ১৯) চকমোহন ২০) চকবনমালী ২১) কসবা ২২) মাধবপাড়া ২৩) মুক্তিনগর ২৪) সাদিশপুর ২৫) দেউলিয়া ২৬) কাষ্টডোব ২৭) জগন্নাথপুর ২৮) চকজয়দেব ২৯) কার্তিকাহার ৩০) বেগুনজোয়ার ৩১) বসন্তপুর ৩২) ইন্দ্রশগুনা ৩৩) শাহারপুর ৩৪) পরমাননন্দপুর ৩৫) বৈকুন্ঠুপুর ৩৬) পাতরাবাড়ী ৩৭) সত্যপাড়া ৩৮) বসনই ৩৯) কাশিয়ারা ৪০) তিলাবদলী ৪১) পাতকোলা ৪২) খাগড়া।কসবা গ্রামে কহর দরিয়া এবং হানিফা সোনা ভানের বাড়িভিটা।


title: গতিমান এক্সপ্রেস

text: গতিমান এক্সপ্রেস হল ভারতের প্রথম 'মধ্যম গতির রেল' বা সেমি হাই-স্পিড রেল'। এর সর্বোচ্চগতি ১৬০ কিমি/ঘন্টা বা ১০০ মাইল/ঘন্টা।ট্রেনটি নতুন দিল্লী থেকে আগরা পর্যন্ত চলাচল করে। এর পথের মোট দৈঘ্য ১৮৮ কিমি।এই পথ যেতে সময় নেয় ৯০ মিনিট।এটিই বর্তমানে ভারতের সর্বোচ্চ গতির রেল। পরে গতিমান এক্সপ্রেস দিল্লী-কানপুর,দিল্লী-চন্ডিগর রুটে চালানোর কথা রয়েছে।


title: ২০১৬ ওয়েস্ট ইন্ডিজ ত্রি-দেশীয় সিরিজ

text: ২০১৬ ওয়েস্ট ইন্ডিজে ত্রি-দেশীয় সিরিজ একদিনের আন্তর্জাতিক ক্রিকেট টুর্নামেন্ট যা ২০১৬ সালের জুন ওয়েস্ট ইন্ডিজে অনুষ্ঠিত হয়। এটি ওয়েস্ট ইন্ডিজ, অস্ট্রেলিয়া ও দক্ষিণ আফ্রিকার মধ্যকার একটি ত্রিদেশীয় সিরিজ ছিল। সবগুলো খেলাই দিবারত্রি ছিল, এবারই প্রথমবার ক্যারিবীয় একটি সিরিজের সব ম্যাচ দিবারাত্রির ম্যাচ হিসেবে খেলা হয়েছে। অস্ট্রেলিয়া ফাইনালে ৫৮ রানে ওয়েস্ট ইন্ডিজ পরাজিত করে বিজয়ী হয়।


title: ২০১৬ ওয়েস্ট ইন্ডিজ ত্রি-দেশীয় সিরিজ

text: জন হেস্টিংস গোড়ালিতে আঘাত পেয়ে টুর্নামেন্ট থেকে ছিটকে পড়েন ও তাঁর পরিবর্তে স্কট বোল্যান্ডকে দলে নেয়া হয়। রাইলি রুশো তৃতীয় ওয়ানডে ম্যাচ চলার সময় কাঁধে ব্যাথা পান। তাঁর পরিবর্তে ডিন এলগারকে নেয়া হয়। ডেভিড ওয়ার্নার চতুর্থ ওয়ানডে চলাকালীন ফিল্ডিং করার সময় তার তর্জনী আঙ্গুল ভেঙ্গে ফেলেন ও টুর্নামেন্ট থেকে ছিটকে পড়েন।


title: সাগর বন্দর

text: সাগর বন্দর (ইংরাজি:Sagar Port) হল পশ্চিমবঙ্গ রাজ্যের দক্ষিণ চব্বিশ পরগনা জেলার সাগর দ্বীপ এর দক্ষিণ-পশ্চিম তীরে বঙ্গোপসাগর এর উপকূলের প্রস্তাবিত " গভীর সমুদ্র বন্দর"।এই বন্দরের গভীরতা হবে ১০.৫ মিটার।বন্দরটি তৈরির জন্য গঙ্গা সাগরে স্থান নির্বাচন করা হয়েছে।এই বন্দর ভারতের সাগর মালা প্রকল্প এর অংশ হিসাবে গড়া হবে।


title: সাগর বন্দর

text: বর্তমান কলকাতা বন্দর বা কলকাতা- হলদিয়া বন্দরের নাব্যতা কমে যাওয়ায় বন্দরের পণ্য আমদানি রপ্তানি কমেছে।এই কারণে পশ্চিমবঙ্গে সাগরদ্বীপে ১০.৫ মিটার গভীরতার বন্দর গড়া হচ্ছে যেখানে কলকাতা বন্দর এর গভীরতা ও হলদিয়া বন্দরের গভীরতা ।


title: সাগর বন্দর

text:
প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারিত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে।
বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখন্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে মুড়িগঙ্গা নদীর ওপর দিয়ে মুড়িগঙ্গা সেতু।


title: সাগর বন্দর

text: এইসড়ক তথা রেলসেতু নির্মাণের বিষয়ে বিস্তারিত প্রকল্প রিপোর্ট তৈরি করেছে জাতীয় মহাসড়ক এবং পরিকাঠামো উন্নয়ন নিগম লিমিটেড (এনএইচআইবিসি এল)। সেতুটির নির্মাণে ব্যয় হবে ১৮২২ কোটি টাকার মতো। এই সড়ক তথা রেল সেতুটিকে জাতীয় মহাসড়ক ও রেল নেটওয়ার্কের সঙ্গে যুক্ত করে তোলার কাজও শুরু হয়েছে পুরোদমে। প্রকল্পটির সুষ্ঠু রূপায়ণে ১১৭নম্বর জাতীয় মহা সড়কটিকে একটি চার লেনের রাস্তায় রূপান্তরিত করার প্রস্তাবেনীতি গতভাবে সম্মতি জানিয়েছে কেন্দ্রীয় সড়ক পরিবহণ ও মহাসড়ক দপ্তর। কাকদ্বীপ থেকে জোকা হয়ে এই চার লেনের রাস্তা সম্প্রসারিত হবে সাগরদ্বীপের রেল তথা সড়ক সেতুপর্যন্ত। এই বন্দরটিকে মূল ভূখন্ডের রেল নেটওয়ার্কের সঙ্গে যুক্ত করতে প্রয়োজনীয় সমীক্ষার কাজে অনুমোদন মিলেছে রেল পর্ষদের কাছ থেকে।


title: মারিয়াচি

text: মারিয়াচি (; ) লাতিন আমেরিকার সঙ্গীতের একটি গোত্র। কমপক্ষে উনবিংশ শতকে মেক্সিকোর পশ্চিমাংশে এর উৎপত্তি ঘটেছে। মেক্সিকোয় সঙ্গীতের এ ধারাটি ভীষণ জনপ্রিয়। অনেক মেক্সিকো সংস্কৃতি একে মারিয়েত্তি নামেও ডাকা হয়। মারিয়াচি বলতে কখনো সঙ্গীত, সঙ্গীত দল বা শুধুমাত্র একজন সঙ্গীতশিল্পীর ক্ষেত্রেও ব্যবহার করা হয়। এছাড়াও এটি মেক্সিকোর সংস্কৃতির অংশ হয়ে দাঁড়িয়েছে। এ ধারার সঙ্গীতে বেহালা, ট্রাম্পেট, গিটার, ভিহুয়েলা, গুইটারন এবং কখনোবা হার্প বাদ্যযন্ত্র ব্যবহার করা হয়ে থাকে।


title: মারিয়াচি

text: মূলতঃ ব্যান্ডেই মারিয়াচি গান গাওয়া হয় ও মঞ্চে পরিবেশন করা হয়ে থাকে। এছাড়াও সেলেনা ও আলেজান্দ্রো ফার্নান্দেজের ন্যায় বিখ্যাত কণ্ঠশিল্পী একাকী মারিয়াচি সঙ্গীত স্থায়ীভাবে ধারণ ও মঞ্চে পরিবেশন করে থাকেন।


title: মারিয়াচি

text: ২০১১ সালে ইউনেস্কো কর্তৃপক্ষ মেক্সিকোর আরও ছয়টি তালিকার সাথে মারিয়াচিকেও বোধগম্য সাংস্কৃতিক উপাদান হিসেবে উল্লেখ করেছে।


title: গার্ল টাইম (চলচ্চিত্র)

text: গার্ল টাইম ১৯৪৭ সালে আমেরিকান কনসার্টের উইল কাওয়ান এর পরিচালিত একটি চলচ্চিত্র।


title: লোকমান হোসেন ফকির

text: লোকমান হোসেন ফকির একজন বাংলাদেশী সঙ্গীতজ্ঞ। তিনি একজন গীতিকার, সুরকার ও সঙ্গীত পরিচালক হিসেবে প্রসিদ্ধ। একুশের গানের অন্যতম একজন সুরকার তিনি। সঙ্গীতে অবদানের জন্য মরণোত্তর বাংলাদেশ সরকার কতৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। চলচ্চিত্রের গানে অবদানের জন্য দেবু ভট্টাচার্য-এর সাথে যৌথভাবে শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।


title: লোকমান হোসেন ফকির

text: লোকমান হোসেন ফকির ১৯৩৪ সালের ২২ অক্টোবর তৎকালীন ব্রিটিশ ভারতের (বর্তমান বাংলাদেশ) টাঙ্গাইল জেলার ভুয়াপুরের নিকরাইল গ্রামে জন্মগ্রহণ করেন।


title: লোকমান হোসেন ফকির

text: লোকমান হোসেন ফকির ১৯৬০ সালে বেতার কণ্ঠশিল্পী হিসাবে কর্মজীবন শুরু করেন। পরবর্তীতে ১৯৬৫ সালে তিনি বেতার ও টেলিভিশনে গীতিকার ও সুরকার হিসেবে কাজ করেন। তিনি মূলত লোক সঙ্গীত-এ পারদর্শিতা অর্জন করেন। তার রচিত ও সুরকৃত "আবার জমবে মেলা, বটতলা হাটখোলা" গানটি ব্যাপক সমাদৃত। চরিত্রহীন চলচ্চিত্রের সঙ্গীত পরিচালনার জন্য দেবু ভট্টাচার্যের সাথে যৌথভাবে শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কারে অর্জন করেন। তার রচিত গ্রন্থসমূহের মধ্যে "আমি শুনছি" কবিতার বই ও "লোকমান ফকিরের গান" গীতি কবিতা উল্লেখযোগ্য।লোকমান হোসেন ফকির ১৯৯১ সালের ২৩ এপ্রিল মৃত্যুবরণ করেন।


title: ভৌতিক চলচ্চিত্রের তালিকা

text: সময়ানুক্রমিকভাবে সবচেয়ে ভয়াবহ ভৌতিক চলচ্চিত্রের তালিকা এটি। প্রায়ই এখানে বিশেষ করে ভৌতিক এবং অন্যান্য ঘরানার (তত্সহ, কর্ম, থ্রিলার, এবং বিজ্ঞানিক কথাসাহিত্য চলচ্চিত্র) মধ্যে গণ্য হতে পারে; এই ভৌতিক চলচ্চিত্রের তালিকা সামনে আরো সমৃদ্ধ করা হবে।


title: লাস লাজাস পবিত্রস্থান

text: লাস লাজাস পবিত্রস্থান (Spanish: "Santuario de Las Lajas") দক্ষিণ কলম্বিয়ার নারিনো ডিপার্টমেন্ট এলাকায় অবস্থিত একটি ব্যাসিলিকা গির্জা। ইপিয়ালেস পৌরসভা কর্তৃক এটি পরিচালিত হচ্ছে। এর অভ্যন্তর ভাগ দিয়ে গুয়াইতারা নদী গভীর খাদ দিয়ে প্রবাহিত হচ্ছে।


title: লাস লাজাস পবিত্রস্থান

text: বর্তমান গির্জাটি ১ জানুয়ারি, ১৯১৬ তারিখ থেকে ২০ আগস্ট, ১৯৪৯ তারিখের মধ্যে স্থানীয়দের অর্থায়ণে গোথিক রিভাইভাল ধরণে পুণঃনির্মাণ করা হয়েছিল। সমান্তরাল পাথর থেকে লাজা নামটি এসেছে।


title: লাস লাজাস পবিত্রস্থান

text: প্রতি বছর হাজারো ধর্মপ্রাণ রোমান ক্যাথলিক এখানে আসেন। ১৯৫২ সালে ভ্যাটিকান থেকে যাজকীয় পদের জন্য রাজ্যাভিষেকের অনুমোদন লাভ করে ও তারপর ছোট ব্যাসিলিকা ১৯৯৪ সালে প্রতিষ্ঠা করে। এটি ১০০ মিটার উঁচু।


title: লাস লাজাস পবিত্রস্থান

text: গির্জা নির্মাণের পিছনে বিষ্ময়কর ঘটনা লুকিয়ে রয়েছে। ১৭৫৪ সালে আমেরেন্ডীয় মারিয়া মুইসেস ও তাঁর বধির কন্যা প্রচণ্ড ঝড়ের কবলে পড়েন। এদিক-ওদিক ছোটাছুটি করার এক পর্যায়ে মুইসেস আশ্চর্যান্বিত হন যখন তাঁর কন্যা বলে উঠল, 'মেস্তিজা আমায় ডাকছেন'। সে লাজার উপরে উজ্জ্বল আলোকিত আভার দিকে অঙ্গুলি নির্দেশ করে।


title: লাস লাজাস পবিত্রস্থান

text: এরপর থেকেই ভার্জিন মেরিকে ঘিরে এলাকাটি জনপ্রিয় তীর্থক্ষেত্র হিসেবে গড়ে উঠে। মাঝেমধ্যে অদ্ভুতুড়ে ঘটনার কথা প্রকাশিত হয়। পাথরের ছবিটি আজও দৃশ্যমান।


title: মারিয়া কুইতেরিয়া

text: মারিয়া কুইতেরিয়া দে জেসাস মেদেইরস (; জন্ম: ২৭ জুলাই, ১৭৯২ - মৃত্যু: ২১ আগস্ট, ১৮৫৩) বাহিয়া প্রদেশের সাও হোস দাস ইতাপোরোকাস এলাকায় জন্মগ্রহণকারী ব্রাজিলের বিখ্যাত প্রমিলা লেফট্যানেন্ট ও জাতীয় বীর ছিলেন। ১৮২২-২৩ মেয়াদকালে ব্রাজিলের স্বাধীনতার যুদ্ধে তিনি পুরুষের পোষাক পরিধান করে অংশগ্রহণ করেন। শুরুতে তিনি ক্যাডেট হিসেবে ব্রাজিলীয় সেনাবাহিনীতে যোগ দেন যা দেশের প্রথম মহিলা হিসেবে বিবেচ্য। এছাড়াও, ১৮২৩ সালে সরাসরি যুদ্ধে অংশগ্রহণকারী প্রথম মহিলা ছিলেন মারিয়া কুইতেরিয়া। পরবর্তীতে লেফট্যানেন্ট হন ও রাজকীয় আদেশ বলে সুসজ্জ্বিত হন।


title: মারিয়া কুইতেরিয়া

text: ১৯৯৬ সালে ব্রাজিল সরকার তাঁকে মরণোত্তর প্যাট্রোনেস অব টেবল কমপ্লেমেন্টারি ব্রাজিলিয়ান আর্মি অফিসার্স পদবীতে ভূষিত করে। তাঁর কাজের পুণঃপুণঃ মূল্যায়ণের মাধ্যমে ফরাসি বীর জোন অব আর্কে সাথে তুলনা করে তাঁকে ব্রাজিলের জোন অব আর্ক হিসেবে ডাকা হয়ে থাকে।


title: মারিয়া কুইতেরিয়া

text: সাও হোস দাস ইতাপোরোকাসের আওয়ার লেডি অব দ্য রোজারি অব পোর্তো দা কাচোইরার লিকুরিজেইরো ক্যাম্প এলাকায় তাঁর জন্ম। বর্তমানে এলাকাটি বাহিয়া প্রদেশের ফেইরা দ্য সান্তানা নামে পরিচিত। তিনি পরিবারের জ্যেষ্ঠা কন্যা ছিলেন। বাবা গঞ্জালো আলভেস দ্য আলমেইডা ছিলেন কৃষক ও তাঁর মায়ের নাম ছিল কুইতেরিয়া মারিয়া দে জেসাস। তাঁরা উভয়েই ব্রাজিল উপনিবেশে জন্মগ্রহণ করেছিলেন। গবেষকদের ধারণা তাঁর জন্ম ১৭৯২ সালে হয়েছিল যা সর্বাধিক গ্রহণযোগ্য মতবাদ।


title: মারিয়া কুইতেরিয়া

text: ১৮০৩ সালে তাঁর বয়স যখন দশ বা এগারো ছিল, তখন মা মারা যান। পাঁচ মাস পর বিপত্নীক পিতা পুণরায় ইউজেনিয়া মারিয়া দোস সান্তোসকে বিয়ে করেন। কিন্তু বিয়ের অল্প কিছুদিন বাদেই ঐ সংসারে কোন সন্তানাদি না রেখেই ইউজেনিয়ার দেহাবসান ঘটে। তারপর তাঁদের পরিবার নতুন বাসস্থানে খামার সরিয়ে নেয়। সেখানে গঞ্জালো তৃতীয়বারের মতো মারিয়া রোসা দে ব্রিতো নাম্নী রমণীর পাণিগ্রহণ করেন। ঐ সংসারে তিন সন্তান জন্মগ্রহণ করে। নতুন সৎমাতা কখনো মারিয়া কুইতেরিয়ার স্বাধীন কর্মকাণ্ডের সাথে একাত্মতা পোষণ করেননি। ঐ সময়ে বিদ্যালয়ের সংখ্যা খুব সীমিত পরিসরে ছিল। এমনকি বৃহৎ শহরগুলোয়ও বিদ্যালয় কম থাকায় মারিয়াকে অশ্বচালনা করতে, শিকার করতে ও অস্ত্র ব্যবহার শিখতে হয়েছে যা ঐ সময়ের অপরিহার্য জ্ঞান হিসেবে আখ্যায়িত করা হতো।


title: মারিয়া কুইতেরিয়া

text: ১৮২১ এবং ১৮২২ সালের মধ্যে তিনি বিবাহ বন্ধনে আবদ্ধ হন। ঐ সময়ে তিনি পর্তুগীজ রাজত্বকালে বাহিয়া প্রদেশ থেকে নিজেকে সৈনিক হিসেবে যুক্ত করেন।


title: মারিয়া কুইতেরিয়া

text: জানুয়ারি, ১৮২২ সালে ইনাসিও লুইস মাদেইরা দ্য মেলো'র নেতৃত্বে সালভাদর পর্তুগীজ বাহিনী অবতরণ করে। এরফলে লাপায় জোয়ানা অ্যাঞ্জেলিকা নাম্নী এক খ্রিস্টান সন্ন্যাসীনির প্রাণহানী ঘটে। ২৫ জুন, সিটি কাউন্সিল অধ্যুষিত গ্রামে প্রিন্স রিজেন্ট ডম পেদ্রো নিজেকে ব্রাজিলের চিরস্থায়ী রাজপ্রতিনিধিরূপে ঘোষণা করেন। এরফলে জুলাই মাসে বাহিয়ার স্বাধীনতাপন্থীদের লক্ষ্য করে পারাগুয়াকু নদী তীরবর্তী এলাকায় অবস্থানরত পর্তুগীজ রণতরী থেকে গুলিবর্ষণ করে। ৬ সেপ্টেম্বর গ্রামে প্রাদেশিক সরকারের অন্তর্বর্তীকালীন কাউন্সিল গঠন করা হয়। এর মাধ্যমে বাহিয়ায় স্বাধীনতা পূর্বকালীন আন্দোলন গড়ে উঠে। প্রদেশের সর্বত্র সম্পদ ও স্বেচ্ছাসেবকদের সন্ধানের উদ্দেশ্য নিয়ে লিবারেশন আর্মি গঠিত হয়।


title: মারিয়া কুইতেরিয়া

text: সংসারে পুরুষ সন্তান না থাকলেও আশ্চর্যজনকভাবে কন্যা মারিয়া কুইতেরিয়া পিতার কাছে সৈনিক হিসেবে অন্তর্ভূক্ত হবার অনুমতি চান। কিন্তু বাবা অনুমতি দিতে অস্বীকার করলে তিনি পলায়ণ করেন ও সৎবোন মারিয়া তেরেসার স্বামী হোস কর্দেইরো দ্য মেদেইরসের বাড়ীতে চলে যান। তাঁদের সহায়তায় তাঁরা উভয়েই নিজেদের চুল কেটে ফেলে পুরুষের বেশ ধারণ করেন। ১৮২২-২৩ মেয়াদকালে ব্রাজিলের স্বাধীনতার যুদ্ধে তিনি পুরুষের পোষাক পরিধান করে অংশগ্রহণ করেন। শুরুতে তিনি ক্যাডেট হিসেবে যোগ দেন। পরবর্তীতে লেফট্যানেন্ট হন ও রাজকীয় আদেশ বলে সুসজ্জ্বিত হন। এরপর তিনি জলপ্রপাত অধ্যুষিত গ্রামে আর্টিলারি রেজিমেন্টে নিজের নাম অন্তর্ভূক্ত করেন। কিন্তু দুই সপ্তাহ পর তাঁর পিতা মারিয়াকে চিনে ফেলেন। মেজর হোস অ্যান্টোনিও দা সিলভা কাস্ত্রোর সহায়তায় প্রিন্স তাঁর স্বেচ্ছাসেবক ব্যাটালিয়ন কমান্ডারদেরকে নিয়ে অস্ত্র পরিচালনা সিদ্ধ হন ও সামরিক শৃঙ্খলা অনুসরণ করে সেনাদলে যোগ দেন। তখন তাঁর পোশাক ছিল স্কটিশ চেক-কাটা পশমী কাপড়ের কুঁচি দেওয়া ঘাগরা।


title: মারিয়া কুইতেরিয়া

text: ২৯ অক্টোবর তাঁর ব্যাটালিয়ন মারে দ্বীপ প্রতিরক্ষা করে। এরপর কনসেইকাও, পিতুবা এবং ইতাপোয়া দখল করে ও প্রথম বিভাগের সাথে একীভূত হয়। ফেব্রুয়ারি, ১৮২৩ সালে অসম সাহসিকতার সাথে পিতুবায় যুদ্ধ করেছিলেন ও শত্রু পরিখায় আক্রমণ চালিয়ে বেশ কয়েকজন পর্তুগীজকে বন্দী করে একাকী তাবুতে নিয়ে আসেন। কিছু লেখক এ সংখ্যাটি দুই বলে উল্লেখ করেছেন।


title: মারিয়া কুইতেরিয়া

text: ৩১ মার্চ ক্যাডেট স্টেশনে প্রাদেশিক অন্তর্বর্তীকালীন কাউন্সিলের অর্ডার প্রাপক হন ও তলোয়ার এবং অন্যান্য আনুষাঙ্গিক সরঞ্জামাদি পান। পরিশেষে, ২ জুলাই, ১৮২৩ তারিখে "লিবারেশন আর্মি" সালভাদর শহরে জয়সূচকভাবে প্রবেশ করলে সালভাদরের অধিবাসীরা মারিয়া কুইতেরিয়াকে স্বাগতঃ জানায় এবং দলের সকলকে জনগণ সম্মানিত করে। প্রাদেশিক সরকার তাঁকে একটি তলোয়ার বহন করার অধিকার দেয়।


title: মারিয়া কুইতেরিয়া

text: জেনারেল পেদ্রো লাবাতাত ঐ প্রতিরোধের নেতৃত্বে থাকা ডি. পেদ্রো'র কাছে তাঁর সম্মানসূচক ১ম ক্যাডেট পদবী দেয়ার কথা ঘোষণা দেন। ২০ আগস্ট রিও দি জানেইরো'র সম্রাট স্বয়ং তাঁকে নাইট মর্যাদার সমতুল্য ইম্পেরিয়াল ক্রুজ অর্ডারে ভূষিত করেন। প্রশংসাসূচক স্তুতির পাশাপাশি সম্রাট মারিয়া কুইতেরিয়ার অবাধ্যতার জন্য তাঁর পিতার কাছে ক্ষমার কথাও উল্লেখ করেছিলেন।


title: মারিয়া কুইতেরিয়া

text:
বিখ্যাত গবেষক আরিস্তিদেস মিল্টন সাহসী ও সৎ মহিলারূপে মারিয়া কুইতেরিয়াকে মূল্যায়িত করেছেন। অন্যদিকে, ব্রিটিশ লেখক মারিয়া গ্রাহাম ব্রাজিলে তাঁর সাথে পরিচিত হয়েছিলেন। তিনি মন্তব্য করেন যে,
মারিয়া দে জেসাস অশিক্ষিত থাকলেও চিরকাল বেঁচে থাকবেন। তাঁর বুদ্ধিমত্তা ও জোড়ালো দৃষ্টিভঙ্গীতেই তা উপলদ্ধ হয়েছে। যদি তিনি শিক্ষিত হতেন, তাহলে স্মরণীয় ব্যক্তিত্ব হতেন। পুরুষদের ভদ্রতা ও ধরণের মাধ্যমেই লোকদের চেনা সম্ভবপর।


title: মারিয়া কুইতেরিয়া

text: সালভাদর সিটি থেকে মারিয়া কুইতেরিয়াকে সম্মানসূচক সামরিক পদক ও তাঁর নামে নামাঙ্কিত করা হয়। একইভাবে ফেইরা দ্য সান্তানা শহর কর্তৃপক্ষ মিউনিসিপালিটিতে অসামান্য অবদান রাখায় কমেন্ডেশন মারিয়া কুইতেরিয়া প্রতিষ্ঠা করে। তাঁর স্মরণে মারিয়া কুইতেরিয়া অ্যাভিনিউ ও গেতুলিও ভার্গাসের মিলনস্থলে একটি স্মৃতিস্তম্ভ স্থাপন করা হয়।


title: মারিয়া কুইতেরিয়া

text: তাঁর সেরা মরণোত্তর প্রতিকৃতিটি পূর্ণদৈর্ঘ্যের ছিল। আনুমানিক ১৯২০ সালে ডোমেনিক ফাইলুত্তি অঙ্কন করেছিলেন ও কাচোইরার সিটি কর্তৃপক্ষকে উপহার দেন। বর্তমানে সাঁও পাওলোর পলিস্তা যাদুঘরে সংরক্ষিত রয়েছে।


title: মারিয়া কুইতেরিয়া

text: ২৮ জুন, ১৯৯৬ তারিখে মহামান্য রাষ্ট্রপতির আদেশ বলে মারিয়া কুইতেরিয়াকে টেবল কমপ্লেমেন্টারি ব্রাজিলয়ান আর্মি অফিসারদের পৃষ্ঠপোষিকারূপে ঘোষণা করা হয়। অতঃপর মন্ত্রীপরিষদের সভায় সকল ব্যারাক, সামরিক স্থাপনা ও সেনা কার্যালয়ে তাঁর প্রতিকৃতি স্থাপনের নির্দেশ দেয়া হয়।


title: মারিয়া কুইতেরিয়া

text: পিতার কাছে ক্ষমা ভিক্ষা লাভের পর সাবেক বাল্যবন্ধু গাব্রিয়েল পেরেইরা দ্য ব্রিতোর সাথে তাঁর বৈবাহিক সম্পর্ক স্থাপিত হয়। তাঁদের সংসারে লুইসা মারিয়া দা কনসেইকাও নাম্নী এক কন্যা সন্তানের জন্ম হয়। ১৮৩৫ সালে বিধবা হলে ফেইরা দ্য সান্তানায় চলে যান। সেখান থেকে তিনি সম্পত্তির অধিকার দাবী করেন। কিন্তু, বিচারের মন্থরতায় দাবী পরিত্যাগ করেন। এরপর কন্যাকে নিয়ে সাভিয়ার চলে যান। প্রায় অন্ধ অপরিচিত অবস্থায় ৬১ বছর বয়সে তাঁর দেহাবসান ঘটে। গির্জায় তাঁকে সমাহিত করা হয় ও তাঁর দেহাবশেষ সালভাদরের পার্শ্ববর্তী নাজারেথে সেন্ট অ্যানি মাদারে রাখা হয়।


title: ১৭৯৭ রিওবাম্বা ভূমিকম্প

text: ১৭৯৭ রিওবাম্বা ভূমিকম্প ৪ ফেব্রুয়ারি ১২:৩০ ইউটিসিতে সংঘটিত হয়েছিল। ইকুয়েডরের রিওবাম্বা শহরসহ আন্তঃআন্দীয় উপত্যকার অনেক শহরে এ ভূমিকম্প অনুভূত হয়েছিল।


title: ১৭৯৭ রিওবাম্বা ভূমিকম্প

text: এ ভূমিকম্পে প্রায় ৪০,০০০ ব্যক্তির জীবনহানি ঘটে। মার্কালি স্কেলে এটির মান ছিল ১১ ও রিক্টার স্কেলে ভূকম্পনের মাত্রা ছিল ৮.৩। ইকুয়েডরের ইতিহাসে এটি সর্বাপেক্ষা মারাত্মক দুর্যোগ হিসেবে আখ্যায়িত করা হয়ে থাকে। ১৮০১-০২ মৌসুমে আলেকজান্ডার ফন হামবোল্ট এ ভূমিকম্প নিয়ে গবেষণার জন্য এলাকা পরিদর্শনে এসেছিলেন।


title: ১৭৯৭ রিওবাম্বা ভূমিকম্প

text: এলাকার উল্লেখযোগ্য ক্ষয়-ক্ষতি হয়েছিল যা কিটোর পূর্বাংশে ও রিওবাম্বার ৬০ কিলোমিটার দক্ষিণ পর্যন্ত বিস্তৃত ছিল। গুয়ারান্দা, আম্বাতো, লাতাকাঙ্গা নগর এবং সাকুইসিলি ও বানোস শহরেও এর প্রভাব পড়ে। তন্মধ্যে রিওবাম্বা ও কুইরো শহরে ব্যাপক ভূমিধ্বস হয়। টাঙ্গুরাহুয়া আগ্নেয়গিরির কাছে বহমান পাসতাজা নদী প্রায় আশি দিন বাঁধ আকারে ছিল।


title: ১৭৯৭ রিওবাম্বা ভূমিকম্প

text: হামবোল্টের বিশ্লেষণে দেখা যায় যে, এ ভূমিকম্পে অপরিমেয় ক্ষতিসাধিত হয়েছে। অনেকের মৃতদেহ লিকান নদীর অপর প্রান্তে অবস্থিত কালকা পাহাড়ের কয়েকশত ফুট উঁচুতে দেখতে পাওয়া যায় যা আদৌ বিশ্বাসযোগ্য নয়।


title: ১৭৯৭ রিওবাম্বা ভূমিকম্প

text: তিনি ত্রিশ থেকে চল্লিশ হাজার ব্যক্তির প্রাণহানির কথা বলেছেন। কিন্তু সাম্প্রতিক গবেষণায় সর্বাধিক ছয় হাজার ব্যক্তির প্রাণহানি ঘটেছে বলে জানা যায়।


title: ১৭৯৭ রিওবাম্বা ভূমিকম্প

text: ভূমিকম্পটি তিন থেকে চার মিনিটব্যাপী স্থায়ী ছিল।


title: ১৭৯৭ রিওবাম্বা ভূমিকম্প

text: রিওবাম্বা শহরটি এর পূর্বেকার অবস্থানের প্রায় ২০ কিলোমিটার উত্তর-পূর্বাংশে পুণরায় প্রতিষ্ঠিত হয়। বর্তমানে ঐ স্থানে ছোট্ট শহর কাজাবাম্বা গড়ে উঠেছে।


title: জেমা আর্টাট্রন

text: জেমা ক্রিস্টিনা আর্ট্রাটন (born 2 February 1986) একজন ব্রিটিশ অভিনেত্রী। আর্ট্রাটন হাস্য চলচ্চিত্র "সেন্ট ট্রিনিয়ান্স" এ অভিনয়ের মাধ্যমে চলচ্চিত্রের জগতে প্রবেশ করেন। জেমস বন্ড (চলচ্চিত্র) চলচ্চিত্র সিরিজের "কোয়ান্টাম অফ সোলেজ"(২০০৮) চলচ্চিত্রে অভিনয়ের মাধ্যমে তিনি ব্যপক সাফল্য ও প্রশংসা অর্জন করেন। যেটা কিনা তাকে এ্যাম্পায়ার এ্যাওয়ার্ড ফর বেস্ট নিউকামার এনে দিয়েছিল। তিনি আরো পরিচিত ক্লাস অফ দ্যা টাইটানস(২০১০) , "প্রিন্স অফ পার্সিয়া: দ্যা স্যান্ডস অফ টাইম" (২০১০), "বাইজানন্টাম (চলচ্চিত্র)" (২০১৩) এবং "" (২০১৩)এ গ্রেটল চরিত্রের কারনে।


title: জেমা আর্টাট্রন

text: আর্ট্রাটন জন্মগ্রহন করেন কেন্ট হাসপাতালে। তারঁ মা শেলী এ্যনি ("née" Heap), একজন পরিষ্কারকারী এবং বাবা ব্যারি আর্ট্রাটন একজন খোদাইকারী


title: জেমা আর্টাট্রন

text: তিনি গ্রাভেসেন্ড গ্রামার স্কুল এ ভর্তি হন। সেখানের একটি স্থানীয় নাটকে অভিনয় করে সেরা অভিনেত্রীর পুরস্কার জিতেন।


title: জেমা আর্টাট্রন

text: ১৬ বছর বয়সে, আর্ট্রাটন নর্থ ওয়েস্ট কেন্ট কলেজে ভর্তি হন। সেখান থেকে সরকারি ভাবে রয়্যাল একাডেমি অফ ড্রামাটিক আর্ট (RADA) এ যোগদানের সুযোগ পান। ২০০৮-এ RADA থেকে ডিগ্রী লাভ করেন।


title: জেমা আর্টাট্রন

text: ৫ জুন ২০১০-এ আর্ট্রাটন বিয়ে করেন Iইতালিয়ান স্টিফানো কাটেলিকে, তিনি স্পেনের একটি প্রাইভেট কোম্পানিতে ফ্যাশন ব্যবস্থাপক হিসেবে কাজ করেন। ২০১৩ এর শুরতে তারা পৃথক হয়ে যান। ২০১৬ এর শুরুতে তিনি নতুন করে ফ্রেন্স চলচ্চিত্র প্রযোজক ফ্রাঙ্কলিন ওহেনসেনিন এর সঙ্গে সম্পর্কে জড়ান.


title: বাংলাদেশ পুলিশ একাডেমী

text: বাংলাদেশ পুলিশ একাডেমী উপমহাদেশের শ্রেষ্ঠ পুলিশ প্রশিক্ষণ কেন্দ্র। এটি রাজশাহী শহর থেকে ২০ মাইল দূরে পদ্মা নদীর পূর্ব পাড়ে সারদায় অবস্থিত। ব্রিটিশ সরকার কর্তৃক একাডেমীটি প্রতিষ্ঠিত হয়।


title: বাংলাদেশ পুলিশ একাডেমী

text: যাবতীয় স্থাপনা সহ ১৪২.৬৬ একর এলাকা বেষ্টিত এ সম্পত্তি ১৯১০ সালে ব্রিটিশ সরকার ২৫০০০ টাকায় ক্রয় করে। পুলিশ অফিসার্স প্রশিক্ষণ কেন্দ্র প্রতিষ্ঠার লক্ষ্যে মেজর এইচ চামনীর ওপর একাডেমী স্থাপনের দায়িত্ব অর্পণ করা হয়। ১৯১২ সালের জুলাই মাসে একাডেমী প্রতিষ্ঠার কাজ শুরু হয়। রাজশাহী শহর থেকে প্রায় ২০ মাইল পূর্বে পদ্মাপাড়ের সারদাহ্-এর বড়কুঠি ব্যবহার হচ্ছে অফিসার্স মেস হিসেবে আর ছোটকুঠি হলো প্রিন্সিপালের বাসভবন। এছাড়াও রয়েছে আরো প্রাচীন ইমারত।


title: মারিয়া দে জায়াস

text: মারিয়া দে জায়াস ওয়াই সতোমেয়র (; জন্ম: ১২ সেপ্টেম্বর, ১৫৯০ -মৃত্যু: ১৬৬১) মাদ্রিদে জন্মগ্রহণকারী স্পেনীয় সাহিত্যের স্বর্ণযুগের প্রমিলা লেখক ছিলেন। অনেকসংখ্যক আধুনিক সমালোচকদের মতে, আধুনিক নারীবাদী সাহিত্যের অগ্রপথিক তিনি। অন্যদিকে কারও কারও মতে, মারিয়া দে জায়াস সাধারণ জনপ্রিয় লেখক হিসেবে পরিচিত। দে জায়াসের লিখিত গল্পের নারী চরিত্রগুলো স্পেনীয় সমাজে গাড়ী থেকে আলোকিত পাঠক পর্যন্ত সীমাবদ্ধ অথবা তাঁদেরকে সঠিক পথে থেকে জীবনযাত্রা করার পরামর্শ দেয়া হয়েছে।


title: মারিয়া দে জায়াস

text: পদাতিক বাহিনীর ক্যাপ্টেন ফার্নান্দো দ্য জায়াস ওয়াই সতোমেয়র এবং মারিয়া কাতালিনা দে বারাসা'র কন্যা ছিলেন তিনি। ১২ সেপ্টেম্বর, ১৫৯০ তারিখে স্যান সেবাস্তিয়ান চার্চে তাঁর বাপ্তিষ্মা হয়।


title: মারিয়া দে জায়াস

text: ১৬৩৭ সালে দে জায়াস তাঁর প্রথম উপন্যাসসমগ্র নভেলাস আমোরোসাস ওয়াই এজিমপ্লারেস জারাগোজা থেকে প্রকাশ করেন। দশ বছর পর তিনি তাঁর দ্বিতীয় সংগ্রহ দেসেনগানোস আমোরোসাস প্রকাশিত হয়। লা ট্রাইসিওন এন লা আমিস্তাদ শীর্ষক নাটক রচনাসহ অনেকগুলো কবিতাও রচনা করেন দে জায়াস।


title: মারিয়া দে জায়াস

text: তিনি তাঁর সময়কালে বেশ কিছুসংখ্যক সেরা পুরুষ লেখকদের কাছ থেকেও মূল্যায়িত হয়েছিলেন। তাঁর অন্যতম শুভাকাঙ্খী ছিলেন লোপ দ্য ভেগা। তিনি তাঁর বেশ কয়েকটি কবিতা তাঁকে উৎসর্গ করেছিলেন। এছাড়াও, আলন্সো দ্য কাস্তিলো সলোরজানো তাঁকে সিবিলা দে মাদ্রিদ নামে নামাঙ্কিত করেন।